“സാരമില്ല സർ.. നാടോടിക്കാറ്റിലെ ശോഭന ചേച്ചിയെ പട്ടണപ്രവേശത്തിൽ വന്നപ്പോ ലാലേട്ടൻ പോലും തേച്ചില്ലേ… അത്രേയുള്ളൂ ഈ പ്രണയം എന്നൊക്കെ പറയുന്നത്” കോഴിയെ ഒന്ന് ആശ്വസിപ്പിക്കാൻ പറഞ്ഞതാണ്. മൂപ്പര് ഒരു നോട്ടം..! പിന്നെ ഞാനൊന്നും മിണ്ടിയില്ല. എന്തിനാ വടി കൊടുത്ത് അടി വാങ്ങുന്നത്. എന്നാലും.. ഇയാൾ ഇത്രയ്ക്ക് മഹമാനസ്കൻ ആണെന്ന് ഞാനിത്ര നാൾ അറിയാതെ പോയല്ലോ. പറഞ്ഞു വരുമ്പോൾ ഞങ്ങൾ ഒരേ തൂവൽ പക്ഷികൾ ആണ്. ഒന്നോ രണ്ടോ തൂവലിന്റെ വ്യത്യാസം. അത്ര മാത്രം.\nഇനി എന്തായാലും ഞാൻ ഇങ്ങേരെ കോഴി എന്നു വിളിക്കില്ല. ഇയാൾ കോഴിയല്ല, ഉള്ളിൽ ഒരുപാട് സ്നേഹമനുള്ളവൻ തന്നെയാണ്. സ്നേഹമുള്ള സിംഹം..! രാജപ്പൻ. അത് മതി. അൽ രാജപ്പൻ. അന്ന് രാത്രിയാണ് ബാംഗ്ലൂരിൽ എത്തിയത്. പിറ്റേന്ന് രാവിലെ മുതൽ ഒരാഴ്ച്ച അഡ്വാർടൈസിങ്ങിന്റെ മാത്രം ലോകത്തായിരുന്നു ഞങ്ങൾ. രാവിലെ മുതൽ പാനൽ ഡിസ്കഷനും ടോക്കുകളും പ്രസന്റേഷനും ഒക്കെയാണ്. നല്ല കിടിലം ഫുഡും. പല കമ്പനികളിൽ നിന്നായി ഒരുപാട് പേരെ പരിചയപ്പെട്ടു. ഫുഡ് കഴിക്കുന്ന സമയം ആണ് അതിന് ഏറ്റവും അനുയോജ്യം. കോഴികൾ അവിടെയും ഉണ്ടായിരുന്നു.\nകൊത്താൻ വരുമ്പോഴേക്കും രാജപ്പൻ എവിടെ നിന്നോ വന്ന് എന്നെ രക്ഷിച്ചു കൊണ്ടുപോകും. ഇയാൾ ആര് ഡിങ്കനോ? ഫീൽഡിൽ ഞങ്ങൾക്ക് ഏറ്റവും വലുത് കോൺടാക്ട്സ് ആണ്. അതിന് നല്ലൊരവസരം ആയിരുന്നു ഇത്. സത്യത്തിൽ ദീപക്കിന് ഇത് മിസ് ആയി. ഈ പ്രോഗ്രാം കൊണ്ടുണ്ടായ മറ്റൊരു ഗുണം എന്നു പറഞ്ഞാൽ, രാജപ്പൻ ഞാൻ വിചാരിച്ചയത്ര കുഴപ്പക്കാരൻ അല്ല എന്നു മനസിലാക്കി എന്നുള്ളതാണ്. എന്റെ ഊഹം ശരിയാണെങ്കിൽ ആൾക്കും ഈ ചിന്ത തന്നെ ആയിരിക്കും. അവസാന ദിവസം ബാംഗ്ലൂർ കൊമേഴ്‌സ്യൽ സ്ട്രീറ്റിൽ അത്യാവശ്യം ഷോപ്പിങ്ങും കഴിഞ്ഞാണ് രാത്രി നാട്ടിലേക്ക് മടങ്ങിയത്.\nഎയർപോർട്ടിൽ അപ്പു കാത്തുനിൽക്കുന്നുണ്ടായിരുന്നു. രാജപ്പൻ യാത്ര പറഞ്ഞു പോയി. പതിവില്ലാത്തതാണ്. എന്ത് പറ്റിയോ എന്തൊ..? രാത്രി രണ്ടോടെയാണ് വീട്ടിൽ എത്തിയത്. ആരും ഉറങ്ങിയിരുന്നില്ല. വിശേഷം പറച്ചിൽ ഒക്കെ നാളത്തേക്ക് മാറ്റി വച്ചു ഉറങ്ങാൻ പോയി. ചിന്നുവിന്റെ മുഖത്തിനൊരു വാട്ടം ഉണ്ടായിരുന്നു. കിച്ചു വഴക്ക് കൂടിക്കാണും. സില്ലി ഗേൾ. രാവിലെ എഴുന്നേൽക്കാൻ വൈകി. എണീറ്റു ചെന്നപ്പോഴേക്കും അച്ഛനും അമ്മയും പറമ്പിലേക്കിറങ്ങിയിരുന്നു. അപ്പു കോളേജിൽ പോയി. ചിന്നുവും പോയെന്നാണ് വിചാരിച്ചത്. പക്ഷെ മുറിയിൽ അനക്കം കേട്ടു. “ചിന്നൂ..” ഞാൻ അകത്തേക്ക് കയറുന്നത് കണ്ട് കട്ടിലിൽ കിടന്ന അവൾ എഴുന്നേറ്റിരുന്നു.\nമുഖമൊക്കെ വാടിയിരിക്കുന്നു. കൺപോളകൾ കരഞ്ഞു വീർത്തിരുന്നു. “ചിന്നൂ.. മോളെ.. എന്തു പറ്റി? എന്ത് കോലമാ ഇത്?” “അത്.. ചേച്ചി… ചെറിയൊരു പനി. അത്രേയുള്ളൂ” അവളെന്റെ മുഖത്ത് നോക്കാതെ പറഞ്ഞു. നെറ്റിയിൽ തൊട്ട് നോക്കുമ്പോൾ പനി ഒന്നുമില്ല. “ചിന്നൂ.. എന്റെ മുഖത്തേക്ക് നോക്ക് നീ. എന്താ പറ്റിയത്?” കെട്ടിപ്പിടിച്ചു ഒരു കരച്ചിൽ ആയിരുന്നു അവൾ. ആ നിമിഷം എന്റെ കുട്ടി പഴയ പതിനാലുകാരിയായി. അവൾ അടങ്ങുന്നത് വരെ ഞാൻ ക്ഷമിച്ചിരുന്നു. “ചേച്ചി.. ഞങ്ങളുടെ ഒരു സർ ഉണ്ട്. ആയുഷ്.” “ആഹ്. നീ പറഞ്ഞിട്ടുണ്ടല്ലോ. നന്നായി പഠിപ്പിക്കും എന്ന്. എന്തു പറ്റി ആൾ പ്രാപ്പൊസ് ചെയ്‌തോ നിന്നെ?” ചോദിക്കേണ്ടിയിരുന്നില്ല.\nപെണ്ണ് വീണ്ടും ഡാം തുറന്നു. “ചിന്നൂ.. നീ കരയാതെ കാര്യം പറയ്” “ചേച്ചി.. അത്.. അയാള് ആൾ ശരിയല്ല. എന്നെ.. എന്നെ അയാൾ ഉപദ്രവിക്കാൻ ശ്രമിച്ചു. ഞാൻ സമ്മതിച്ചില്ല. അപ്പോ അയാളെന്റെ വർക്ക് മുഴുവൻ പിടിച്ചുവാങ്ങി. അയാളിപ്പോ ടൗണിലെ സൂര്യ ഹോട്ടലിലേക്ക് എന്നെ വിളിച്ചേക്കുവാ. ചെന്നില്ലെങ്കിൽ ഈ വർഷത്തെ എന്റെ എല്ലാ ഇന്റേണൽ മാർക്കും അയാൾ ഫൗൾ ആക്കും… എനിക്ക് പേടിയാകുവാ ചേച്ചി…” ചിന്നുവിനൊപ്പം എന്റെ കണ്ണുകളും നിറഞ്ഞുവന്നു. ഞാനൊക്കെ ഇത്രയും വർഷം കോളേജിൽ പഠിച്ചിട്ടും ഇങ്ങനൊന്നും ഉണ്ടായിട്ടില്ല. ഇവനൊക്കെ ഒരാൾ മതി മുഴുവൻ അദ്ധ്യാപകരുടെയും പേര് നശിപ്പിക്കാൻ. നാറി. എന്റെ അനിയത്തി അതിലും മിടുക്കി.\nഓൺ ദി സ്പോട്ട് അവന്റെയൊക്കെ കരണം അടിച്ചു പുകച്ചു വരേണ്ടതിന് പകരം പേടിച്ചു നിൽക്കുന്നു. “ആ റെക്കോർഡ് നിനക്ക് വേറെ എഴുതാൻ പാടില്ലേ?” “ഇനി സമയം ഇല്ല ചേച്ചി. അഞ്ചു മണിക്ക് മുമ്പ് വയ്ക്കണം.”. പിന്നെ അവൾ എന്തോ ആലോചിച്ചു. “ചേച്ചി. നമ്മുടെ വീട്ടിലെ അവസ്ഥ എനിക്ക് അറിയാം ചേച്ചി. ഞാൻ ഒന്നിനും പോകാറില്ല. ഒരു വഴക്കിലും ഇടപെടാറില്ല. കൂട്ടുകാരോട് പോലും ഒരുപാട് കമ്പനി ആകാറില്ല. എന്നിട്ടും.. എന്റെ കുഴപ്പം ആണോ ചേച്ചി ഇത്?” പാവം. ഇത് എന്തൊക്കെയാ ഇവൾ വിചാരിച്ചു വച്ചിരിക്കുന്നത്? “മോളെ… ചിന്നൂ.. മോളെ നമ്മളെ ഒരു പട്ടി കടിക്കാൻ ഓടിച്ചാൽ അത് നിന്റെ കുഴപ്പം ആണോ? പട്ടിയുടെ കുഴപ്പം അല്ലെ? അപ്പോ നമ്മൾ എന്ത് ചെയ്യും?\nഒരു കല്ലെടുത്ത് ആ പട്ടിയെ എറിയും. കിട്ടേണ്ടത് കിട്ടിയാൽ പട്ടി അതിന്റെ വഴിക്ക് പൊയ്ക്കോളും. അല്ലെ?” ചിന്നു തലയാട്ടി. “അപ്പോ എന്റെ ചിന്നൂട്ടി പറ. എപ്പോഴാ നിന്റെ സാറിന് ബിരിയാണി കൊടുക്കാൻ പോകേണ്ടത്?” “അത്.. രണ്ടു മണിക്ക് മുമ്പ് ചെല്ലാനാ ചേച്ചി പറഞ്ഞേക്കുന്നത്.” “മ്മം.. അപ്പോ ശെരി. ബാ നമ്മക്ക് കാപ്പി കുടിക്കാം” ചിന്നു സംശയത്തോടെ എന്നെ നോക്കി. കണ്ണീർ ഇപ്പോഴും തുറന്നിട്ടില്ല. “എന്റെ പൊന്നു കുഞ്ഞേ നീയങ്ങനെ സീരിയൽ നടിമാരുടെ റോൾ കളിക്കാതെ. വാ..” ഞാൻ അവളെയും വിളിച്ചു പോയി പ്രാതൽ കഴിച്ചു. പിന്നെ വേഗം റെഡിയായി. സൂര്യ ഹോട്ടൽ, റൂം നമ്പർ 305 ലക്ഷ്യമാക്കി ഹാരിമോനെയും കൊണ്ട് ഇറങ്ങി.\n← കൽക്കരി കുംഭകോണ കേസിൽ മുൻ കേന്ദ്രമന്ത്രി ദിലീപ് റായിക്ക് മൂന്ന് വർഷം തടവ്\nതൈരും ബീഫും: ഭാഗം 36 →


കശ്മീരിൽ ആക്രമണം നടത്താൻ തീവ്രവാദികൾ പദ്ധതിയിടുന്നതായി റിപ്പോർട്ട്;7ഭീകരർ നുഴഞ്ഞു കയറി? | Terrorists planning attack in Kashmir, says intelligence sources - Malayalam Oneindia\n2 min ago കെഎസ്ആർടിസിക്ക് ചരിത്ര നേട്ടം; റെക്കോർഡ് വരുമാനം, ഒരു ദിവസത്തെ വരുമാനം 8.32 കോടി!!\n34 min ago കശ്മീരിൽ പാകിസ്താന് തിരിച്ചടി, മോദിയുമായുളള കൂടിക്കാഴ്ചയിൽ കശ്മീർ വിഷയം ചൈനീസ് പ്രസിഡണ്ട് മിണ്ടില്ല!\n39 min ago കേരളത്തിലാദ്യമായി അണ്ണാ ഡിഎംകെയ്ക്ക് പഞ്ചായത്ത് പ്രസിഡന്‍റ് സ്ഥാനം; വീഴ്ത്തിയത് ഇടത് ഭരണം\n1 hr ago ദുരഭിമാന ആക്രമണം കേരളത്തിലും; വയോധികന്റെ കാൽ വെട്ടിമാറ്റി, സംഭവം ഇടുക്കിയിൽ!\nPublished: August 11 2019, 23:40 [IST]\nദില്ലി: സ്വാതന്ത്രദിനവും ബലിപെരുന്നാളും ലക്ഷ്യം വെച്ച് ജമ്മു കശ്മീരിൽ ആക്രമണം നടത്താൻ ഭീകരർ പദ്ധതിയിടുന്നതായി ഇന്റലിജൻസ് റിപ്പോർട്ട്. കശ്മീരിലേക്ക് ഭീകര സംഘടനയായ ജെയ്ഷെ മുഹമ്മദിന്റെ ഭീകരർ നുഴഞ്ഞുകയറിയതായാണ് റിപ്പോർട്ട്. പാകിസ്താൻറെ പിന്തുണയോടെയാണ് ഭീകരർ ആക്രമണത്തിന് പദ്ധതിയിടുന്നതെന്നാണ് റിപ്പോർട്ട്.\nഇന്ത്യയെ പഴിചാരാനായി മുസ്ലീം പള്ളിക്ക് നേരെ തീവ്രവാദികൾ ആക്രമണം നടത്തിയേക്കുമെന്നാണ് രഹസ്യാന്വേഷണ വിഭാഗം സംശയിക്കുന്നത്. അതേ സമയം കശ്മീരിന്റെ പ്രത്യേക പദവി എടുത്ത് മാറ്റി സംസ്ഥാനത്തെ രണ്ടായി വിഭജിക്കാനുള്ള കേന്ദ്രസർക്കാർ തീരുമാനത്തിനെതിരെ പാക് പ്രധാനമന്ത്രി ഇമ്രാൻ ഖാൻ രൂക്ഷമായ പ്രതികരണമാണ് നടത്തുന്നത്. ഇന്ത്യയിൽ മുസ്ലീങ്ങൾക്കും ന്യൂനപക്ഷങ്ങൾക്കുമെതിരെ വ്യാപക ആക്രമണമാണ് ബിജെപി സർക്കാർ നടത്തുന്നതെന്നാണ് ഇമ്രാൻ ഖാന്റെ പ്രധാന ആരോപണം.\nഏഴംഗ ഭീകരസംഘം പാനിഹാൽ, പിർ പർവത നിരയിൽ എത്തിയെന്നും രജൗരിയിൽ നിന്നോ പൂഞ്ചിൽ നിന്നോ ആകാം ഇവർ നുഴഞ്ഞുകയറ്റം നടത്തിയതെന്നുമാണ് ഉന്നതഉദ്യോഗസ്ഥർ സംശയിക്കുന്നത്. ജെയ്ഷെ തലവൻ മസൂദ് അസറിന്റെ സഹോദരൻ അബ്ദുൾ റൗഫാണ് ആക്രമണത്തിന് പദ്ധതിയിടുന്നതെന്നാണ് സൂചന. കശ്മീരിനെ രണ്ടായ വിഭജിക്കാനുള്ള നടപടിക്കെതിരെ പാകിസ്താൻ ഉയർത്തുന്ന പ്രതിഷേധത്തിന് അമേരിക്കയുടെയും അറബ് രാജ്യങ്ങളുടെയും പിന്തുണ ലഭിച്ചിരുന്നില്ല. ഇതിന്റെ പശ്ചാത്തലത്തിലാണ് ഭീകരാക്രമണം ആസൂത്രണം ചെയ്യുന്നതെന്ന് ഇന്ത്യാ ടുഡേ റിപ്പോർട്ട് ചെയ്യുന്നു.\nterrorsit attack kashmir pakistan jaishemuhammad ഭീകരാക്രമണം ജമ്മു കശ്മീര് പാകിസ്താന് ജെയ്ഷെ മുഹമ്മദ്\nTerrorists planning attack in Kashmir, says intelligence sources


രംഗം: അയല്‍ക്കാരുടെ നോമ്പ് സല്‍ക്കാരം\nതൊട്ടടുത്ത ഫ്‌ളാറ്റിലെ പാര്‍ക്കിംഗ് ഏരിയയില് തറാവീഹു നമസ്‌കാരത്തിനായി ആളുകള് ഒത്തു കൂടിയിട്ടുണ്ട്. സൂപ്പര് ഫാസ്റ്റ് വേഗതയിലാണ് ഇമാം ഖുര്‍ആന് പാരായണം ചെയ്യുന്നത്; ആര്‍ക്കും ഒന്നും മനസ്സിലാവാത്ത രീതിയില്. വേഗതയുടെ കാരണം അന്വേഷിച്ചപ്പോഴാണ് മനസ്സിലായത്, മൂന്നു ദിവസം കൊണ്ട് ഖത്തം തീര്‍ത്തു തറാവീഹു നമസ്‌കാരം പൂര്‍ത്തിയാക്കാനുള്ളതാണ് തറാവീഹു നമസ്‌കാരത്തിന് കൂടുതല് 'ഒപ്ഷന്‍സ്' ഉണ്ട് ഡല്‍ഹിയില്. ഒരു ദിവസം കൊണ്ട് തീരുന്ന തറാവീഹും മൂന്നു ദിവസം കൊണ്ട് തീരുന്ന തറാവീഹും തുടങ്ങി മുപ്പത് ദിവസങ്ങള് കൊണ്ട് തീരുന്ന തറാവീഹും നിങ്ങള്‍ക്ക് സെലക്ട് ചെയ്യാം. ഇമാം ഖുര്‍ആന് മുഴുവനായി പാരായണം ചെയ്യുന്നതോട് കൂടി തറാവീഹു നമസ്‌കാരവും തീരും. കച്ചവടക്കാരായ ആളുകള് ആദ്യത്തെ പത്തില് തന്നെ തറാവീഹ് തീര്‍ത്ത് രണ്ടും മൂന്നും പത്തുകളില് കച്ചവടത്തിനു വേണ്ടി മാറ്റി വെക്കും! പടച്ചോന്റെ കൂലിയും കിട്ടി, കച്ചവടത്തിന്റെ ലാഭവും....\nഒരു ട്രേ നിറയെ കൊച്ചു കൊച്ചു ബൗളുകള്; അതിലൊന്നില് ഫ്രൂട്ട് ചാറ്റ്, മറ്റൊന്നില് ദഹി വട, വേറെ ഒന്നില് പൊക്ക വട (വഴുതന, കക്കരി, ഉരുളക്കിഴങ്ങ് തുടങ്ങി അങ്ങാടികളില് കിട്ടുന്ന എല്ലാ പച്ചക്കറികള് കൊണ്ടും അവര് പൊക്കവട ഉണ്ടാക്കും) മറ്റു രണ്ടു ബൗളുകളില് പേരറിയാത്ത പല തരം പലഹാരങ്ങള്. ബാങ്ക് വിളിയുടെ അഞ്ചു മിനുട്ട് മുന്‍പ് തീന് മേശയിലെത്തുന്ന ഈ 'സ്‌നേഹം', അയല്‍വാസികളുടെ നോമ്പ് തുറപ്പിക്കലാണ്. മിക്ക വീടുകാരും പള്ളിയിലേക്കും കൊടുത്തയക്കും ഒരു ട്രേ. നാട്ടില് ആരാധനാ കര്‍മ്മങ്ങള് ബലികഴിച്ച് ടേബിള് നിറയെ വിഭവങ്ങള് ഒരുക്കി ഉറ്റവരെയും ഉടയവരെയും സല്‍കരിക്കുന്ന പ്രിയപ്പെട്ട സഹോദരിമാര്‍ക്ക് വന്ദനം. ഒരു റംസാനില് രണ്ടോ മൂന്നോ പ്രാവശ്യം ഞങ്ങള് അയല്‍വാസികളുമായി നടത്തുന്ന ഈ കൊടുക്കല് വാങ്ങല് സല്‍കാരം അവരുടെ നാട്ടിലെ ഭക്ഷണ പദാര്‍ത്ഥങ്ങള് നമുക്കും നമ്മുടെത് അവര്‍ക്കും രുചിക്കാനുള്ള അവസരം കൂടി ഒരുക്കിത്തരുന്നു.\nരംഗം: ജുമാമസ്ജിദിലെ കതിന വെടി\nഒരു പാത്രം നിറയെ ഫ്രൂട്ട് ചാറ്റും തൂക്കിപ്പിടിച്ച് സൂചി കുത്താനിടമില്ലാത്ത തിരക്കിനടിയിലൂടെ ജുമാമസ്ജിദ് ലക്ഷ്യമാക്കി നടന്നു നീങ്ങുമ്പോള് വെടി ശബ്ദം മുഴങ്ങല്ലേ എന്ന പ്രാര്‍ത്ഥനയാണുണ്ടായിരുന്നത്. ഡല്‍ഹിയിലാണ് നോമ്പിനെങ്കില് ഒരു നോമ്പ്തുറ ജുമാമസ്ജിദിലേക്ക് വേണ്ടി മാറ്റി വെക്കാറുണ്ട്. അതൊരു പ്രത്യേക കാഴ്ച്ചയാണ്. ഓള്‍ഡ് ഡല്‍ഹിയുടെ പരിസരത്തുള്ള കുടുംബങ്ങള് തങ്ങളുടെ നോമ്പുതുറ വിഭവങ്ങള് പാത്രങ്ങളിലാക്കി പള്ളിയിലേക്ക് വരുന്നു. കൊച്ചു കൊച്ചു പായ വിരിച്ച് സ്ത്രീകളും, കുട്ടികളും പുരുഷ•ാരും വട്ടത്തിലിരുന്ന് വെടി ശബ്ദം കാതോര്‍ത്തിരിക്കുന്ന രംഗം മനോഹരമാണ്. മസ്ജിദില് നോമ്പ് തുറക്കാനുള്ള സമയമായി എന്നറിയിക്കാനാണ് ഈ വെടി ശബ്ദം. സാധാരണ മറ്റു പള്ളികളിലെല്ലാം സൈറന് മുഴക്കിലാണ്. ആളുകളെ അത്താഴത്തിനു വിളിക്കാനും നോമ്പ് തുറക്കാനുള്ള സമയമായി എന്നറിയിക്കാനും. വിശാലമായ പള്ളിയില് നേരത്തെ വന്ന് സ്ഥലം പിടിക്കുന്നവര്‍ക്ക് മാത്രമേ ഇരിക്കാനിടം കിട്ടുകയുള്ളൂ. ഇഫ്താറിനു ശേഷം പള്ളി വൃത്തിയാക്കാനും മറ്റും അധികൃതര് പ്രത്വേക സൗകര്യങ്ങള് ഒരുക്കിയിട്ടുണ്ടാവും.\nരംഗം: റിക്ഷക്കാര്‍ക്കൊരു ഇഫ്താര് പാര്‍ട്ടി\nമുന്നില് ഇഫ്താര് പൊതിയുമായി 'അല്ലാഹു അക്ബര്' വിളിയും കാത്ത് അക്ഷമരായി മില്ലി മോഡല് സ്‌കൂളിന്റെ ഗ്രൗണ്ടിലിരിക്കുന്ന നൂറില് പരം സൈക്കിള് റിക്ഷക്കാര്. റിക്ഷക്കാര്‍ക്ക് വേണ്ടി വിഷന് 2016 ന്റെ നേത്രത്വത്തില് നടത്തിയ ഇഫ്താര് പാര്‍ട്ടിയാണ് രംഗം. അന്ന് ഒരു ജോഡി പെരുന്നാള് ഡ്രസ്സും, ബിരിയാണി പൊതിയും അവരുടെ കൈയ്യില് വെച്ച് കൊടുത്തപ്പോള് ആ കണ്ണുകളില് കണ്ട തിളക്കം, ഇന്നും മായാത്ത ഒരു ഓര്‍മയാണ്. കൊടും ചൂടില് പത്തോ ഇരുപതോ രൂപക്ക് വേണ്ടി റിക്ഷ ഓടിക്കുന്ന ഇവരില് പലര്‍ക്കും സ്വന്തമായ റിക്ഷ പോലും ഉണ്ടായിരിക്കില്ല. ഒരു ദിവസം റിക്ഷ ഓടിച്ചു കിട്ടുന്ന പൈസയില് നിന്നും റിക്ഷ ഉടമക്കും യു. പി. യിലോ ഹരിയാനയിലോ ഉള്ള സ്വന്തം കുടുംബത്തിനും വേണ്ടി മാറ്റി വെച്ച് കിട്ടുന്ന തുച്ചമായ വരുമാനം കൊണ്ടാണവര് ജീവിക്കുന്നത്. നമ്മുടെ നാട്ടില് ഇരുപത്തിയേഴാം രാവിന്റെ പൈസക്ക് വേണ്ടി രാവിലെ സുബ്ഹിക്ക് തുടങ്ങി വീട് വീടാന്തരം കയറി യിറങ്ങുന്ന താതാമാരെ കുറിച്ച് ഞാന് ഓര്‍ത്തു പോകുകയുണ്ടായി.\nരംഗം: അവസാനത്തെ നോമ്പും, ബട്ട്‌ല ഹൗസ് തിരക്കും\nനോമ്പിന്റെ അവസാനത്തെ ദിവസം ബട്ട്‌ല ഹൗസ് മാര്‍ക്കറ്റിലെ തിരക്കനുഭാവിക്കാന് പോകല് ഞങ്ങളുടെ ഒരു വിനോദമാണ്. താമസസ്ഥലത്തു നിന്നും വെറും രണ്ടു കിലോമീറ്റര് മാത്രം ദൂരമുള്ള ബട്ട്‌ല ഹൗസിലെത്താന് ഒരു മണിക്കൂറിലേറെ സമയമെടുത്തെന്നു വരാം. ഒരു അജണ്ടയുമില്ലാതെ ആ ജനത്തിരക്കിനിടയിലൂടെ അടിവെച്ചടിവെച്ചു നടക്കാന് ഒരു പ്രത്യേക ഹരമാണ്. നിരത്തു വക്കില് വലിയ കുമ്പാരങ്ങളായി പല നിറത്തിലും തരത്തിലും നിരത്തി വെച്ചിട്ടുള്ള സേവിയ (സേമിയ) യാണ് അതിലെ ഒരു ആകര്‍ഷണം. എല്ലാ വീടുകളിലും പെരുന്നാളിനു ഒരു നിര്‍ബന്ധിത പലഹാരമാണ് സേവിയ. പലരുടേയും അത്താഴവും ഇതുതന്നെ. മിക്കവാറും നിരത്തുകളില് കാണപ്പെടുന്ന തിരക്ക് കടകള്‍ക്കുള്ളില് ഉണ്ടായിക്കൊള്ളണമെന്നില്ല. കുറച്ചു കൂടി ഉള്ളിലോട്ടുപോയാല് മെഹന്തി അണിയിക്കാന് വേണ്ടിയിരിക്കുന്ന പുരുഷ•ാര് നിരന്നിരിക്കുന്നത് കാണാം. ഒരു ഗല്ലി മുഴുവനായും മെഹന്തി വാലകളും തങ്ങളുടെ ഊഴവും കാത്തിരിക്കുന്ന സ്ത്രീ ജനങ്ങളും......രണ്ട് കൈകള് നിറയെ മെഹന്തി അണിഞ്ഞ് കൈകള് രണ്ടും മാറ്റിപ്പിടിച്ച് തിരക്കിനിടയിലൂടെ സ്ത്രീകള് തിരിച്ചു പോകുന്നു.\nകഴിഞ്ഞ ഏതാനും വര്‍ഷങ്ങളായി രാവിലെ നാല് മണി മുതല് വൈകുന്നേരം ഏഴു മണി വരെ കൊടും വേനലില് കഴിഞ്ഞു കൂടിയ, പതിനഞ്ചു മണിക്കൂറുകളോളം നീണ്ടു നില്‍ക്കുന്ന നോമ്പിനെക്കുറിച്ചോര്‍ക്കുമ്പോള് ഉള്ളില് ത്യാഗത്തിന്റെ സംതൃപ്തി നിറയാറുണ്ട്. ഓര്‍മയിലെ ഓരോ രംഗങ്ങളും ജീവിതത്തിലെ പുതിയ പഠങ്ങളായിരുന്നു......


വിമാനത്തില് പിഞ്ചു കുഞ്ഞിന്റെ മരണം «eപത്രം – Charamam – ചരമം – ePathram.com\nഅബുദാബി : വിമാന യാത്രക്കിടെ മലയാളി ദമ്പതി കളുടെ ഒരു വയസ്സുള്ള പെണ്‍കുട്ടി മരിച്ചു. കൊച്ചി യിൽ നിന്നും ബഹറൈനി ലേക്ക് യാത്ര തിരിച്ച ഗൾഫ് എയർ വിമാന ത്തില് യാത്ര ചെയ്തിരുന്ന ഋഷി പ്രിയ എന്ന കുട്ടിയാണ് മരിച്ചത്.\nആകാശത്ത് വച്ച് കുഞ്ഞിനു അസ്വസ്ഥത അനുഭവ പ്പെട്ടപ്പോള് കൊച്ചി – ബഹറൈൻ വിമാനം അബുദാബിയില് എമർജൻസി ലാന്റിംഗ് നടത്തുക യായിരുന്നു.\nതൃശൂര് ജില്ലയിലെ തൃപ്രയാര് കീഴ്പ്പള്ളിക്കര സ്വദേശിയായ ബിനോയ് – അശ്വിനി ദമ്പതി കളുടെ മകളാണ് ഒന്നര വയസ്സുകാരി ഋഷിപ്രിയ. മാതാവി നോടൊപ്പം ബഹ്‌റൈനി ലെക്കുള്ള യാത്രാ മദ്ധ്യേ യാണ് മരണം സംഭവിച്ചതും അബുദാബിയില് ലാന്‍ഡ് ചെയ്തതും.\n« പാസ്റ്റര് മാത്യൂസ് ജോര്‍ജ് നിര്യാതനായി\n« ജനാർദ്ദനദാസ് കുഞ്ഞിമംഗല ത്തിന്റെ മാതാവ് നിര്യാതയായി


ചുമരിനും മറ്റു ആവശമുള്ളയിടങ്ങളിലും തടിയുടെ ഭംഗി കിട്ടാന് ഇന്നു മാര്‍ക്കറ്റില് തടിയുടെ കനം കുറഞ്ഞ ഷീറ്റുകള് (വുഡ്‌വിനീര്) സുലഭമാണ്. വുഡ്പാനലിംഗിനായി വിവിധയിനം തടികളിലുള്ള വിനീറുകളുണ്ട്. പ്‌ളാവ്, മഹാഗണി, ആഞ്ഞിലി തുടങ്ങി വിവിധ മരങ്ങളുടെ തടികള് കനംകുറഞ്ഞ ആകര്‍ഷകമായ വിനീറുകളായി ലഭിക്കും. പക്ഷേ, ഇവ തിരഞ്ഞെടുക്കുമ്പോള് നാം വളരെ ശ്രദ്ധിക്കണം. തടി എന്നതു പ്രകൃതിദത്തമായ സാമഗ്രിയാണ്. അതുകൊണ്ടുതന്നെ ഒരേ മരത്തിന്റെ തടിയുടെ പ്രതലം പോലും എല്ലായിടവും ഒരുപോലെയിരിക്കണമെന്നില്ല.\nനാം കടയില് കാണുന്നതും ഒടുവില് കിട്ടുന്നതും തമ്മില് ചെറിയ വ്യത്യാസമുണ്ടാകും. തടിയുടെ ഗ്രെയിന്‍സ്, നിറം തുടങ്ങി പലകാര്യങ്ങളിലും ഈ വ്യത്യാസം കാണാം. ഇതു മനസിലാക്കിയിരിക്കണം. വിനീറിനെ സംബന്ധിച്ച് ചില കാര്യങ്ങള് നേരത്തെ ചോദിച്ചറിഞ്ഞശേഷം സാമഗ്രി വാങ്ങാന് പോകുന്നതാണു ഉത്തമം. തടി വിനീറാണെങ്കില് അതു കട്ടുചെയ്ത രീതി, നിറം, സീക്വന്‍സ്മാച്ചിംഗ് തുടങ്ങിയ കാര്യങ്ങള് വിദഗ്ദ്ധരോടു ചോദിച്ചു അറിഞ്ഞുവയ്ക്കാം. കടയില് വാങ്ങാന് ചെല്ലുമ്പോള് വളരെ കൃത്‌യമായി വേണ്ടതെന്തെന്നു പറയാന് ഇതു സഹായിക്കും.\nപാനല് ചെയ്യാനായി ഇഷ്ടപ്പെട്ട തടിഷീറ്റു തിരഞ്ഞെടുത്താല് ആവശ്യമുള്ളതിലും അല്‍പ്പം കൂടി വാങ്ങി കരുതുക. പ്രത്യേകിച്ചും കൃത്‌യമായ കണക്കിനെപ്പറ്റി സംശയമുള്ളപ്പോള്. ആദ്യം കുറച്ചുവാങ്ങി പിന്നീടു വാങ്ങാനിരുന്നാല് കൃത്യമായ നിറത്തിലും ഗ്രെയിന്‍സിലുമുള്ള തടിഷീറ്റു കിട്ടണമെന്നില്ല. അപ്പോള് മാച്ചിംഗ് ശരിയാവില്ല. പല വീടുകളിലും തടിപാനലിംഗില് നിറത്തിന്റെയും ഗ്രെയിന്‍സിന്റെയും ഇങ്ങനെയുള്ള വ്യത്യാസം കാണാം. തടി പാനലുകള് ഒട്ടിക്കുന്ന മിശ്രിതവും നന്നാകണം. ഇതിന്റെ കോമ്പിനേഷന് മികച്ചതാകണം. ആധുനിക രീതിയായ വാക്വംപ്രസ് വിനീറിംഗും ഇന്നു ലഭ്യമാണ്. അതെന്തായാലും പാനലിംഗില് വിദഗ്ദ്ധരായവര്\nകാണുന്നിടത്തു മികച്ച തടി\nഎല്ലായിടത്തും വില കൂടിയ തടിയുടെ പാനലിംഗ് നടത്തുന്നതില് കാര്യമില്ല. അത്ര ശ്രദ്ധിക്കാത്ത ഇടങ്ങളില് വില കുറഞ്ഞ തടിയുടെ പാനലിംഗ് നടത്താം. ഉദാഹരണത്തിനു ഷെല്‍ഫുകളുടെ അകവശം, കാബിനറ്റുകളുടെ വശങ്ങള് തുടങ്ങിയ ഭാഗങ്ങള്. അതേസമയം വരാന്തയുടെ ചുമര് തുടങ്ങി കാഴ്ച കൂടുതല് കിട്ടുന്ന ഭാഗങ്ങളില് മികച്ച തടിയുടെ പാനലുകള് ഉപയോഗിക്കാം. ഇങ്ങനെ ചെയ്താല് പോക്കറ്റു വലുതായി ചോരില്ല. മാത്രമല്ല തടിയുടെ കാഴ്ചസുഖം വേണ്ടിടത്തെല്ലാം കിട്ടുകയും ചെയ്യും.\nതടിയില് ധാരാളം പരീക്ഷണങ്ങള് ലോകമൊട്ടാകെ നടന്നുവരികയാണ്. കണ്ണാടി പോലെ മറുവശം കാണാവുന്ന ട്രാന്‍സ്‌പേരന്റ്‌വുഡ് നിര്‍മ്മിച്ചെടുക്കാനുള്ള ശ്രമങ്ങള് പുരോഗമിച്ചുവരുന്നു. വെളിച്ചം കടത്തിവിടാത്ത ലിഗ്‌നിന് എന്ന സ്ട്രക്ചറല് പോളിമര് തടിയില് കണ്ടെത്തുകയും അതുനീക്കാനുള്ള മാര്‍ഗങ്ങള് പരീക്ഷണഘട്ടത്തിലുമാണ്. ലിഗ്‌നിന് വെളിച്ചം കടത്തിവിടാത്തതിനാലാണു തടി ഒപെക് ആവുന്നത്. ലിഗ്‌നിന് നീക്കം ചെയ്തു വെളിച്ചം കടത്തിവിടാന് കഴിയുന്ന ഒരു ഘടകവസ്തു തടിയില് ചേര്‍ക്കുന്ന കാര്യത്തില് ഏതാണ്ടു വിജയം വരിച്ചിട്ടുണ്ട്. കണ്ണാടിപോലെയുള്ള തടി നിര്‍മ്മിക്കാന് കഴിഞ്ഞാല് അതു വന്‍നേട്ടമായാണു ഗവേഷകര് കരുതുന്നത്. വെളിച്ചം കടത്തിവിടുന്ന തടിയുടെ (ട്രാന്‍സ്‌പേരന്റ്‌വുഡ്) പരീക്ഷണം വിജയിച്ചാല് കണ്ണാടിക്കു പകരമാകുമെന്ന കാര്യത്തില് സംശയമില്ല. കണ്ണാടിപോലെ പൊട്ടുമെന്നും മറ്റുമുള്ള പേടി ട്രാന്‍സ്‌പേരന്റ്‌വുഡിന്റെ കാര്യത്തില് ആവശ്യമില്ലെന്നതു മറ്റൊരു മെച്ചമാണ്.


അത്തരമൊരു പണിയെടുക്കാന് താല്‍പര്യമില്ല; മരിച്ചാലും ആ ഇന്‍ഡസ്ട്രിയിലേക്ക് ഞാനില്ല : സണ്ണി ലിയോണെതിരെ ആരോപണ ശരങ്ങളുമായി രാഖി സാവന്ത്\nസണ്ണി ലിയോണെതിരെ ആരോപണളുമായി ബോളിവുഡ് താരം രാഖി സാവന്ത്. പോണ് ഫിലിം ഇന്‍ഡസ്ട്രിയിലെ ആളുകള്‍ക്ക് സണ്ണി ലിയോണ് തന്റെ ഫോണ് നമ്പര് നല്‍കിയെന്ന് പറഞ്ഞാണ് രാഖിയുടെ ആരോപണംആരോപിച്ചു. 'നല്ല പെയ്മെന്റ് തരാമെന്നാണ് അവര് പറയുന്നത്. പക്ഷെ, അത്തരമൊരു പണിയെടുക്കാന് എനിക്ക് താല്‍പര്യമില്ല. മരിച്ചാലും ആ ഇന്‍ഡസ്ട്രിയിലേക്ക് ഞാനില്ല. ഞാനൊരു ഇന്ത്യന് പെണ്‍കുട്ടിയാണ്, എന്റെ മൂല്യങ്ങളെക്കുറിച്ച് എനിക്ക് ഉത്തമമായ ബോധ്യമുണ്ട്. എന്റെ നമ്പര് എവിടെ നിന്ന് കിട്ടിയെന്ന് ചോദിക്കുമ്പോള് അവര് പറഞ്ഞത് സണ്ണി ലിയോണിയുടെ പേരാണ്' - രാഖി പറഞ്ഞു.അഡല്‍റ്റ് ഫിലിം ഇന്‍ഡസ്ട്രിയിലെ ആളുകളില്‍നിന്ന് തനിക്ക് ഇപ്പോള് സ്ഥിരമായി ഫോണ് കോളുകളും മെസേജുകളും വരാറുണ്ടെന്ന് രാഖി ആരോപിച്ചു. തന്റെ വീഡിയോ വേണമെന്നും മെഡിക്കല് സര്‍ട്ടിഫിക്കറ്റ് വേണമെന്നുമാണ് അവര് ആവശ്യപ്പെടുന്നതെന്നും അവര് പറഞ്ഞു.\nചിത്രീകരണം ആരംഭിച്ചതോടെ വികാരഭരിതയായി, ജീവിതത്തില് മറക്കാന് ആഗ്രഹിച്ച കാര്യം വീണ്ടും ചെയ്യേണ്ടിവന്നു ; സണ്ണി ലിയോണ്\nസണ്ണിവെയ്ന് നായകനായി എത്തുന്ന ഏറ്റവും പുതിയ ചിത്രം ഫ്രഞ്ച് വിപ്ലവത്തിന്റെ ഷൂട്ടിംഗ് പൂര്‍ത്തിയായി\nഫ്രഞ്ച് വിപ്ലവത്തിലെ സണ്ണി വെയ്‌നിന്റെ ലുക്ക് കണ്ട് ഞെട്ടി ആരാധകർ\nTags: sunny leone rakhi savanth bollywood pornfilm


citizenship-amendment-bill- | പൗരത്വ ഭേദഗതി ബില്ലിനെ വീണ്ടും രൂക്ഷമായി വിമര്‍ശിച്ച് കോണ്‍ഗ്രസ് നേതാവ് രാഹുല് ഗാന്ധി... വടക്കു- കിഴക്കന് സംസ്ഥാനങ്ങളെ വംശീയമായി തുടച്ചു നീക്കാനുള്ള ശ്രമത്തിന്റെ ഭാഗമാണ് പൗരത്വ ഭേദഗതി ബില്ലെന്ന് തുറന്നടിച്ച് രാഹുല് - Malayalivartha.com Widgets Magazine\nപൗരത്വ ഭേദഗതി ബില്ലിനെ വീണ്ടും രൂക്ഷമായി വിമര്‍ശിച്ച് കോണ്‍ഗ്രസ് നേതാവ് രാഹുല് ഗാന്ധി... വടക്കു- കിഴക്കന് സംസ്ഥാനങ്ങളെ വംശീയമായി തുടച്ചു നീക്കാനുള്ള ശ്രമത്തിന്റെ ഭാഗമാണ് പൗരത്വ ഭേദഗതി ബില്ലെന്ന് തുറന്നടിച്ച് രാഹുല്\n11 DECEMBER 2019 11:16 AM IST\nപൗരത്വ ഭേദഗതി ബില്ലിനെ വീണ്ടും രൂക്ഷമായി വിമര്‍ശിച്ച് കോണ്‍ഗ്രസ് നേതാവ് രാഹുല് ഗാന്ധി. വടക്കു- കിഴക്കന് സംസ്ഥാനങ്ങളെ വംശീയമായി തുടച്ചു നീക്കാനുള്ള ശ്രമത്തിന്റെ ഭാഗമാണ് പൗരത്വ ഭേദഗതി ബില് എന്ന് രാഹുല് തുറന്നടിച്ചു. തന്റെ പൂര്‍ണ പിന്തുണ വടക്കു- കിഴക്കന് സംസ്ഥാനങ്ങളെ ജനങ്ങള്‍ക്ക് ഉണ്ടാകുമെന്നും രാഹുല് ട്വീറ്റ് ചെയ്തു. ജനങ്ങളുടെ ജീവിതത്തെയും ജീവിത രീതികളെയും മാറ്റിമറിക്കാനാണ് ബില് കൊണ്ടുവരുന്നതിലൂടെ ബിജെപി ശ്രമിക്കുന്നതെന്നും രാഹുല് പറഞ്ഞു.\nപൗരത്വ ഭേദഗതി ബില്ലിനെ വിമര്‍ശിച്ച് നേരത്തെയും രാഹുല് ഗാന്ധി രംഗത്ത് വന്നിരുന്നു. ഇന്ത്യയുടെ അടിത്തറയെ നശിപ്പിക്കുന്നതാണ് ബില്ല് എന്നാണ് രാഹുല് നേരത്തെ പറഞ്ഞിരുന്നത്. ദേശീയ പൗരത്വ ഭേദഗതി ബില് ഇന്ത്യന് ഭരണഘടനയെ കടന്നാക്രമിക്കുന്നതാണ്. അതിനെ പിന്തുണയ്ക്കുന്ന ഓരോരുത്തരും നമ്മുടെ നാടിന്റെ കെട്ടുറപ്പിനെയും അടിത്തറയെയുമാണ് ആക്രമിക്കാനും നശിപ്പിക്കാനും ശ്രമിക്കുന്നത്. -രാഹുല് ട്വീറ്ററിലൂടെ പറഞ്ഞു.കഴിഞ്ഞ ദിവസമാണ് പൗരത്വ ഭേദഗതി ബില് ലോക്‌സഭ പാസാക്കിയത്.\nസഖാവുമായി സര്‍ക്കാര് ഒത്തുതീര്‍പ്പിലെത്തി; ബിജുലാലിന്റെ പിരിച്ചുവിടല് കണ്ണില് പൊടിയിടാന്; ഹൈക്കോടതിയില് പോയാല് തിരിച്ച് സര്‍വീസിലെത്താം; സര്‍ക്കാരിന്റെ കരുതല് ബിജുലാലിനൊപ്പം (2 minutes ago)\nകഞ്ചിക്കോട്ട് പ്രതിഷേധം... കഞ്ചിക്കോട്ട് മൂന്ന് അതിഥിത്തൊഴിലാളികളെ മരിച്ച നിലയില് കണ്ടെത്തിയ സംഭവത്തില് പ്രതിഷേധവുമായി തൊഴിലാളികള് രംഗത്ത്... മരിച്ചവരുടെ കുടുംബത്തിന് നഷ്ടപരിഹാരം നല്‍കണമെന്ന് ആവശ്യ (7 minutes ago)\nസര്‍ക്കാര് പ്രത്യേക പരിഗണന നല്‍കി; പക്ഷേ കോവിഡ് നല്‍കിയില്ല; വി.ഐ.പികള് കോവിഡ് ബാധിതര്; ആരോടും വേര്‍തിരിവില്ല, കോവിഡ് യഥാര്‍ത്ഥ ഇടതുപക്ഷം; രാഷ്ട്രീയ നേതാക്കള് ചികില്‍സ നേടുന്നത് സ്വകാര്യ ആശുപത്രിക (10 minutes ago)\nശിവശങ്കറിനു ഐ എ എസ് നഷ്ടപ്പെടും? ശിവശങ്കറിന് ഹവാല ബന്ധം റമീസ് പൂട്ടിയ പൂട്ടേ ........കണ്‍ഫേര്‍ഡ് ഐ എ എസ് പോയിക്കിട്ടും ഭീകരവാദം ,രാജ്യദ്രോഹം എല്ലാം ....? (26 minutes ago)\nകുതിരവട്ടം മാനസികാരോഗ്യകേന്ദ്രത്തില് നിന്ന് തടവുചാടിയശേഷം പിടിയിലായ പ്രതിക്ക് കൊവിഡ് ... 10 പോലിസുകാര് നിരീക്ഷണത്തില് (30 minutes ago)\nസ്വപ്നയുടെ വെടിക്കെട്ട് മൊഴി അസാധാരണം ഈ നീക്കം...നിര്‍ണായക പേരുകള് അന്വേഷണത്തെ അട്ടിമറിക്കാന് സര്‍ക്കാര് ? (49 minutes ago)\nസ്വര്‍ണക്കടത്ത് അന്വേഷണം യുഎഇയിലേക്കും .... യാത്രയ്ക്ക് കേന്ദ്ര ആഭ്യന്തരമന്ത്രാലയത്തിന്റെ അനുമതി തേടി (53 minutes ago)


Wilwadri native cow attained national recognition | വില്വാദ്രി നാടന് പശു ദേശീയ അംഗീകാര മികവിലേക്ക്: എന്‍ബിഎജിആര് ജനിതക പഠനം തുടങ്ങി - Malayalam Oneindia\n1 hr ago ഞെട്ടി ബിജെപി; ഹരിയാനയിലും കാത്തിരിക്കുന്നത് തിരിച്ചടി.. എരിതീയിൽ എണ്ണ പകർന്ന് കോൺഗ്രസും\nവില്വാദ്രി നാടന് പശു ദേശീയ അംഗീകാര മികവിലേക്ക്: എന്‍ബിഎജിആര് ജനിതക പഠനം തുടങ്ങി\nUpdated: Fri, Jun 28, 2019, 17:27 [IST]\nതൃശൂര്: തിരുവില്വാമലയിലെ വില്വാദ്രി നാടന് പശു ദേശീയ അംഗീകാര മികവിലേക്ക്. ദേശീയതലത്തില് പ്രാധാന്യമുള്ളതും സംരക്ഷിക്കപ്പെടേണ്ടതുമാണെന്നു ഹരിയാനയിലെ കര്‍ണാല് ആസ്ഥാനമായുള്ള നാഷണല് ബ്യൂറോ ഓഫ് അനിമല് ജെനിറ്റിക് റിസോഴ്‌സസ് (എന്.ബി.എ.ജി.ആര്) ശാസ്ത്രജ്ഞന്മാര് വിലയിരുത്തി.\nമരണം വരെ ബിജെപിയോ? എന്ത് ചോദ്യമാണിതെന്ന് അബ്ദുള്ളക്കുട്ടി, ഉറപ്പ് പറയാൻ പറ്റില്ല, ഓഡിയോ വൈറൽ\nവിദഗ്ധസംഘം കഴിഞ്ഞമാസമെത്തി പശുക്കളുടെ രക്തസാമ്പിള് ഉള്‍പ്പെടെ ശേഖരിച്ചു. ജനിതക പഠനം നടത്തി നാടന് ഇനമാണോയെന്ന് ഉറപ്പാക്കും. സംസ്ഥാനത്തു തിട്ടപ്പെടുത്തിയ എട്ടു നാടന് ഇനങ്ങള്‍ക്ക് അംഗീകാരം ലഭിച്ചാല് ക്ഷീരകര്‍ഷകര്‍ക്കും മുതല്‍ക്കൂട്ടാകും. നിലവിലെ നാടന് ഇനമായ വെച്ചൂര് പശുവിന് അംഗീകാരം നല്‍കിയത് എന്.ബി.എ.ജി.ആര്. ആണ്.\n95 സെ.മി. ഉയരമുള്ളതനാണു വില്വാദ്രി ഇനം. പ്രതിദിനം രാവിലെ മൂന്നു ലിറ്ററും വൈകിട്ട് 1.25 ലിറ്ററും പാല് നല്‍കും. ഉയര്‍ന്ന താപപ്രതിരോധ ശേഷിയും രോഗപ്രതിരോധ ശക്തിയുമുണ്ട്. പ്രദേശത്തു സാധാരണമായ കൂവളത്തിലകള് ഭക്ഷിക്കുന്നതിനാല് ദഹനശേഷിയും ഉയര്‍ന്നതാണ്. നീളത്തില് മുകളിലേക്കു വളഞ്ഞ കൊമ്പുകളും നീളന് മുഖവും തിളങ്ങുന്ന കണ്ണുകളും ചെറിയ താടയും പൂഞ്ഞയും ചെറിയ അകിടുമാണുള്ളത്. ഏറെയും കറുപ്പുനിറം. സങ്കരവര്‍ഗത്തേക്കാള് ആയുസ് കൂടും. മറ്റുപശുക്കള്‍ക്ക് ആവശ്യമായ ചിട്ടവട്ടങ്ങളും വേണ്ട.\n'സീറോ ഇന്‍പുട്ട് സിസ്റ്റ'-മാണിവയെ പരിപാലിക്കാന് വേണ്ടിവരികയുള്ളൂ എന്നു മണ്ണുത്തി വെറ്ററിനറി കോളജിലെ പ്രഫ. ഡോ: കെ. അനില്‍കുമാര് പറഞ്ഞു. പുല്ലോ വൈക്കോലോ ചെറിയ ചെടികളോ നല്‍കാം. കാലിത്തീറ്റ നിര്‍ബന്ധമില്ല. ഏറ്റവും മികച്ച 'എ 2' ഇനത്തിലുള്ള പാലാണു ചുരത്തുക. ജീവിതശൈലീ രോഗങ്ങള് ചെറുക്കാന് ഉത്തമം.\nകൊഴുപ്പ് മാത്രകള് സാധാരണ പാലിലുള്ളതിനേക്കാള് വലുപ്പം കുറവുള്ളതിനാല് ദഹനശേഷി വര്‍ധിപ്പിക്കും. അമ്മിഞ്ഞപ്പാലിന്റേതിനു തുല്യമായ കൊഴുപ്പ് മാത്രകളാണു വില്വാദ്രി പശുവിന്റെ പാലിലുള്ളത്. ചെറിയ കുട്ടികള്‍ക്കും വൃദ്ധന്മാര്‍ക്കും ചികിത്സാഘട്ടത്തിലുള്ള രോഗികള്‍ക്കും നല്‍കാം. പാലുല്‍പ്പാദനം കുറവായതിനാല് ഓര്‍ഗാനിക് ഫാമിങ്ങായിരിക്കും ഉത്തമം.\nമൂന്നുവര്‍ഷമായി ഇവയെക്കുറിച്ചു വെറ്ററിനറി സര്‍വകലാശാലാ തലത്തിലും മൃഗസംരക്ഷണ വകുപ്പിന്റെ കീഴിലും പഠനം നടക്കുന്നു. വില്വാദ്രിയെ ബ്രീഡായി അംഗീകരിക്കാനുള്ള ശ്രമം പാഴാകില്ലെന്ന് മൃഗസംരക്ഷണ വകുപ്പ് അസിസ്റ്റന്റ് ഡയറക്ടര് ജയദേവന് നമ്പൂതിരി പറയുന്നു. അംഗീകാരം ലഭിച്ചാല് സംരക്ഷണത്തിനു സര്‍ക്കാര് ഏജന്‍സികളും തയാറാകും. കാനേഷുമാരിയിലും ഉള്‍പ്പെടുത്തും. ഇന്ത്യന് ജനുസുകളില് ഉള്‍പ്പെടുന്ന വിവിധ വിത്തുമൂരികളുടെ ബിജോല്പാദനം നടത്തുന്ന കെ.എല്.ഡി. ബോര്‍ഡ് നിലവില് കേരളത്തിലെ നാടന് ഇനങ്ങളില് വെച്ചൂര്, കാസര്‍ഗോഡ് ഇനങ്ങളുടെ ബീജോല്‍പാദനം മാത്രമേ നടത്തുന്നുള്ളൂ.\nതിരുവില്വാമല പ്രദേശത്ത് 250നും 300നും ഇടയില് വില്വാദ്രി പശുക്കളുണ്ടെന്നാണ് അനുമാനം. രമേഷ് കോരപ്പത്തിന്റെയും തിരുവില്വാമല ഹരിയുടെയും കൈവശമാണ് ഭൂരിഭാഗവും. രമേശ് കോരപ്പത്തിന് 2018ല് ബ്രീഡ് സാവിയര് അവാര്‍ഡും കരഗതമായിരുന്നു. വെച്ചൂര്, വില്വാദ്രി, ചെറുവള്ളി, കാസര്‍ഗോഡ് കുള്ളന്, കുട്ടംപുഴ കുള്ളന്, വയനാട്, ഇടുക്കി ഹൈറേഞ്ച്, എന്നിങ്ങനെ എട്ടു നാടന് വിഭാഗങ്ങളാണ് കേരളത്തിലുള്ളത്.\ncow പശു thrissur\nWilwadri native cow attained national recognition


പിറവി: അടിന്തരാവസ്ഥയിലെ കുട്ടിയും ആണ്‍തുണയില്ലാതായ കുടുംബവും | Piravi movie Shaji N Karun emergency politics by KP Jayakumar\nപിറവി: അടിന്തരാവസ്ഥയിലെ കുട്ടിയും ആണ്‍തുണയില്ലാതായ കുടുംബവും\nകെ. പി ജയകുമാര് എഴുതുന്നു: സൂക്ഷ്മതലങ്ങളില് സിനിമ അതീവ സമര്‍ത്ഥമായി സെന്റിമെന്‍സിനെയും കാലദേശ ചരിത്രങ്ങളെയും പരസ്പരം തിരിച്ചറിയാത്ത ഏകകമാക്കിമാറ്റുന്നു. എവിടെയും എപ്പോഴും സംഭവിച്ചേക്കാവുന്ന ദുരന്തം എന്ന പ്രതീതി സൃഷ്ടിച്ചുകൊണ്ടാണ് ചലച്ചിത്രകാരന് ചരിത്രത്തിന്റെ ഭാരം ഇറക്കിവയ്ക്കുന്നത്.\nThiruvananthapuram, First Published Jun 26, 2020, 3:51 PM IST\nചലച്ചിത്രം അധികാര സംവിധാനങ്ങളുടെ ക്രൂരതകളും വിശകലനങ്ങളും പ്രതിരോധങ്ങളും കണിശമായും ഒഴിച്ചു നിര്‍ത്തുന്നു. നിഷ്ഠൂരമായ ഒരു രാഷ്ട്രീയ സംഭവം മൃദുലമായ ഒരു വൈകാരിക അനുഭവമാക്കി മാറ്റുകയും ചെയ്യുന്നു. കേരള രാഷ്ട്രീയത്തില് ഒരു വിപ്ലവ സന്ദര്‍ഭം എന്ന നിലയില് നക്സലൈറ്റ് പ്രസ്ഥാനത്തിനുള്ള പ്രസക്തിയും പ്രാധാന്യവും ചലച്ചിത്രം സ്പര്‍ശിക്കുന്നതേയില്ല. ഏതൊരു കലാപ സന്ദര്‍ഭത്തെയുംപോലെ അത് പൊതു ഓര്‍മ്മയില് അവശേഷിപ്പിച്ച ഐതിഹാസികമായ മുഹുര്‍ത്തങ്ങളെ മരവിച്ചനിമിഷങ്ങളുടെ കാഴ്ചകളാക്കി മാറ്റുകയാണ് പിറവിയുടെ ചലച്ചിത്രകാരന്.\n''പക്ഷെ, ലോകത്തിനോട് ഒരു ചോദ്യം ഞാനിപ്പോഴും ബാക്കിയാക്കുന്നു. എന്റെ നിഷ്‌കളങ്കനായ കുഞ്ഞിനെ മരിച്ചിട്ടും നിങ്ങളെന്തിനാണ് മഴയത്ത് നിര്‍ത്തിയിരിക്കുന്നത്?''\nമരണം കേവലമായ അര്‍ത്ഥത്തില് വിരാമമാണ്. തിരോധാനം എല്ലാ അര്‍ത്ഥത്തിലും 'വിരാമം' എന്ന സങ്കല്‍പ്പത്തെ പ്രശ്നവല്‍ക്കരിക്കുന്നു. ഭരണകൂടത്തെ, അധികാര സ്ഥാപനങ്ങളെ, ചരിത്രത്തെ അത് ഒത്തുതീര്‍പ്പുകളില്ലാത്തവിധം ചോദ്യങ്ങളില് നിര്‍ത്തുന്നു. രാഷ്ട്രീയവും മതപരവും വംശീയവുമായ പീഡനങ്ങള്‍ക്കു നടുവില് വ്യക്തിയുടെ, ജനതയുടെ തന്നെയും തിരോധാനം മനുഷ്യചരിത്രത്തിലുടനീളം ഉത്തരമില്ലാതെ കിടക്കുന്നു. ദേശീയ സ്വാതന്ത്ര്യ സമര ചരിത്രത്തില് നേതാജിസുഭാഷ് ചന്ദ്രബോസിന്റെ ജീവിതം പൂരിപ്പിക്കാനാവാതെ പോകുന്നതിലെ സന്ദിഗ്ധാവസ്ഥയില് നിന്നും സ്വതന്ത്ര ഇന്ത്യന് ഭരണകൂടത്തിന് ഇനിയും പുറത്തുകടക്കാനായിട്ടില്ല. പീഡിപ്പിക്കപ്പെട്ട ശരീരങ്ങളുടെ, വ്യക്തികളുടെ തിരോധാനത്താല്, അതിന്റെ അസാന്നിധ്യം സൃഷ്ടിക്കുന്ന ശൂന്യതയുടെ, അരക്ഷിതാവസ്ഥയുടെ കാലം എന്ന നിലക്കുകൂടിയാണ് കേരള രാഷ്ട്രീയ ചരിത്രത്തില് അടിയന്തരാവസ്ഥ ഓര്‍മ്മിക്കപ്പെടുന്നത്.\nമനുഷ്യചരിത്രത്തില് ആഴത്തില് വേരുള്ള ആദിരൂപവും രാഷ്ട്രീയ അനുഭവവുമാണ് തിരോധാനം. ഇടതുപക്ഷ-തീവ്ര ഇടതുപക്ഷ രാഷ്ട്രീയ പശ്ചാത്തലത്തില്, തിരോധാനത്തിന്റെ രഷ്ട്രീയാനുഭവത്തെ പ്രമേയത്തില് സ്വീകരിച്ചുകൊണ്ട് ഏതാനും ചലച്ചിത്രങ്ങള് എണ്‍പതുകളില് പുറത്തുവന്നു. അടൂര് ഗോപാലകൃഷ്ണന്റെ മുഖാമുഖം(1984) ടി വി ചന്ദ്രന്റെ ആലീസിന്റെ അന്വേഷണം (1988) ഷാജി എന് കരുണിന്റെ പിറവി (1989). ഈ ചലച്ചിത്രങ്ങള് തിരോധാനത്തിന്റെ സാമൂഹ്യവും രാഷ്ട്രീയവും വ്യക്തിപരവുമായ അനുഭവങ്ങളെ ആവിഷ്‌കരിക്കുന്നു.\nവ്യക്തിയുടെ (പുരുഷന്റെ) തിരോധാന (man missing) മായിരുന്നു ഈ സിനിമകളുടെ പ്രമേയം. ഒരാളുടെ കാണാതാകല് അയാളുടെ കുടുംബത്തിലും മറ്റുവ്യക്തികളിലും സമൂഹത്തിലും സൃഷ്ടിക്കുന്ന വൈകാരിക അവസ്ഥകളിലാണ് ഈ കാഴ്ചകള് തൊടുന്നത്. പലപ്പോഴുമത് കാണാതായ കുട്ടി എന്ന അതിവൈകാരിക ആദിരൂപമാണ്. പ്രമേയത്തിന് കാരണമോ പശ്ചാത്തലമോ ആയ രാഷ്ട്രീയ, സാമൂഹിക അനുഭവങ്ങള് തിരശീലയ്ക്ക് മറഞ്ഞുനിര്‍ക്കുകയും കാണാതായ കുട്ടി ഇരുട്ടത്ത്, മഴയത്ത് എന്തു ചെയ്യുകയാവും എന്ന അതിവൈകാരികത തിരശ്ശീലയെപ്പിടിച്ചെടുക്കുകയും ചെയ്യും.\nതിരോധാനം എന്ന സാമൂഹ്യ ദുരന്തം കുടുംബത്തിന്റെ അകത്തളങ്ങളില് മാത്രം കരഞ്ഞൊടുങ്ങുന്ന സ്വകാര്യ നഷ്ടത്തിന്റെ 'വിധി വൈപരീത്യത്തിന്റെ' കാഴ്ചകളായി പരിണമിക്കുന്നു.\nഎണ്‍പതുകളുടെ അവസാനം പുറത്തുവന്ന പിറവിയുടെ കേന്ദ്ര പ്രമേയം രഘുവിന്റെ തിരോധാനമാണ്. സമൂഹം ഒരുമിച്ചു പങ്കുവയ്ക്കുന്ന ഓര്‍മ്മകളിലേക്ക്, രാഷ്ടീയ അനുഭവങ്ങളിലേക്ക് സൂചനകള് നല്‍കിക്കൊണ്ടാണ് പിറവിയെ ആഴമുള്ള രാഷ്ട്രീയാനുഭവമാക്കി മാറ്റാന് ചലച്ചിത്രകാരന് ശ്രമിക്കുന്നത്. എഞ്ചിനിയറിംഗ് വിദ്യാര്‍ത്ഥിയായ മകന്, നാട്ടിന് പുറത്തുകാരനും അമ്പലവാസിയുമായ അച്ഛന്. ഈ രണ്ടു സൂചനകളും അടിയന്തരാവസ്ഥയില് പൊലീസ് പീഡനത്തിനിരയായി 'കൊല്ലപ്പെട്ട (?)' കോഴിക്കോട് ആര് ഇ സി വിദ്യാര്‍ത്ഥി രാജന് സംഭവവുമായി പ്രേക്ഷകരെ ബന്ധിപ്പിക്കുന്നു. കേരളത്തിന്റെ സവിശേഷമായ ഒരു രാഷ്ട്രീയ-ചരിത്ര സന്ദര്‍ഭത്തെ ഓര്‍മ്മയിലേക്ക് തിരികെ വിളിച്ചുകൊണ്ടാണ് പിറവി പ്രത്യക്ഷത്തില് രാഷ്ട്രീയാന്തരീക്ഷം സൃഷ്ടിക്കുന്നത്.\nപിറവിയില് രഘുവിന്റെ തിരോധാനത്തെ ദുരന്തമായി മാറ്റുന്ന ഘടകങ്ങളൊന്നും തന്നെ അധികാരവുമായി ബന്ധപ്പെടുന്നതല്ല. രാഘവ ചാക്യാരും (അച്ഛന്) ദേവകി (അമ്മ)യും മാലതി (സഹോദരി)യും അധികാരത്തിന്റെയും അനീതിയുടെയും ഇരകളായല്ല, മറിച്ച് വിധിയുടെ കരയുന്ന ഇരകളായാണ് കാഴ്ചപ്പെടുന്നത്. സഹോദരിയുടെ വിവാഹം ഉറപ്പിക്കുന്നതിനും അമ്മയുടെ കണ്ണിന്റെ ശസ്ത്രക്രിയ നടത്തിക്കുന്നതിനും അച്ഛന് മരുന്നുവാങ്ങിവരാനും രഘു ആവശ്യമാണ് എന്നിടത്താണ് തിരോധാനം ദുരന്തമായി മാറുന്നത്. രഘുവിന്‍േറത് അപകടമരണമായാലും ദുരന്തത്തിന്റെ ആഴമോ ആ കുടുംബം അനുഭവിക്കുന്ന ദുഃഖത്തിന്റെ സങ്കീര്‍ണ്ണതയോ കുറയുകയില്ല. 'പിറവിയുടെ പ്രമേയപരിചരണം അരാഷ്ട്രീയമാകുന്നത് സമൂഹം പ്രതികരണ ശൂന്യമായി കാണപ്പെടുന്നതുകൊണ്ടോ ചലച്ചിത്രം ഇരകളില് ശ്രദ്ധ കേന്ദ്രീകരിക്കുന്നതുകൊണ്ടോ മാത്രമല്ല. രഘുവിന്റെ തിരോധാനം ഇവിടെ പ്രകൃതിദുരന്തം പോലെ തികച്ചും സ്വാഭാവികമായി മാറുന്നു എന്നതുകൊണ്ടാണ്.' എന്ന് സച്ചിദാനന്ദന് നിരീക്ഷിക്കുന്നുണ്ട്.\nഅമ്മയ്ക്കും സഹോദരിക്കും ആണ്‍തുണയായും അച്ഛന്റെ വാര്‍ദ്ധക്യത്തില് കുടുംബ നാഥനായും 'വംശപരമ്പര'യുടെ തുടര്‍ച്ചയായുമൊക്കെ തീരേണ്ട 'പുത്രന്' എന്ന ആണ്‍കോയ്മാ മൂല്യസങ്കല്‍പ്പങ്ങള്‍ക്കുള്ളിലാണ് രഘുവിന്റെ സ്ഥാനം. രഘുവിന്റെ കുടുംബം പൊതു സമൂഹത്തിന്റെ കാഴ്ചകളില് നിന്നും ഉള്‍വലിഞ്ഞ് കാണപ്പെടുന്നു. സാമൂഹ്യമായ ചുറ്റുവട്ടങ്ങളില് നിന്നും അകന്ന് നില്‍ക്കുന്ന ഏകാന്തമായ വീടും അതിലും ഏകാന്തമായ കഥാപാത്രങ്ങളുമാണ് പിറവിയിലേത്. കുടുംബത്തെ സമൂഹത്തില് നിന്നും അടര്‍ത്തിമാറ്റുന്നതോടെ അവരുടെ സങ്കടങ്ങള് ഒരിക്കലും പങ്കുവയ്ക്കപ്പെടാത്ത, 'സ്വകാര്യ' ദു:ഖമായി നീറിപ്പിടിക്കുന്നു. തിരോധാനം എന്ന സാമൂഹ്യ ദുരന്തം കുടുംബത്തിന്റെ അകത്തളങ്ങളില് മാത്രം കരഞ്ഞൊടുങ്ങുന്ന സ്വകാര്യ നഷ്ടത്തിന്റെ 'വിധി വൈപരീത്യത്തിന്റെ' കാഴ്ചകളായി പരിണമിക്കുന്നു. വ്യവസ്ഥിതിയുടെ ഇരകള് എന്ന വസ്തുതയെ ഒഴിച്ചുനിര്‍ത്തുകയും പ്രേക്ഷകാനുഭാവം പിടിച്ചുപറ്റുവാന് 'യഥാര്‍ത്ഥ സംഭവത്തിന്റെ' ചില സദൃശ്യങ്ങള് പ്രയോജനപ്പെടുത്തുകയുമാണിവിടെ. ചരിത്രത്തെ കൂട്ടുപിടിക്കുമ്പോഴും ചരിത്രത്തിന്റെ ഭാരം ചലച്ചിത്രത്തിന് ഏറ്റെടുക്കാനാവുന്നില്ല. സാമൂഹ്യ രാഷ്ട്രീയ ചരിത്രവും അതിന്റെ സംഘര്‍ഷങ്ങളും അത് ഉന്നയിക്കുന്ന അനവധിപ്രശ്നങ്ങളും ഒഴിച്ചു നിര്‍ത്തിക്കൊണ്ടാണ് പിറവിയുടെ ആഖ്യാനം പുരോഗമിക്കുന്നത്. സൂക്ഷ്മതലങ്ങളില് സിനിമ അതീവ സമര്‍ത്ഥമായി സെന്റിമെന്‍സിനെയും കാലദേശ ചരിത്രങ്ങളെയും പരസ്പരം തിരിച്ചറിയാത്ത ഏകകമാക്കിമാറ്റുന്നു. എവിടെയും എപ്പോഴും സംഭവിച്ചേക്കാവുന്ന ദുരന്തം എന്ന പ്രതീതി സൃഷ്ടിച്ചുകൊണ്ടാണ് ചലച്ചിത്രകാരന് ചരിത്രത്തിന്റെ ഭാരം ഇറക്കിവയ്ക്കുന്നത്.\nചലച്ചിത്രം അധികാര സംവിധാനങ്ങളുടെ ക്രൂരതകളും വിശകലനങ്ങളും പ്രതിരോധങ്ങളും കണിശമായും ഒഴിച്ചു നിര്‍ത്തുന്നു. നിഷ്ഠൂരമായ ഒരു രാഷ്ട്രീയ സംഭവം മൃദുലമായ ഒരു വൈകാരിക അനുഭവമാക്കി മാറ്റുന്നു\n''എന്റെ വായില് ഉമിനീര് നിറഞ്ഞു. കണ്ണുകള് കാണാതായി. കാതില് മുഴങ്ങുന്ന ചൂളംവിളി. ഒരു നിമിഷം, എഞ്ചിനിയര് ബിരുദം നേടിയെത്തുന്ന എന്റെ മകനെ ഓര്‍ത്തു. എന്റെ പ്രതീക്ഷയുടെ സൂര്യന്. വെളിച്ചമണഞ്ഞു. അണഞ്ഞതല്ല; തല്ലിക്കെടുത്തിയതാണ്.'' (ഒരച്ഛന്റെ ഓര്‍മ്മക്കുറിപ്പുകള്, ഈച്ചരവാര്യര്) പ്രതീക്ഷയുടെ വെളിച്ചം നിലച്ചുപോയതല്ല, തല്ലിക്കെടുത്തിയതാണെന്ന് ആ പിതാവും ഈ സമൂഹവും അര്‍ത്ഥശങ്കക്കിടയില്ലാത്തവിധം ഉറപ്പിക്കുന്നു. അടിയന്തിരാവസ്ഥക്കുശേഷമുള്ള കേരളത്തിന്റെ രാഷ്ട്രീയ നിലങ്ങളെ സംഭവ ബഹുലമാക്കിക്കൊണ്ട് രാജന്റെ തിരോധാനം ഉത്തരത്തിനുവേണ്ടി ഉന്നയിക്കപ്പെടുകയും ചെയ്യുന്നുണ്ട്. 'തിരോധാനം' ഒരു രാഷ്ട്രീയാനുഭവമായി സമൂഹം നേരിട്ടനുഭവിക്കുന്നത് രാജന് സംഭവത്തിലൂടെയും മറ്റ് നിരവധി രാജന്‍മാരുടെ തിരോധാനത്തിലൂടെയുമാണ്.\nഎന്നാല് ചലച്ചിത്രം അധികാര സംവിധാനങ്ങളുടെ ക്രൂരതകളും വിശകലനങ്ങളും പ്രതിരോധങ്ങളും കണിശമായും ഒഴിച്ചു നിര്‍ത്തുന്നു. നിഷ്ഠൂരമായ ഒരു രാഷ്ട്രീയ സംഭവം മൃദുലമായ ഒരു വൈകാരിക അനുഭവമാക്കി മാറ്റുകയും ചെയ്യുന്നു. കേരള രാഷ്ട്രീയത്തില് ഒരു വിപ്ലവ സന്ദര്‍ഭം എന്ന നിലയില് നക്സലൈറ്റ് പ്രസ്ഥാനത്തിനുള്ള പ്രസക്തിയും പ്രാധാന്യവും ചലച്ചിത്രം സ്പര്‍ശിക്കുന്നതേയില്ല. ഏതൊരു കലാപ സന്ദര്‍ഭത്തെയുംപോലെ അത് പൊതു ഓര്‍മ്മയില് അവശേഷിപ്പിച്ച ഐതിഹാസികമായ മുഹുര്‍ത്തങ്ങളെ മരവിച്ചനിമിഷങ്ങളുടെ കാഴ്ചകളാക്കി മാറ്റുകയാണ് പിറവിയുടെ ചലച്ചിത്രകാരന്.\n'തിരോധാനം' എന്ന വാക്ക് രാഷ്ട്രീയമായ ഒരുപാട് ആശങ്കകള്‍ക്കു മുകളിലാണ്. അത് സാമൂഹ്യ ജീവിതത്തെ അങ്ങേയറ്റം അരക്ഷിതമാക്കുന്നു. തീവ്രമായ ഈ രഷ്ട്രീയാനുഭവത്തെ പിടിച്ചെടുക്കുന്ന ആഖ്യാനം എന്ന നിലയില് സിനിമ മാറുന്നില്ല. സാമൂഹ്യമായ ഇടത്തില്‍നിന്നും അടര്‍ന്നുമാറി വ്യക്തിയുടെയും ബന്ധങ്ങളുടെയും സ്ഥലപരിധിക്കുള്ളിലാണ് 'തിരോധാനം' സ്ഥാനപ്പെടുന്നത്.\nLast Updated Jun 26, 2020, 3:55 PM IST


പൂമരം ക്രിസ്മസിന് ഇല്ല, റിലീസ് അടുത്ത വർഷം\nYou are at:Home»Latest News»പൂമരം ക്രിസ്മസിന് ഇല്ല, റിലീസ് അടുത്ത വർഷം\nപ്രശസ്ത സംവിധായകൻ എബ്രിഡ് ഷൈൻ സംവിധാനം ചെയ്യുന്ന പൂമരം മലയാള സിനിമ പ്രേക്ഷകർ ഏറെ പ്രതീക്ഷയോടെ കാത്തിരിക്കുന്ന ചിത്രമാണ്. ജയറാമിന്റെ മകൻ കാളിദാസ് ജയറാം മലയാളത്തിൽ ആദ്യമായി നായകനായി എത്തുന്ന സിനിമയാണ് പൂമരം.\n2016 സപ്തംബറിൽ ചിത്രീകരണം ആരംഭിച്ച പൂമരം വിവിധ ഷെഡ്യൂളുകളായി മഹാരാജാസ് കോളേജിലും പരിസരങ്ങളിലുമാണ് ചിത്രീകരിച്ചിരുന്നത്. ഒരു വർഷത്തോളം നീണ്ടുനിന്ന ചിത്രീകരണത്തിന് ശേഷം ചിത്രം ഇപ്പോൾ പോസ്റ്റ് പ്രൊഡക്ഷൻ സ്റ്റേജിലാണ്.\n1983, ആക്ഷൻ ഹീറോ ബിജു എന്നീ സിനിമകൾക്ക് ശേഷം എബ്രിഡ് ഷൈൻ സംവിധാനം ചെയ്യുന്ന സിനിമയായതിനാൽ പ്രേക്ഷകർ ഏറെ പ്രതീക്ഷയോടെയാണ് പൂമരത്തിന് വേണ്ടി കാത്തിരിക്കുന്നത്.\nഈ വർഷം ക്രിസ്മസിന് ചിത്രം തീയേറ്ററിലെത്തും എന്ന് നടൻ ജയറാം പറഞ്ഞിരുന്നു. എന്നാൽ ചിത്രത്തിന്റെ റിലീസ് ഈ വർഷം ഉണ്ടായില്ല എന്നതാണ് സിനിമാലോകത്തു നിന്ന് ലഭിക്കുന്ന പുതിയ വാർത്ത. അടുത്ത വർഷം ആദ്യത്തോടെ പൂമരം തിയേറ്ററിലെത്തിക്കാനാണ് അണിയറപ്രവർത്തകർ ശ്രമിക്കുന്നത്.\nPrevious Articleകൗതുകമുണർത്തി ദിവാന്‍ജിമൂല ഗ്രാന്‍ഡ് പ്രിക്‌സിന്റെ ഫസ്റ്റ് ലുക്ക് പോസ്റ്റർ പുറത്ത്\nNext Article ‘ഒരു കഥ സൊല്ലട്ടുമാ’; വിജയ് സേതുപതിയോടൊപ്പം അഭിനയിക്കാൻ ആഗ്രഹം പ്രകടിപ്പിച്ച് മഞ്ജു വാര്യർ


പാലായിൽ ഒത്തു തീർപ്പിനു തയ്യാറായി കാപ്പൻ: ഇനി സമ്മർദം രാജ്യസഭ സീറ്റിനു വേണ്ടി; മുഖ്യമന്ത്രിയുടെ വിരട്ട് ഏറ്റതോടെ പാലാ ഒഴിവാക്കി ഒത്തു തീർപ്പിന് എൻ.സി.പി ഒരുങ്ങുന്നു | Daily Indian Herald\nJanuary 14, 2021 4:13 pm By : Indian Herald Staff\nകോട്ടയം: വർഷങ്ങളോളം പരിശ്രമിച്ചു വിജയിച്ച പാലാ സീറ്റ് ഒടുവിൽ കൈവിടാനൊരുങ്ങി എൻ.സി.പി. രാജ്യസഭാ സീറ്റ് പകരം നൽകിയാൽ പാലാ വിട്ടുകൊടുക്കാമെന്ന നിലപാടാണ് ഇപ്പോൾ മാണി സി.കാപ്പൻ അടക്കമുള്ള എൻ.സി.പി നേതൃത്വം സ്വീകരിച്ചിരിക്കുന്നതെന്നാണ് സൂചന. കഴിഞ്ഞ ദിവസം മുഖ്യമന്ത്രി പിണറായി വിജയൻ എൻ.സി.പിയുടെ ഇരുവിഭാഗങ്ങൾ തമ്മിലുള്ള തർക്കത്തിൽ മധ്യസ്ഥത വഹിച്ച് ചർച്ച നടത്തിയിരുന്നു. ഇതിനു പിന്നാലെയാണ് ഇപ്പോൾ പാലാ സീറ്റിന്റെ കാര്യത്തിൽ എൻ.സി.പി വിട്ടുവീഴ്ചയ്ക്ക് ഒരുങ്ങുന്നത്.\nനിലവിലെ സാഹചര്യത്തിൽ എൻ.സി.പി നാലു സീറ്റിലാണ് മത്സരിക്കുന്നത്. ഇതിൽ ഏറെ നിർണ്ണായകമായ സീറ്റ് പാലായാണ്. അൻപത് വർഷത്തോളം കെ.എം മാണി അനിഷേധ്യനായി മത്സരിച്ച പാലാ സീറ്റിൽ, മാണിയ്ക്കു ശേഷമുള്ള ആദ്യ തിരഞ്ഞെടുപ്പിൽ എൻ.സി.പിയ്ക്കു വേണ്ടി മാണി സി.കാപ്പൻ തിരികെ പിടിക്കുകയായിരുന്നു. ഇതിനിടെയാണ് ഇപ്പോൾ കേരള കോൺഗ്രസ് എം ഇടതു മുന്നണിയുടെ ഭാഗമായത്. ഇതോടെയാണ് എൻ.സി.പിയിലും ഇടതു മുന്നണിയിലും തർക്കം ആരംഭിച്ചത്.\nപാലാ സീറ്റിനെച്ചൊല്ലി ഉടലെടുത്ത തർക്കം എൻ.സി.പിയിലും വിള്ളലിനു ഇടയാക്കിയിരുന്നു. എൻ.സി.പി പിളർപ്പിലേയ്ക്ക് എന്ന സൂചനയും ഇതിനിടെ പുറത്തു വന്നിരുന്നു. മന്ത്രി എ.കെ ശശീന്ദ്രൻ പക്ഷവും മാണി സി.കാപ്പൻ പക്ഷവും പ്രത്യേക യോഗവും ചേർന്നിരുന്നു. ഇതിനിടെയാണ് ഇപ്പോൾ മുഖ്യമന്ത്രി പിണറായി വിജയനുമായി ചർച്ച നടത്തിയിരുന്നു. ഈ ചർച്ചയിലും മുഖ്യമന്ത്രി പിണറായി വിജയൻ പാലാ സീറ്റ് വിട്ടു നൽകുന്നതു സംബന്ധിച്ചുള്ള ഉറപ്പൊന്നും എൻ.സി.പിയ്ക്കു നൽകിയില്ല. ഇതോടെയാണ് എൻ.സി.പി വിഷമവൃത്തത്തിലായത്. തുടർന്നു, പാലാ സീറ്റിന്റെ കാര്യത്തിലുള്ള അമിതമായ കടുപിടുത്തം ഉപേക്ഷിക്കാൻ എൻ.സി.പി തീരുമാനിക്കുകയായിരുന്നുവെന്നാണ് സൂചന. മാണി സി.കാപ്പനു രാജ്യസഭാ സീറ്റ് നൽകിയാൽ പാലായിലുള്ള അവകാശവാദം എൻ.സി.പി ഉപേക്ഷിച്ചേയ്ക്കും.\nTags: cm pinarayi vijayan, JOSE K MANI -LDF, MANI C KAPPAN\nപിണറായി പുറത്തേക്ക് !തിരഞ്ഞെടുപ്പ് കളത്തിലെ തന്ത്രം സംഘടന തലത്തിലേക്കും.സിപിഎം സംസ്ഥാന സെക്രട്ടറിയേറ്റിൽ നിന്ന്5പേർ പുറത്തേക്ക്.


വല്ലാർപാടം കണ്ടെയ്നർ പാതയിൽ ടോൾ പിരിവ്; അനുവദിക്കില്ലെന്ന് നാട്ടുകാർ – Truevision News\nവല്ലാർപാടം കണ്ടെയ്നർ പാതയിൽ ടോൾ പിരിവ്; അനുവദിക്കില്ലെന്ന് നാട്ടുകാർ\nകൊച്ചി: കൊച്ചി വല്ലാർപാടം കണ്ടെയ്നർ റോഡിലെ ടോൾ പിരിവ് നീട്ടി വച്ചേക്കും. കണ്ടെയ്നർ ലോറികളിൽ നിന്ന് മാത്രം ടോൾ പിരിക്കുമെന്ന് ടോൾ പ്ലാസ അധികൃതർ അറിയിച്ചെങ്കിലും ഒരു വാഹനങ്ങൾക്കും ടോൾ അനുവദിക്കില്ലെന്ന നിലപാടിലാണ് നാട്ടുകാർ. രാവിലെ എട്ടു മണിക്ക് തുടങ്ങേണ്ടിയിരുന്ന ടോൾ പിരിവ് പ്രതിഷേധം മൂലം തുടങ്ങാനായില്ല.\nമുളവുകാട് ഭാഗത്തെ സർവ്വീസ് റോഡിന്‍റെ നിർമ്മാണം ഉടൻ പൂർത്തിയാക്കുക അല്ലെങ്കിൽ എപ്പോൾ പൂർത്തിയാക്കുമെന്ന കാര്യത്തിൽ രേഖാ മൂലം ഉറപ്പ് നൽകുക എന്ന ആവശ്യമാണ് പ്രതിഷേധക്കാർ മുന്നോട്ട് വയ്ക്കുന്നത്. കണ്ടെയ്നർ ലോറി പോലുള്ള വലിയ വാഹനങ്ങൾക്കെങ്കിലും ടോൾ പിരിവ് അനുവദിക്കണമെന്ന് ദേശീയ പാത അതോറിറ്റി പ്രതിഷേധക്കാരോട് ആവശ്യപ്പെട്ടു.\nഎന്നാൽ വലിയ വാഹനങ്ങൾക്ക് ടോൾ പിരിവ് ആരംഭിച്ചാൽ അത് ക്രമേണ ചെറു വാഹനങ്ങൾക്കും ബാധകമാക്കുമെന്നാണ് പ്രദേശവാസികളുടെ ആശങ്ക.\nകണ്ടെയ്നർ ടെർമിനൽ റോഡു നിർമാണം പൂർത്തിയായതിനെ തുടർന്ന് 2015 ഓഗസ്റ്റിൽ ടോൾ പിരിവ് തുടങ്ങാൻ ദേശീയ പാത അതോറിറ്റി തീരമാനിച്ചിരുന്നു. ഇതിനായി ടോൾ പ്ലാസയും മറ്റും ക്രമീകരിക്കുകയും ചെയ്തു. എന്നാൽ പ്രദേശവാസികളുടെ എതിർപ്പിനെ തുടർന്ന് ഇത് മാറ്റി വച്ചു. കഴിഞ്ഞ ജൂലൈയിൽ നടത്തിയ ചർച്ചയെ തുടർന്നാണ് ടോൾ പിരിവ് തുടങ്ങാൻ തീരുമാനിച്ചത്. കാര്, ജീപ്പ് ഉള്‍പ്പെടെയുള്ള ലൈറ്റ് മോട്ടോര് വിഭാഗത്തില്‍പ്പെട്ട വാഹനങ്ങള് ഒരു ദിശയിലേക്ക് 45 രൂപയും ഇരുദിശകളിലേക്കുമായി 70 രൂപയുമാണ് ടോൾ. ബസുകള്‍ക്ക് ഒരു ദിശയിലേക്ക് 160 രൂപയും ഇരു ദിശകളിലേക്കുമായി 240 രൂപയും.\nകളമശ്ശേരി മുതൽ മുളവുകാട് വരെയുള്ള പതിനേഴ് കിലോമീറ്റർ ദൂരത്തിനാണ് ഇത്രയും ഭീമമായ തുക ഈടാക്കുന്നത്. 909 കോടി രൂപ ചെലവഴിച്ചാണ് കണ്ടെയ്‌നർ റോഡിന്റെ നിര്‍മാണം പൂര്‍ത്തിയാക്കിയത്. ഇതിന്‍റെ 40ശതമാനമെങ്കിലും ടോള്‍പിരിവിലൂടെ കണ്ടെത്തുകയാണ് ദേശീയപാത അതോറിറ്റിയുടെ ലക്ഷ്യം.


New, Name, for Windows Phone Tango, പുതിയ, പേര്, വിന്‍ഡോസ് ഫോണ് ടാംഗോ - Malayalam Gizbot\nവിന്‍ഡോസ് ടാംഗോയ്ക്ക് പുതിയ പേര്\nമൈക്രോസോഫ്റ്റിന്റെ ഏറ്റവും പുതിയ മൊബൈല് ഓപറേറ്റിംഗ് സിസ്റ്റമായ വിന്‍ഡോസ് ഫോണ് ടാംഗോയ്ക്ക് പുതിയ പേര്. വിന്‍ഡോസ് ഫോണ് 7.5 റിഫ്രഷ് എന്നാണിതറിയപ്പെടുക. ഇക്കഴിഞ്ഞ മൊബൈല് വേള്‍ഡ് കോണ്‍ഗ്രസിലാണ് മൈക്രോസോഫ്റ്റ് ടാംഗോ ഒഎസിനെ പ്രദര്‍ശിപ്പിച്ചത്.\nവില കുറഞ്ഞ വിന്‍ഡോസ് അധിഷ്ഠിത ഫോണുകള് അവതരിപ്പിക്കുകയാണ് ഈ ഓപറേറ്റിംഗ് സിസ്റ്റം പരിചയപ്പെടുത്തി മൈക്രോസോഫ്റ്റ് ലക്ഷ്യമിടുന്നത്. വിന്‍ഡോസ് ഫോണ് ടാംഗോയുടെ മുന്‍ഗാമിയാണ് ഇപ്പോള് ലൂമിയ ഹാന്‍ഡ്‌സെറ്റുകളില് ഉള്‍പ്പെടുന്ന വിന്‍ഡോസ് ഫോണ് മാംഗോ. വിന്‍ഡോസ് ഫോണ് 7.5 എന്നാണ് ഇതിന്റെ ഔദ്യോഗിക പേര്.\nവിന്‍ഡോസ് ഫോണ് റിഫ്രഷ് ഔദ്യോഗികമായി എന്ന് അവതരിപ്പിക്കുമെന്ന് മൈക്രോസോഫ്റ്റ് ഇത് വരെ വെളിപ്പെടുത്തിയിട്ടില്ല. പക്ഷെ മൈക്രോസോഫ്റ്റ് ചൈന\nഡബ്ല്യുപി 7.5 റിഫ്രഷ് അവതരണത്തിനായി മാധ്യമങ്ങളെ ക്ഷണിച്ചുതുടങ്ങിയതായാണ് റിപ്പോര്‍ട്ട്. മാര്‍ച്ച് 21നാണ് പരിപാടി. ഏപ്രില് ആദ്യവാരത്തില് തന്നെ ഇന്ത്യയിലും റിഫ്രഷ് എത്തുമെന്നാണ് അറിയുന്നത്.


“ഭൂമി ഏറ്റെടുക്കുന്നെങ്കിൽ നഷ്ടപരിഹാരം വേണം” ഹാരിസൺ, “ക്രിമിനൽ കേസാണ് വേണ്ടത്” -സുശീല ഭട്ട്: Susheela Bhat rebuts Harrisons Malayalam claims on encroached land\nUpdated: April 12, 2018 12:18:55 pm\nനിയമ സെക്രട്ടറി ഇറക്കിയ പുതിയ റിപ്പോർട്ട് പ്രകാരം ഹാരിസൺ ഭൂമി പ്രശ്നം പുതിയ തലങ്ങളിലേയ്ക്കു പോവുകയാണ്. സിപി ഐയുടെ താൽപര്യപ്രകാരം മുൻ ഗവ: സ്പെഷൽ പ്ലീഡറായിരുന്ന സുശീലാഭട്ടിനെ മാറ്റിയതു മുതൽ ഈ കേസ് അട്ടിമറിക്കാനുളള ശ്രമമാണെന്ന ആരോപണം ഉയർന്നിരുന്നു. ആ ആരോപണങ്ങളെ ശരിവെയ്കുന്ന വിധത്തിലാണ് പിന്നീട് സർക്കാർ നടപടികൾ മുന്നോട്ട് പോയത്. ഇതിനെ മറച്ചുപിടിക്കാനാണ് റവന്യൂവകുപ്പിന്റെ നേതൃത്വത്തിൽ മൂന്നാറിലെ കൈയേറ്റമൊഴിപ്പിക്കൽ വിവാദങ്ങളുണ്ടാക്കിയതെന്നും സെക്രട്ടേറിയറ്റിന്റെയും രാഷ്ട്രീയ ഉപശാലകളിലെയും ഇടനാഴി വർത്തമാനങ്ങൾ ഉയരുന്നുണ്ട്. ഇതിനിടയിലാണ് നിയമസെക്രട്ടറി ഹാരിസണെ സഹായിക്കുന്നതെന്ന് ആരോപണമുയർന്ന റിപ്പോർട്ട് മുന്നോട്ടു വച്ചത്. ഈ റിപ്പോർട്ട് പുറത്തുവന്നതോടെ ഹാരിസൺ പുതിയ അവകാശവാദങ്ങളുമായി രംഗത്തുവന്നുവെന്ന് അവർക്കെതിരായി നിലപാട് എടുക്കുന്നവർ പറയുന്നു. ഹാരിസൺ മുന്നോട്ട് വെയ്ക്കുന്ന നിലപാടുകളും അതിനെതിരായി മുൻ ഗവഃ സെപ്ഷൽ പ്ലീഡർ സുശീല ആർ ഭട്ടിന്റെ നിലപാടകളും വായനക്കാരുടെ മുന്നിൽ വെയ്ക്കുയാണ്.\nഹാരിസണിന്റെ അവകാശങ്ങളടങ്ങിയ പത്രക്കുറിപ്പ്\nഹാരിസൺ മലയാളം ഉള്‍പ്പടെയുള്ള കമ്പനികളുടെ ഭൂമി ഏറ്റെടുക്കാനാവില്ലെന്ന തരത്തിൽ സംസ്ഥാന നിയമവകുപ്പ് സെക്രട്ടറി റിപ്പോര്‍ട്ടു സമര്‍പ്പിച്ചതോടെ ഭൂമിയിൽ തങ്ങളുടെ അവകാശവാദവുമായി ഹാരിസണ് മലയാളം കമ്പനിയുടെ നിലപാട് വിവാദമാകുന്നു. ഭൂമി വിഷയത്തില് മുൻ സര്‍ക്കാരും കോടതിയും കടുത്ത നിലപാടുകളുമായി മുന്നോട്ടു പോയ സാഹചര്യത്തില് നിശബ്ദമായിരുന്ന ഹാരിസൺ മലയാളം കമ്പനി അധികൃതരാണ് ഇപ്പോള് നിയമസെക്രട്ടറിയുടെ റിപ്പോര്‍ട്ടു പുറത്തുവന്നതോടെ വീണ്ടും ഭൂമിയുടെ ഉടമസ്ഥാവകാശം ഉന്നയിച്ചു രംഗത്തെത്തിയിരിക്കുന്നത്. നിയമ സെക്രട്ടറിയുടെ റിപ്പോര്‍ട്ടില് പറയുന്ന കാര്യങ്ങൾ ഉയര്‍ത്തിയാണ് ഹാരിസണ് മലയാളം കമ്പനി ലീഗൽ വൈസ് പ്രസിഡന്റ് വേണുഗോപാലിന്റെ പേരില് പത്രക്കുറിപ്പ് പുറത്തിറക്കിയത്. ഹാരിസണിന്റെ ഭൂമി സര്‍ക്കാർ ഏതെങ്കിലും തരത്തിൽ ഏറ്റെടുക്കുകയാണെങ്കിൽ നഷ്ടപരിഹാരം നല്‍കണമെന്നും കമ്പനി വാദിക്കുന്നു.തോട്ടം നടത്താന് അനുവദിക്കണമെന്നും മരങ്ങൾ മുറിക്കാന് അനുവാദമില്ലാത്തതിനാൽ പുതിയ പ്ലാന്റേഷന് നടത്താനാവുന്നില്ലെന്നും ഹാരിസണ് കമ്പനി അധികൃതർ ആരോപിക്കുന്നു. ചില നിക്ഷിപ്ത താല്‍പര്യക്കാരാണ് ഹാരിസൺ മലയാളത്തെ തകർക്കാൻ ശ്രമിക്കുന്നതെന്നും നിയമ സെക്രട്ടറിയുടെ റിപ്പോര്‍ട്ട് തങ്ങൾ ഉയര്‍ത്തുന്ന വാദങ്ങൾ അംഗീകരിക്കുന്നവയാണെന്നും ഹാരിസൺ മലയാളം കമ്പനി പ്രതിനിധികള് അവകാശപ്പെടുന്നു. എന്നാല് ഹാരിസൺ മലയാളം ഉയര്‍ത്തുന്ന വാദങ്ങൾ പൂര്‍ണമായും തെറ്റിദ്ധാരണാജനകമാണെന്നും വിദേശ കമ്പനിയായ ഹാരിസണിന്റെ വാദങ്ങള് പൂര്‍ണമായും തെറ്റാണെന്നും മുൻ സ്‌പെഷൽ ഗവണ്‍മെന്റ് പ്ലീഡറായിരുന്ന സുശീല ആർ ഭട്ട് അവകാശപ്പെടുന്നു. ഹാരിസണ് ഉയര്‍ത്തുന്ന അവകാശവാദങ്ങളെ തളളിക്കളയുകയാണ് സുശീല ഭട്ട്. അവർ അതിനായുളളകാരണങ്ങളും നിരത്തുന്നു. ഇരുകൂട്ടരുടെയും അവകാശവാദങ്ങൾ ഇവയാണ്.\nഹാരിസണ്: ഹാരിസണ് മലയാളം കൈവശംവയ്ക്കുന്ന ഭൂമി അനധികൃതമായി കൈവശപ്പെടുത്തിയ ഭൂമിയാണെന്നു കേരള ഭൂസംരക്ഷണ നിയമം 1957 അനുസരിച്ച് സര്‍ക്കാർ തെളിയിക്കണമെങ്കില് ആദ്യം ഒരു സിവില് കോടതിയിൽ ഭൂമിയുടെ ഉടമസ്ഥാവകാശം തെളിയിക്കണം. തുടങ്ങിയ വാദങ്ങളാണ് ഹാരിസണ് പത്രക്കുറിപ്പില് ഉന്നയിക്കുന്നത്. ഹാരിസണ് മലയാളത്തിന്റെ കേസുമായി ബന്ധപ്പെട്ട് സ്പെഷ്യല് ഓഫീസറുടെ കണ്ടെത്തലുകള് ഹൈക്കോടതി അംഗീകരിച്ചുവെന്ന സര്‍ക്കാർ വാദം തെറ്റാണ്. കേസ് ഇപ്പോഴും ഹൈക്കോടതി ഡിവിഷന് ബെഞ്ചിന്റെ പരിഗണയില് തന്നെയാണുള്ളത്.\nസുശീലാ ഭട്ട് : സിവില് കോടതിയിൽ പോയി സര്‍ക്കാർ ഉടമസ്ഥാവകാശം തെളിയിക്കണം എന്നത് കേരള ഭൂ സംരക്ഷണ നിയമം സെക്ഷന് 20/20(A) എന്നീ വകുപ്പുകള്‍ക്ക് എതിരാണ്. ഭൂസംരക്ഷണ നിയമപ്രകാരം സര്‍ക്കാർ ഭൂമി കൈയേറിയാല് ഭൂ സംരക്ഷണ നിയമത്തിലെ വകുപ്പുകളനുസരിച്ച് ജില്ലാ കളക്ടര്‍ക്ക് സെക്ഷന് 12 പ്രകാരം നോട്ടീസ് കൊടുക്കാം. ഇതിനെ തുടർന്ന് ആരോപണ വിധേയരായവർ അവരുടെ ഉടമസ്ഥാവകാശ രേഖകളും മറ്റ് അവകാശം സ്ഥാപിക്കുന്ന രേഖകളും കളക്ടറെ ബോധിപ്പിക്കേണ്ടതുണ്ട്. ഇത് ബോധിപ്പിച്ചാല് മാത്രമേ അവര്‍ക്ക് ഭൂമി കൈവശം വയ്ക്കാനുള്ള അവകാശം ഉണ്ടാകൂ. അല്ലെങ്കില് അവരെ ഒഴിപ്പിച്ച് ഭൂമിയിലുള്ള എല്ലാസ്ഥാവര ജംഗമ വസ്തുക്കളും കണ്ടുകെട്ടണമെന്നാണ് വകുപ്പില് നിഷ്‌കര്‍ഷിച്ചിരിക്കുന്നത്. ഇങ്ങനെയുള്ള നടപടികള്‍ക്കെതിരേ ഭൂസംരക്ഷണ നിയമത്തില് തന്നെ ലാന്‍ഡ് റവന്യൂ കമ്മീഷണര് മുമ്പാകെ അപ്പീലും പിന്നെ അതും എതിരാണെങ്കില് ഗവണ്‍മെന്റിന്റെ മുമ്പാകെ റിവിഷനും ഫയല് ചെയ്യാനുള്ള പോംവഴികളുമുണ്ട്. ഇതോടൊപ്പമാണ് സെക്ഷന് 20/20 A പ്രകാരം സിവില് കോടതിയെ സമീപിച്ച് ഉടമസ്ഥാവകാശം സ്ഥാപിച്ചെടുക്കാനുള്ള വഴിയും പറഞ്ഞിരിക്കുന്നത്. ഈ വഴികൾ തുടരേണ്ടതാകട്ടെ ബന്ധപ്പെട്ട കക്ഷികളാണ് അല്ലാതെ സര്‍ക്കാരല്ല. അതുകൊണ്ട് സിവില് കോടതിയെ സമീപിച്ചാല് മാത്രമേ സര്‍ക്കാരിന് ഒഴിപ്പിക്കാനാവൂ എന്ന വാദം ഭൂസംരക്ഷണ നിയമത്തെ കാറ്റില്‍പ്പറത്തുന്ന പ്രതീതി ഉളവാക്കുന്നതാണ്. ഈ വാദങ്ങളൊക്കെ ഹാരിസണ് ഉന്നയിച്ചത് തള്ളിയാണ് ഹൈക്കോടതി ഡിവിഷന് ബെഞ്ച് 2013-ല് പൊതു താല്‍പര്യ ഹര്‍ജിയിൽ സര്‍ക്കാരിന് ഭൂസംരക്ഷണ നിയമ പ്രകാരം നടപടിയെടുക്കാമെന്നു വിധിച്ചത്. തുടര്‍ന്നാണ് സര്‍ക്കാര് നിയമിച്ച സ്‌പെഷ്യൽ ഓഫീസര് എംജി രാജമാണിക്യം ഹാരിസണെതിരേ ഭൂസംരക്ഷണ നിയമപ്രകാരം നടപടികളുമായി മുന്നോട്ടുപോയത്. അതുകൊണ്ട് ഈ വാദം തികച്ചും ബാലിശവും ഹൈക്കോടതി വിധിക്കെതിരുമാണ്. 25-11-2015 ലെ ഹാരിസണെതിരേയുള്ള വിധിയില് ഹൈക്കോടതി വളരെ സ്പഷ്ടമായി രാജമാണിക്യം റിപ്പോര്‍ട്ട് സാധൂകരിക്കുകയും ഹാരിസണെതിരേ നിരവധി കണ്ടെത്തലുകളും നടത്തിയിട്ടുണ്ട്. ഈ നിയമ വകുപ്പുകളും സര്‍ക്കാരിന് അനൂകൂലമായ ഹൈക്കോടതി വിധികളും കണ്ടില്ലായെന്നു നടിച്ച് റിപ്പോര്‍ട്ടു തയാറാക്കുന്നത് നിഗൂഢമാണ്.\nഹാരിസണ്: ഹാരിസണ് മലയാളത്തിന്റെ ഭൂമി സര്‍ക്കാർ ഏറ്റെടുക്കുകയാണെങ്കില് നിയമപ്രകാരമുള്ള നഷ്ടപരിഹാരം നല്‍കി മാത്രമേ ഭൂമി ഏറ്റെടുക്കാനാവൂ?\nസുശീല ആർ ഭട്ട്, മുൻ ഗവഃ സെപ്ഷ്യൽ പ്ലീഡർ\nസുശീലാ ഭട്ട് : സര്‍ക്കാർ ഭൂമി കൈയേറിയവരെ ഒഴിപ്പിക്കല് നടപടി ഭൂസംരക്ഷണ നിയമപ്രകാരമാണ് ചെയ്യേണ്ടത്. സെക്ഷന് 11 പ്രകാരം സര്‍ക്കാർ ഭൂമി ഒഴിപ്പിച്ചെടുത്താല് അതില് ഉള്‍പ്പെട്ടിരിക്കുന്ന എല്ലാ സ്ഥാവരജംഗമ വസ്തുക്കളും സര്‍ക്കാരിന്റേതാകും. അതു സര്‍ക്കാർ ഉടമസ്ഥാവകാശമായി കണക്കാക്കേണ്ടി വരും. അതാണ് ഭൂസംരക്ഷണ നിയമത്തില് നിഷ്‌കര്‍ഷിച്ചിരിക്കുന്നത്. അങ്ങനെയുള്ള സാഹചര്യത്തില് അവര്‍ക്കെതിരേ ക്രിമിനല് കേസും പിഴ ഈടാക്കാനുമുളള അധികാരമാണ് കളക്ടര്‍ക്കുള്ളത്. ഈ സാഹചര്യത്തില് കൈയേറ്റക്കാര്‍ക്ക് എങ്ങനെ നഷ്പരിഹാരം നല്‍കാനാവും.ഹാരിസണ് മലയാളത്തിനെതിരായ രാജമാണിക്യത്തിന്റെ നടപടികള് ഭൂസംരക്ഷണ നിയമപ്രകാരമാണ്. രാജമാണിക്യം കളക്ടര് എന്ന നിലയിലാണ് കൈയേറ്റ ഭൂമി ഹാരിസണിന്റെ പക്കല് നിന്ന് ഏറ്റെടുത്തിരിക്കുന്നത്. ഈ സാഹചര്യത്തില് അവര്‍ക്കു നഷ്ടപരിഹാരം നല്‍കമെന്ന ആവശ്യം വിചിത്രമായ വാദമാണ്. ഈ വാദം അംഗീകരിക്കുകയാണെങ്കില് സര്‍ക്കാർ ഭൂമി കൈയേറിവര്‍ക്കെല്ലാം സര്‍ക്കാർ നഷ്ടപരിഹാരം നല്‍കേണ്ടിവരും.\nഹാരിസണ്: റിസര്‍ബാങ്ക് ഓഫ് ഇന്ത്യയ്ക്കു മാത്രമേ ഫെറ നിയമവുമായി ബന്ധപ്പെട്ട കാര്യങ്ങളില് ഇടാപെടാനാകൂ. ഫെറ സംബന്ധമായ കാര്യങ്ങളില് സര്‍ക്കാരിനോ മറ്റേതെങ്കിലും ഏജന്‍സിക്കോ നിയമപരമായ അധികാരമില്ല.\nസുശീലാ ഭട്ട് : ഈ കാര്യങ്ങളെല്ലാം 25-11-2015-ലെ ഹൈക്കോടതി വിധി വായിച്ചാല് തന്നെ ബോധ്യമാകും. അതിനു ഘടകവിരുദ്ധമായാണ് ഈ വാദങ്ങള് നിരത്തുന്നത്. ഹൈക്കോടതി വിധിയില് പറഞ്ഞിരുന്നത് ഒരു വിദേശ കമ്പനിക്ക് ഭൂപരിഷ്‌കരണ നിയമപ്രകാരം കുടിയാനാകാന് കഴിയില്ലായെന്നാണ്. ഹാരിസണ് കേസിലെ പ്രധാന വാദമായി സര്‍ക്കാർ ഉന്നയിക്കുന്നത് വിദേശ കമ്പനി വ്യാജ രേഖകളുടെ പിന്‍ബലത്തിൽ ഭൂപരിഷ്‌കരണ നിയമങ്ങളുടെ എല്ലാ ആനുകൂല്യങ്ങളും കൈപ്പറ്റി സർക്കാർ ഭൂമി കൈയേറി അനുഭവിക്കുകയാണെന്നാണ്. ഹൈക്കോടതി വിധിയില് തന്നെ പരാമര്‍ശിക്കുന്നുണ്ട് ഫെറ നിയമപ്രകാരമുള്ള യാതൊരുവിധ അനുമതികളും ഇവര് സമ്പാദിച്ചിട്ടില്ലായെന്നത്.\nഹാരിസണ്: ഹാരിസണ് മലയാളം കമ്പനി കൈവശംവയ്ക്കുന്ന ഭൂമിയുമായി ബന്ധപ്പെട്ട കേസുകള് ഇന്ത്യന് ഇന്‍ഡിപ്പെന്‍ഡന്‍സ് ആക്ടിന്റെ പരിധിയില് വരുന്നതല്ല. ഇത്തരം ഭൂമികളുടെ കാര്യത്തില് ഇത്തരം നിയമങ്ങള് ബാധകമല്ല.\nസുശീലാ ഭട്ട് : ഇന്‍ഡിപ്പെന്‍ഡന്‍സ് ആക്ട് സര്‍ക്കാർ ഉടമ്പടികള്‍ക്കു മാത്രമാണ് ബാധകം എന്ന വിചിത്ര വാദം അംഗീകരിച്ചാല് സ്വാതന്ത്ര്യത്തിനു മുമ്പ് ബ്രിട്ടീഷുകാർ കൈവശംവച്ച ഭൂമി അവര്‍ക്ക് അവകാശപ്പെട്ടതാണെന്നതും അവര്‍ക്ക് യഥേഷ്ടം ഇവിടെ വിഹരിക്കാം, വിലസാം ഇവിടുത്തെ സമ്പത്തുകളെല്ലാം അനുഭവിക്കാമെന്നുള്ള വാദം നമ്മുടെ സ്വാതന്ത്ര്യത്തെ തന്നെ അവഹേളിക്കലായിരിക്കും. ഈ വാദങ്ങളെല്ലാം ഹൈക്കോടതി വിധിയില് തന്നെ നിരാകരിച്ചിട്ടുണ്ട്.\nഹാരിസണ്: തോട്ട ഭൂമികള്‍ക്ക് ഇളവ് അനുവദിക്കാം തോട്ടം ഉടമകളെ കുടിയാന്‍മാരായി കാണണം\nസുശീലാ ഭട്ട് : 1984-ലാണ് ഹാരിസണ് മലയാളം കമ്പനി നിലവിൽ വരുന്നത്. അതിനു മുമ്പ് വിദേശ കമ്പനികളായായിരുന്നു ഈ തോട്ടഭൂമികള് കൈയാളിയത്. പാവപ്പെട്ട ഭൂരഹിതരായ കുടിയാന്‍മാര്‍ക്കു നല്‍കുന്ന കുടിയാന് പട്ടയങ്ങൾ ഇംഗ്ലണ്ടിൽ രജിസ്റ്റര് ചെയ്ത വിദേശ കമ്പനി ഒരു ഭൂപരിധിയും ഇല്ലാതെ കൈവശപ്പെടുത്തിയത് സംസ്ഥാനത്തിനു തന്നെ ലജ്ഞാകരമാണ്. ഇക്കാര്യങ്ങളൊക്കെയും ഹൈക്കോടതി വിധിയില് വളരെ വ്യക്തമായി പരാമര്‍ശിച്ചിട്ടുണ്ട്. അഷ്ടിക്കു വകയില്ലാത്ത ഭൂരഹിതരെ വഞ്ചിച്ചാണ് അറുപതിനായിരത്തിലധികം ഏക്കർ ഭൂമി സംസ്ഥാനത്തെ എട്ടു ജില്ലകളിലായി കൈവശപ്പെടുത്തി അനുഭവിച്ചുകൊണ്ടിരുന്നത്. ഇപ്പോഴും അനുഭവിക്കുന്നത്. മനസാക്ഷിക്കുത്തുള്ള ഏതൊരു പൗരനും ഇത് അംഗീകരിക്കാനാവില്ല.\nWeb Title: Former government special prosecutor susheela bhat rebuts harrison malayalams claims on land\nവലിഞ്ഞുകേറിച്ചെന്ന് ആളുകളിക്കാന് ശ്രമിക്കുന്ന ഊളത്തരത്തെ നാം ഇനി ‘കുമ്മനത്തം’ എന്നു വിളിക്കണം; സ്വാമി വിശ്വഭദ്രാനന്ദ ശക്തിബോധി


പ്രശസ്തരുടെ മക്കളുടെ വിധിയും ആന്‍ഡ്ര്യൂ റോബര്‍ട്‌സ് ആയ രാഹുല് പണ്ഡിതയും | Jaipur literature festival 2017 | Jaipur Jugalbandhi\nപ്രശസ്തരുടെ മക്കളുടെ വിധിയും ആന്‍ഡ്ര്യൂ റോബര്‍ട്‌സ് ആയ രാഹുല് പണ്ഡിതയും\n1990കളില് കാശ്മിരില്‍നിന്നുള്ള പലായനത്തിന് ശേഷം രാഹുല് പണ്ഡിതയുടെ ഏറ്റവും വലിയ പലായനമായിരുന്നു അത്.\nPublished: Jan 23, 2017, 11:10 AM IST\nഎല്ലാ പ്രശസ്തരുടേയും മക്കള് ഒരേ വിധിയാണ് പങ്കിടുന്നത്: തങ്ങള് പ്രശസ്തരുടെ മക്കളാണ് എന്ന വിധി. അത് ചെറിയ വിധിയല്ല.\nതാങ്ങാന് ഏറെ ബുദ്ധിമുട്ടുള്ളതാണ്. സാധാരണക്കാരനല്ലാതാവുക എന്ന അവസ്ഥ. അതും സ്വന്തം തെറ്റുകൊണ്ടല്ലാതെ. അച്ഛന് അല്ലെങ്കില് അമ്മ പ്രശസ്തനോ പ്രശസ്തയോ ആയതുകൊണ്ടാണ് മക്കള്‍ക്ക് ഇങ്ങനെ വരുന്നത്. ഓര്‍മയുള്ള, പറഞ്ഞാല് എളുപ്പം മനസ്സിലാവുന്ന ചരിത്രത്തില് മഹാത്മാഗാന്ധി മുതല് തുടങ്ങുന്നു പ്രശസ്തരുടെ മക്കളുടെ വിധിയുടെ വൈരുദ്ധ്യങ്ങളും പീഢനങ്ങളും. മഹാത്മാഗാന്ധിയുടെ മക്കളായതുകൊണ്ട് മാത്രം ഹരിലാലും മണിലാലും ദേവദാസും രാംദാസും അനുഭവിച്ചതെത്ര! ഗാന്ധിയുടെ ഒരു കൊച്ചുമകന് ഗാന്ധി എന്നുകേട്ടാല് കലിവരുമായിരുന്നു എന്ന് മലയാളത്തിലെ പ്രമുഖനായ ഒരു കവി പറഞ്ഞത് ഓര്‍ക്കുന്നു. കാരണം ചോദിച്ചാല് അയാള് പറയുമായിരുന്നു: You study gandhi,i suffer gandhi. എല്ലാവരും ഗാന്ധിയെ പഠിച്ചപ്പോള് ഗാന്ധിയെ അനുഭവിച്ചത് അദ്ദേഹത്തിന്റെ മക്കളും കൊച്ചുമക്കളുമെല്ലാമാണ്. പഠനവും അനുഭവവും വേറെയാണ്. പഠനം ജീവിതത്തിനെ സ്പര്‍ശിക്കില്ല, അനുഭവമോ ജീവിതത്തിനെ വിടുകയുമില്ല, ഒരിയ്ക്കലും. ഗാന്ധിയുമായി ബന്ധപ്പെട്ടതുകൊണ്ട് കടം വാങ്ങാന് പോലുമാവാതെ, കള്ളുകുടിക്കാനാവാതെ എത്രപേര്! പ്രശസ്തി നാടിന് അഭിമാനമാവുമ്പോള് മക്കള്‍ക്കും കുടുംബത്തിനും പലപ്പോഴും വലിയ പ്രശ്‌നമാവുന്നു, എല്ലാ കാലത്തും, എല്ലാ ദേശത്തും.\nഅച്ഛന്റെ അല്ലെങ്കില് അമ്മയുടെ പ്രശസ്തി ഒരു വടവൃക്ഷം പോലെ മക്കള്‍ക്ക് മുകളില് പന്തലിച്ചുകിടക്കുന്നു എന്നതാണ് മക്കളെ സംബന്ധിച്ച് ഏറ്റവും വലിയ ദുരന്തം. ഒരിക്കലും മാറാത്ത, വളര്‍ച്ഛയ്ക്കാവശ്യമായ സൂര്യപ്രകാശം താഴേയ്ക്ക് വിടാത്ത തണല്. ഇനി വളര്‍ന്നാല്‍ത്തന്നെ എപ്പോഴും പിന്‍തുടരുന്നു അച്ഛന്റെ/അമ്മയുടെ പ്രശസ്തിയുടെ നിഴല് അല്ലെങ്കില് പ്രഭാവലയം. അനുഭവിച്ചവര്‍ക്കേ അറിയൂ അതിന്റെ പീഢനം. മെഗാസ്റ്റാര് രജനീകാന്തിന്റെ മകളും നടന് ധനുഷിന്റെ ഭാര്യയുമായ ഐശ്വര്യ രജനീകാന്ത് ധനുഷ് ഒന്നല്ല രണ്ട് പ്രശസ്തിയുടെ നടുവിലാണ്.\nഅതില്‍നിന്ന് കുതറിമാറാനുള്ള അവരുടെ ശ്രമത്തിന്റെ ഭാഗമായാണ് 'സ്റ്റാന്റിംഗ് ഓണ് ഏന് ആപ്പിള് ബോക്‌സ്' എന്ന പുസ്തകം അവര് എഴുതിയത്.ഒരു കുഞ്ഞുകുട്ടി ഡയറിയില് എഴുതുന്ന പോലെ മനോഹരമായ വാക്കുകള് നിറഞ്ഞ പുസ്തകം.അതുമായാണ് അവര് ജയ്പൂര് സാഹിത്യോത്സവത്തില് എത്തിയത്.\nപുസ്തകം എഴുതിയത് മുതല് പറഞ്ഞുകൊണ്ടിരുന്ന കാര്യം അവര് ഇവിടെയും ആവര്‍ത്തിച്ചു: ഇത് എന്റെ അച്ഛന് രജനീകാന്തിന്റെ ജീവചരിതമല്ല. രജനീകാന്തിന്റെ മകളായതിനാല് അച്ഛനെക്കുറിച്ച് പറയാതിരിക്കാനാവില്ല. അങ്ങിനെ ചില അദ്ധ്യാങ്ങള് പുസ്തകത്തിലുണ്ട്.ഏറ്റവും സാധാരണക്കാരായണ് തങ്ങള് വളര്‍ത്തപ്പെട്ടത് എന്ന് ഐശ്വര്യ പറയുന്നു.എവിടെയും പ്രത്യേക പരിഗണന കിട്ടിയിട്ടില്ല.അങ്ങിനെ കിട്ടാന് അച്ഛനും അമ്മയും അവസരം ഉണ്ടാക്കിയിട്ടുമില്ല.എല്ലാ പ്രശസ്തരുടേയും മക്കളുടെ വേദനയും അവര് അനുഭവിക്കുന്ന ഐഡന്റിറ്റി ക്രൈസിസും കൃത്യമായി മനസ്സിലാക്കിയിട്ടായിരുന്നു ഐശ്വര്യയുടെ ഓരോ വാക്കും. തികഞ്ഞ വിനയം, പാകത, സ്‌നേഹം, തിരിച്ചറിവ് എന്നിവ അവരുടെ വാക്കുകളില് ഉണ്ടായിരുന്നു.അത് കേള്‍ക്കുമ്പോള് മനസ്സു പറഞ്ഞു: രജനീകാന്തിന്റെ മകള് തന്നെ.\nഅതെ, ഇതാണ് പ്രശസ്തരുടെ മക്കളുടെ വിധി. എല്ലാ നന്മകളുടേയും ഉത്തരവാദി അച്ഛനോ അമ്മയോ ആയിരിക്കും. അവര് ആരുമല്ലാതെ, എന്നാല് എല്ലാവരാലും സ്‌നേഹിക്കപ്പെട്ട് അങ്ങിനെ......\n************* ************************ *********\nഎന്തൊക്കെപ്പറഞ്ഞാലും ഭക്ഷണം ഒരു വലിയ കാര്യം തന്നെയാണ്. അല്ലെങ്കില് യുവജനോത്സവം തുടങ്ങുമ്പോള് എല്ലാ പത്രങ്ങളും ഒരേ ശബ്ദത്തില്: പഴയിടം നമ്പൂതിരി എത്തി, ഊട്ടുപുര ഒരുങ്ങി എന്ന് കോറസ് പാടില്ലല്ലോ. എവിടെയോ നമ്മുടെ ഉള്ളില് ഭക്ഷണത്തിനോടുള്ള അദമ്യമായ ആസക്തിയുണ്ട്. ബുദ്ധിജീവികളും അല്ലെങ്കില് അങ്ങനെ നടിക്കുന്നവരുമായ 'വേഷങ്ങള്'നിറയെ ഉള്ള ജയ്പൂര് സാഹിത്യോത്സവത്തിലും ഭക്ഷണശാല ഒരു പ്രധാന സംഭവം തന്നെയാണ്. കുശാലാണ് ഭക്ഷണം. ഇന്നത് എന്നില്ല. സസ്യവും അസസ്യവുമായ വലിയ ഒരു നിരതന്നെ തിന്നപ്പെടാന് കാത്തുനില്‍ക്കുന്നു, ഉച്ചയ്ക്ക് പന്ത്രണ്ട് മണിമുതല്. ഉച്ചയ്ക്ക് ഒരുമണിയ്‌ക്കേ ബാര് തുറക്കൂ. പിന്നെ വൈനും ബിയറും യഥേഷ്ടം. ഹോട്ട് ചോദിക്കരുത്, ഇല്ല. കേരള സ്‌റ്റൈലാണ്. വൈന് ആന്‍ഡ് ബിയര് മാത്രം. അല്‍പ്പം ലഹരിയും നല്ല ഭക്ഷണവും ഒപ്പം കുറച്ച് ചിന്തയും. തലയ്ക്ക് പിടിയ്ക്കാന് വേറെന്ത് വേണം? എങ്കിലും കൂടിക്കാഴ്ചയ്ക്ക് ഒരു സുഖമുണ്ട്. ഒരു കുംഭമേളയുടെ സുഖം. എന്തും പറയാം, പങ്കിടാം. തിരക്കുകളില്ലാതെ, സ്വസ്ഥവും സ്വച്ഛവുമായി. അതിനും വേണ്ടേ ഒരിടം? അല്‍പ്പം സമയം, വര്‍ഷത്തില് ഒരിക്കലെങ്കിലും?\nജനപ്രിയത എന്നത് വലിയൊരു സംഗതി തന്നെയാണ്. അത് എളുപ്പം നേടാവുന്നതല്ല. ഞായറാഴ്ച സാഹിത്യോത്സവത്തിന്റെ വേദിയിലേക്ക് താമസസ്ഥലത്തുനിന്നും കൊണ്ടുവിട്ട ഓട്ടോ ഡ്രൈവറുടെ പേര് ആനന്ദ് എന്നായിരുന്നു. കപ്പലുമായി ബന്ധപ്പെട്ട ജോലിയാണ് ആനന്ദിന്. ഞായറാഴ്ച മാത്രം ഓട്ടോ ഓടിയ്ക്കും. അച്ഛനെ സഹായിക്കാന്.യാത്രയ്ക്കിടെ ആനന്ദ് ചോദിച്ചു: ഋഷി കപൂര് വന്നുപോയി അല്ലേ?\n'അതെ വലിയ ജനമായിരുന്നു' എന്ന് ഞാന് പറഞ്ഞപ്പോള് അയാള് വീണ്ടും ചോദിച്ചു:\n'ജാവേദ് അക്തര് സാഹിബ് എന്നാണ് വരുന്നത്?'\n'ഷോലെ'''ദീവാര്','കാലാപത്ഥര്','സഞ്ജീര്...എത്രയോ സിനിമകള്.'സില്‍സില'മുതല് 'വീര് സാര'വരെയുള്ള സിനിമയിലെ ഗാനങ്ങള്. മേധാശക്തിയുള്ള ഈ മനുഷ്യന് ഇറങ്ങിച്ചെന്ന ആഴങ്ങള് എത്രയാണ്? അയാളെക്കാണാന് ആയിരങ്ങളാണ് തടിച്ചുകൂടിയത്. ചുണ്ടില്‍വിരിഞ്ഞ് പൊലിയുന്ന വാക്കുകളുടെ ജാലം കേള്‍ക്കാന്, കാണാന്. അക്കൂട്ടത്തില് തൊണ്ണൂറ് ശതമാനവും ചെറുപ്പക്കാരായിരുന്നു. അതെ ചിലര് എല്ലാ കാലത്തിന്റേയും\nഒരു പ്രവാചകന് സ്വന്തം നാട്ടില് മാത്രമാണ് വിലയില്ലാത്തത് എന്ന ബൈബിള് വചനം ചില എഴുത്തുകാര്‍ക്കും കലാകാരന്മാര്‍ക്ക് ശരിയ്ക്കും യോജിയ്ക്കും.പ്രത്യേകിച്ചും ശശി തരൂരിന്റെ കാര്യത്തില്.കേരളത്തില് ശശി തരൂര് എന്നാല് ഉമ്മന് ചാണ്ടിയടക്കമുള്ള ഏതൊരു സംസ്ഥാന കോണ്‍ഗ്രസ്സ് നേതാവിന്റേയും പിറകില് നില്‍ക്കുന്ന വെറും ഒരു എം.പി. തറക്കല്ലിടല് മുതല് പഞ്ചായത്ത് പൊതുയോഗം ഉദ്ഘാടനം ചെയ്യാന് വിധിക്കപ്പെട്ടയാള്. വെറുമൊരു കോണ്‍ഗ്രസ്സുകാരന്. രാഹുല് ഗാന്ധി വിളിച്ചാല് ഉടുത്തത് മാറാതെ പുറപ്പെട്ടപോവാന് വിധിക്കപ്പെട്ടയാള്. എന്നാല് ജയ്പൂരില് ശശി തരൂരാണ് താരം. എഴുത്തുകൊണ്ടും സംഭാഷണംകൊണ്ടും സ്വരാജ്യക്കാരെയും വിദേശികളേയും ഒരേപോലെ അദ്ദേഹം കയ്യിലെടുക്കുന്നു. അദ്ദേഹത്തിന്റെ സംസാരത്തിന് പിറകെ എപ്പോഴും കയ്യടിയുടെ അകമ്പടിയുണ്ടാവുന്നു. പിറകേ എപ്പോഴും ആരാധകര്.ബുക് സൈനിംഗ് സെഷനുകള് മണിക്കൂറുകള് നീളുന്നു. ഇതൊക്കെക്കാണുമ്പോള് ഒരു ചോദ്യം ചോദിക്കാതിരിയ്ക്കാന് സാധിക്കുന്നില്ല:എന്തിനാണ് തരൂര്\nതാങ്കള്‍ക്ക് ഈ രാഷ്ട്രീയ വേഷം? പുരുഷന് വാക്കാണ് ഭൂഷണം എന്ന് ഭര്‍തൃഹരി പറഞ്ഞുവെച്ചിട്ടുമുണ്ടല്ലോ...\nപത്രപ്രവര്‍ത്തകനും എഴുത്തുകാരനുമായ രാഹുല് പണ്ഡിതയെ നേരത്തേ വായിച്ചിരുന്നു. പ്രത്യേകിച്ചും പണ്ഡിറ്റുകളെക്കുറിച്ച് അദ്ദേഹം എഴുതിയ പുസ്തകം. ആത്മാവില്‍ത്തൊട്ട രചനയാണ് അത്. ചരിത്രകാരനും ജീവചരിത്രകാരനുമായ ആന്‍ഡ്ര്യൂ റോബര്‍ട്‌സുമായി ഒരു അഭുമുഖം ചോദിച്ച് ചോദിച്ച് വലഞ്ഞ് നില്‍ക്കുകയായിരുന്നു. അഭിമുഖങ്ങള്‍ക്കായി എഴുത്തുകാരെ പ്രസ് ടറസില് എത്തിച്ചുതരുന്ന ജോലിയുള്ള കുട്ടികള് ഒടുവില്‍പ്പറഞ്ഞു: 'സോറി സാര് ആന്‍ഡ്ര്യൂ റോബര്‍ട്‌സ് ഇന്ന് പറ്റില്ല എന്ന് പറഞ്ഞിരിക്കുന്നു'.ശരി.\nഅതുകഴിഞ്ഞ് അല്പസമയം കഴിഞ്ഞപ്പോഴാണ് രാഹുല് പണ്ഡിത പ്രസ് ടെറസില് വന്നത്. ഒരു മണിക്കൂറോളം പലതും സംസാരിച്ചിരുന്നു. ഞങ്ങള് ഇറങ്ങാറായപ്പോള് നേരത്തെക്കണ്ട പെണ്‍കുട്ടി വന്ന് സന്തോഷത്തോടെ പറഞ്ഞു:\n'ഒ.കെ. ശ്രീകാന്ത്ജി, ആന്‍ഡ്ര്യൂ റോബര്‍ട്‌സിനെ കിട്ടിയല്ലോ അല്ലേ?'\n' എവിടെ?'ഞാന് അത്ഭുതത്തോടെ ചോദിച്ചു\nആ കുട്ടി. രാഹുലിന് നേരെ കൈ ചൂണ്ടി.\nസാക്ഷാല് വി.കെ.എന്നിന്റെ ഭാഷയില്‍പ്പറഞ്ഞാല് അടുത്ത നിമിഷം ഞാനും രാഹുലും പ്രസ് ടറസില് നിന്ന് അപ്രത്യക്ഷരായി. ഇപ്പോള് അടിയന് ചത്തു എന്ന് ഞാന് മലയാളത്തില്‍പ്പറഞ്ഞു. 1990കളില് കാശ്മിരില്‍നിന്നുള്ള പലായനത്തിന് ശേഷം രാഹുല് പണ്ഡിതയുടെ ഏറ്റവും വലിയ പലായനമായിരുന്നു അത്.\nപെരുമാള് മുരുകനും ആനന്ദ് നീലകണ്ഠനും : ഒരേ തൊഴിലിന്റെ രണ്ട് മുഖങ്ങള്\nജയ്പുര് സാഹിത്യോത്സവം: ജനപ്രിയതയുടെ രണ്ടാംദിനം\nകവിതയും യോഗയും; ചര്‍ച്ച ചെയ്യാനായി മാത്രം ഒരു ഇടതുപക്ഷവും\nകവിതയും യോഗയും സമ്മേളിച്ച വേദിയില് ജയ്പുര് സാഹിത്യോത്സവത്തിന് തുടക്കം


'എന്റെ ചില സ്ഥിരം ഡയലോഗുകൾ വേണമായിരുന്നു'; എങ്കിൽ കാവൽ 100 കോടി ക്ലബിൽ കേറിയേനെ: സുരേഷ് ഗോപി - Cinemapranthan\nസുരേഷ് ഗോപിയെ നായകനാക്കി നിഥിന് രഞ്ജി പണിക്കര് സംവിധാനം ചെയ്ത കാവല് സമ്മിശ്ര പ്രതികരണങ്ങളുമായി പ്രദർശനം തുടരുകയാണ്. കേരളത്തില് മാത്രം 220 സ്‌ക്രീനുകളിലാണ് ചിത്രം പ്രദർശനത്തിന് എത്തിയത്. ഇടവേളയ്ക്ക് ശേഷം സുരേഷ് ഗോപി നായകനായി എത്തുന്ന ചിത്രത്തിൽ തമ്പാന് എന്ന കഥാപാത്രത്തെയാണ് അദ്ദേഹം അവതരിപ്പിക്കുന്നത്. അതേസമയം ചിത്രത്തിൽ പ്രേക്ഷകർ പ്രതീക്ഷിച്ച ഡയലോഗിനെ കുറിച്ച് പറയുകയാണ് സുരേഷ് ഗോപി. ഒന്നുരണ്ടിടത്തെങ്കിലും തന്റെ ചില സ്ഥിരം ഡയലോഗുകൾ വേണമായിരുന്നുവെന്ന് പലരും പറഞ്ഞിരുന്നുവെന്ന് വെളിപ്പെടുത്തുകയാണ് സുരേഷ് ഗോപി. ഏഷ്യാനെറ്റ് ന്യൂസിന് നൽകിയ അഭിമുഖത്തിലായിരുന്നു താരം ഇക്കാര്യം പറഞ്ഞത്.\n‘ഈ സിനിമയിൽ ഒന്നുരണ്ടിടത്തെങ്കിലും എന്റെയീ സ്ഥിരം ഡയലോഗുകൾ വേണമായിരുന്നുവെന്ന് പറയുന്ന ഒരുപാട് അഭിപ്രായ പ്രകടനങ്ങൾ വന്നിരുന്നു. ഞാനൊരു ഡയലോഗ് നിധിനോട് പറഞ്ഞിരുന്നു. അത് കൂടി ഉണ്ടായിരുന്നുവെങ്കിൽ ഒരു നൂറ് കോടി ക്ലബ്ബിൽ ചിത്രം എത്തുമായിരുന്നോ എന്ന് ഞാൻ ആഗ്രഹിച്ച് പോയി’ സുരേഷ് ഗോപി പറയുന്നു.\nഗുഡ്‌വില് എന്റര്‍ടെയ്ന്‍മെന്റ്‌സിന്റെ ബാനറില് ജോബി ജോര്‍ജാണ് ചിത്രം നിര്‍മ്മിക്കുന്നത്. രഞ്ജി പണിക്കരും ചിത്രത്തില് ശ്രദ്ധേയമായ വേഷം കൈകാര്യം ചെയ്യുന്നുണ്ട്. സുരേഷ് കൃഷ്ണ, സന്തോഷ് കീഴാറ്റൂര്, പത്മരാജ് രതീഷ്, ശങ്കര് രാമകൃഷ്ണന്, ശ്രീജിത്ത് രവി, രാജേഷ് ശര്‍മ്മ, കിച്ചു ടെല്ലസ്, കണ്ണന് രാജന് പി ദേവ്, രാജേഷ് ശർമ്മ, ബേബി പാർവതി, അമാൻ പണിക്കർ ,അരിസ്റ്റോ സുരേഷ്, ചാലി പാല, പൗളി വ്ൽസൻ, ശാന്തകുമാരി, അഞ്ജലി നായർ, അംബിക മോഹൻ, അനിത നായർ തുടങ്ങിയവര് ചിത്രത്തില് അണിനിരക്കുന്നു. ഛായഗ്രഹണം നിഖില് എസ് പ്രവീണ് നിര്‍വ്വഹിക്കുന്നു. കല ദിലീപ് നാഥ്, മേക്കപ്പ് പ്രദീപ് രംഗനുമാണ്.\nഒടിടിയിൽ നിന്ന് ചിത്രത്തിന് വലിയ ഓഫർ ലഭിച്ചതായും നിർമാതാവ് നേരത്തെ വെളിപ്പെടുത്തിയിരുന്നു.9അക്കമുള്ള ഒരു സംഖ്യയാണ് വന്നതെന്നാണ് നിർമ്മാതാവ് ജോബി ജോർജ്ജ് പറയുന്നു. അദ്ദേഹത്തിന്റെ വക്കുകൾ ഇങ്ങനെ…”തനിക്ക് ഒടിടിയിൽ നിന്നും വൻഓഫർ വന്നതാണ്.9അക്കമുള്ള ഒരു സംഖ്യയാണ് അവർ കാവലിന് തരാമെന്ന് പറഞ്ഞത്. അത് എത്രയാണെന്ന് വെളിപ്പെടുത്താൻ ആഗ്രഹമില്ല. എനിക്ക് പക്ഷെ ആ സംഖ്യ ആവശ്യമില്ല. ഞാൻ മുടക്കിയ പണം അല്ലാതെ തന്നെ സാറ്റലൈറ്റ് റൈറ്റ്സായിട്ടൊക്കെ എനിക്ക് തിരിച്ച് കിട്ടും. എനിക്ക് അത് മതി.\nആർത്തി പാടില്ല എന്ന് വിശ്വസിക്കുന്ന വ്യക്തിയാണ് ഞാൻ. എനിക്ക് ഓസ്ട്രേലിയിൽ പൗരത്വം കൂടിയുണ്ട്. അവിടെ ഒരിക്കൽ സാമ്പത്തികപ്രതിസന്ധി ഉണ്ടായപ്പോൾ ഗവൺമെന്റ് എല്ലാവരുടെയും അക്കൗണ്ടിൽ ഒരു നിശ്ചിത തുക നിക്ഷേപിച്ചു. അതുപയോഗിച്ച് ജീവനോപാധി കണ്ടെത്താൻ. നമ്മുടെ നാട്ടിലും ഇപ്പോൾ വേണ്ടത് അത്തരമൊരു സംവിധാനമാണ്. പണം ഒരാളുടെ കയ്യിൽ മാത്രം ഇരുന്നാൽ പുരോഗമനം ഉണ്ടാകില്ല. അത് എല്ലാവരിലേക്കും എത്തിച്ചേരണ്ടത് കാലഘട്ടത്തിന്റെ അനിവാര്യതയാണെന്ന് ജോബി ജോർജ്ജ് പറയുന്നു.\nKavalMovie NithinRenjiPanikar SureshGopi


Taapsee Pannu about casting couch - Malayalam Filmibeat\n| Updated: Saturday, January 12, 2019, 10:09 [IST]\nഇന്ത്യ ടു ഡെയ്ക്ക് നല്‍കിയ അഭിമുഖത്തില് സംസാരിക്കവെ സിനിമാ ലോകത്തെ കാസ്റ്റിങ് കൗച്ചിനെ കുറിച്ച് നടി തപ്‌സി പന്നു ചില വെളിപ്പെടുത്തല് നടി. നേരിട്ട് തനിക്ക് അത്തരമൊരു അനുഭവം ഇല്ലെങ്കിലും കാസ്റ്റിങ് കൗച്ച് ഇവിടെ നടക്കുന്നുണ്ട് എന്ന് നടി പറയുന്നു.\nഭാഗ്യവശാല് തമിഴിലായാലും തെലുങ്കിലായാലും ബോളിവുഡിലായാലും എന്റെ ആദ്യ ചിത്രങ്ങളൊക്കെ വിജയമായിരുന്നു. അതുകൊണ്ട് അവസരങ്ങള്‍ക്ക് വേണ്ടി ഒരു വാതിലും മുട്ടേണ്ടി വന്നിട്ടില്ല. അതുകൊണ്ട് കാസ്റ്റിങ് കൗച്ച് നേരിടേണ്ടി വന്നിട്ടില്ല.\nഎനിക്ക് സംഭവിക്കാത്തത് കൊണ്ട് അങ്ങനെയൊന്ന് ഇല്ല എന്നല്ല. കാസ്റ്റിങ് കൗച്ച് എന്ന പേരില് നടന്ന ചില ഭീകര സത്യങ്ങള് എനിക്കറിയാം. പക്ഷെ ഇപ്പോള് അതില് മാറ്റമുണ്ട്. തുറന്നുപറച്ചിലുകളുടെ പ്രതിഫലമാണത്. ഇപ്പോള് സെറ്റില് എത്തിയാല് സ്ത്രീകളോട് സംസാരിക്കുമ്പോള് പലരും സൂക്ഷിക്കുന്നുണ്ട്.\nഇത് സിനിമയിലെ കാര്യമാണ്. മറ്റ് മേഖലകളിലും ഇത്തരത്തിലുള്ള ലൈംഗികാധിക്രമങ്ങള് നടക്കുന്നുണ്ട്. ശബ്ദിക്കാത്തതാണ് പ്രശ്‌നം. നിങ്ങള് നേരിടുന്ന പ്രശ്‌നത്തെ കുറിച്ച് പറഞ്ഞാല് മാത്രമേ അതിന് പരിഹാരം കണ്ടെത്താന് കഴിയൂ- തപ്‌സി പറഞ്ഞു.\nRead more about: taapsee pannu casting couch bllywood താപ്‌സി പന്നു തപ്‌സി കാസ്റ്റിങ് കൗച്ച്\nTaapsee Pannu about casting couch


സാങ്കേതികവിദ്യ: മള്‍ട്ടി മീഡിയ\nമറ്റു പേജുകളിലേയ്ക്ക് ലിങ്ക് കൊടുക്കുക, അല്ലെങ്കില് ഒരു ഓഡിയോ/വീഡിയോ ഫയല് പേജില് കൊടുക്കുക തുടങ്ങിയ കാര്യങ്ങള് എങ്ങനെ ചെയ്യാം എന്ന് നോക്കാം. ഈ കാര്യങ്ങള്‍ക്കൊക്കെ ആവശ്യമായത് ഒരു URL (യൂണിഫോം റിസോഴ്സ് ലൊക്കേറ്റര്) ആണ്. മറ്റു പേജുകളിലേയ്ക്ക് ലിങ്ക് കൊടുക്കുമ്പോള് ആ പേജിന്റെ URL ഉപയോഗിയ്ക്കാം. ഒരു ഓഡിയോ/വീഡിയോ ഫയല് പോസ്റ്റില് കൊടുക്കുമ്പോള് ആ ഫയല് ഏതെങ്കിലും സൈറ്റില് അപ്പ്‌ലോഡ് ചെയ്ത് അങ്ങനെ കിട്ടുന്ന URL ആണ് ഉപയോഗിയ്ക്കേണ്ടത്. ബ്ലോഗറില് വലിയ ഫയലുകള് അപ്പ്‌ലോഡ് ചെയ്യാന് എളുപ്പമല്ല. അതു കൊണ്ട് ഫയല് അപ്പ്‌ലോഡ് അനുവദിയ്ക്കുന്ന മറ്റു സൈറ്റുകളില് (ഉദാ: ഗൂഗിള് പേജസ് ) അപ്പ്‌ലോഡ് ചെയ്യുക. ഇങ്ങനെ അപ്പ്‌ലോഡ് ചെയ്തു കഴിഞ്ഞാല് ആ ഫയലിലേയ്ക്കിള്ള URL കിട്ടും. അതു ഏകദേശം ഇങ്ങനെ ആയിരിയ്ക്കും -> http://www.site.com/mode/audiofile.mp3\nഈ URL കിട്ടിക്കഴിഞ്ഞാല് പിന്നെ ബ്ലോഗില് പോസ്റ്റ് ചെയ്യുന്നതെങ്ങനെ എന്നു നോക്കാം.\nതാഴെ കാണുന്ന HTML കോഡ് അതേ പടി കോപ്പി ചെയ്ത് പോസ്റ്റ് കമ്പോസ് ചെയ്തു കൊണ്ടിരിയ്ക്കുന്ന Edit Html എന്ന ജാലകത്തില് പെയ്‌സ്റ്റ് ചെയ്യുക.\nഇനി src="http://www.site.com/mode/audiofile.mp3" എന്ന ഭാഗം മാറ്റി നിങ്ങളുടെ mp3 ഫയലിലേയ്ക്കുള്ള URL കൊടുക്കുക. ഇത്രയും ചെയ്താല് മാത്രം മതി. ഇനി പ്രിവ്യൂ നോക്കി എല്ലാം ഭംഗിയായി എന്നുറപ്പു വരുത്തിയിട്ട് പബ്ലിഷ് ചെയ്യാം.\nഇതും പാട്ട് ചെയ്യുന്നതു പോലെ തന്നെയാണ്.\nഇനി src="http://www.site.com/mode/videofile.mpeg" എന്ന ഭാഗം മാറ്റി നിങ്ങളുടെ video ഫയലിലേയ്ക്കുള്ള URL കൊടുക്കുക. ഇത്രയും ചെയ്താല് മാത്രം മതി. ഇനി പ്രിവ്യൂ നോക്കി എല്ലാം ഭംഗിയായി എന്നുറപ്പു വരുത്തിയിട്ട് പബ്ലിഷ് ചെയ്യാം.\nembed ടാഗിന്റെ ആട്രിബ്യൂട്ട്‌സ് ആണു ഓരോ ലൈനിലും കൊടുത്തിരിക്കുന്നത്. ഇതില് src ആട്രിബ്യൂട്ട് മാത്രം ഉപയോഗിച്ചാലും Internet Explorer ന്റെ പുതിയ വേര്‍ഷനുകള്‍ക്കു ധാരാളം. type, autostart, width, height, alignment തുടങ്ങിയ ആട്രിബ്യൂട്ട്‌സ് ആവശ്യമെങ്കില് ഉപയോഗിക്കാം...\nheight, width തുടങ്ങിയവയ്ക്ക് പല വിലകള് നല്‍കി പരീക്ഷിച്ച് നിങ്ങള്‍ക്ക് ആവശ്യമുള്ള രീതിയില് പോസ്റ്റില് കാണിയ്ക്കാം. autostart="false" എന്നതിനു പകരം autostart="true" എന്നു കൊടുത്താല് പേജ് ലോഡ് ചെയ്തു വരുമ്പോള് തന്നെ ഓഡിയോ/വീഡിയോ പ്ലേ ചെയ്തു തുടങ്ങും.\nഏതു വാക്കാണോ(വാക്കുകളാണോ) ലിങ്ക് ആക്കേണ്ടത് ആ വാക്ക് ഒരു ‘ആങ്കര്’ ടാഗ്-നുള്ളില് കൊടുത്താല് മതി.\nText for link \nഎന്നതിനെ ഓപ്പണിങ്ങ് ടാഗ് എന്നും എന്നതിനെ ക്ലോസിംഗ് ടാഗ് എന്നും വിളിക്കാറുണ്ട്. ഓപ്പണിങ്ങ് ടാഗിന്റെ ഒരു ആട്രിബ്യൂട്ട് (Attribute) ആണ് href.\nഇനി ഈ ലിങ്ക് ചെയ്യുന്ന പേജ് പുതിയ ഒരു ജാലകത്തില് തുറക്കണം എന്നുണ്ടെങ്കില് target="blank" എന്ന മറ്റൊരു ആട്രിബ്യൂട്ട് കൂ‍ടി ഓപ്പണിംഗ് ടാഗില് ചേര്‍ത്ത്താല് മതി.\nഅപ്പൊ ദാ ഇങ്ങനെ ആവും...\nText for link \n4. പാട്ട്/Audio ബ്ലോഗ് ചെയ്യുന്ന വിധം അധവാ പോഡ്‌കാസ്റ്റിംഗ്\nഓഡിയോ ഹോസ്റ്റിങ്ങ് അനുവദിയ്ക്കുന്ന ഏതെങ്കിലും സൈറ്റ് വഴി ചെയ്യാന് എളുപ്പമാണ്. അതിലൊന്നില് എങ്ങനെ ചെയ്യാം എന്നു നോക്കാം.\nhttp://odeo.com/ പോലെയുള്ള സൈറ്റില് പോകുക.\nStart your own podcast with the Odeo Studio! എന്ന ഒരു ലിങ്കോ RECORD എന്ന ലിങ്കോ കണ്ടുപിടിച്ച് ക്ലിക്ക് ചെയ്യുക.\nഅടുത്ത പേജിലെ രണ്ട് ലിങ്കുകളാണ് Upload Audio from Your Computer എന്നതും Record New Audio എന്നതും. ആവശ്യമുള്ളതു തിരഞ്ഞെടുക്കാം. അവസാനം എല്ലാം അപ്പ്‌ലോഡ്/റെക്കോര്‍ഡ് ചെയ്തു സേവ് ചെയ്തു കഴിഞ്ഞാല് Put this Audio on your Web site എന്ന ഒരു ഹെഡിംഗ് ഉണ്ട്. അതിനു താഴെ ഉള്ള ടെക്‌സ്റ്റ് ബോക്സില് കാണുന്ന കാര്യങ്ങള് മുഴുവന് കോപ്പി ചെയ്ത് നമ്മുടെ ബ്ലോഗ് പേജില് കൊണ്ടു പോയി പെയ്‌സ്റ്റ് ചെയ്താല് മതി.\nയഥാര്‍ത്ഥത്തില് ഈ കിട്ടുന്ന കോഡും ഒരു embed ടാഗ് തന്നെയാണ്. അവര് ആ കോഡ് കിട്ടുന്ന രീതി ഒന്നു ലളിതവത്കരിച്ചെന്നു മാത്രം.\nഓഡിയോ ബ്ലോഗിങ്ങ്/ പോഡ്‌കാസ്റ്റിംഗിനുള്ള മറ്റു ചില സൈറ്റുകള്\nഫ്രീ റെക്കോഡിങ്ങ് ടൂള്:\nPosted by Adithyan at 7/16/2006 02:36:00 PM\nബൂലോകത്തിലെ ഗായകരേ , ഇതിലേ ഇതിലേ... നിങ്ങള് പാടൂ, റെക്കോര്‍ഡ് ചെയ്യൂ... പോസ്റ്റിടൂ.... ഞങ്ങളെ ആസ്വദിയ്ക്കാന് അനുവദിയ്ക്കൂ...\nഎങ്ങനെ ചെയ്യാം എന്നതിനുള്ള വഴികള് ഇവിടെ...\nസംശയങ്ങള് കമന്റായോ മെയിലായോ അയയ്ക്കൂ...\nSunday, July 16, 2006 11:25:00 PM\nശനിയാ നന്നായി.....ഒരു നിര്‍ദ്ദേശം പറയട്ടേ....സാങ്കേതിക വശങ്ങള് വിവരിക്കുമ്പോള് ലളിതമായ ഉദാഹരണങ്ങള് പറഞ്ഞാല് നന്നായി....എന്നെ പോലെയുള്ള മന്ദബുദ്ധികള്‍ക്ക് അത് നന്നായി ഉപകരിക്കും. മറ്റൊന്നു്,odeo.com ആണു ഉപയോഗിക്കുന്നതെങ്കില്\nനമുക്ക് വേറെ റെക്കോര്‍ഡിംഗ് സോഫ്റ്റ്വയര് വേണ്ട.\nഅവിടെ തന്നെ നമുക്ക് സൂക്ഷിച്ച് വെക്കാം. കഷ്ടം എന്റെ 25 ഡോളര് പോയി.....ജോലിയൊന്നുമില്ലാതെ വിശ്രമത്തിലാണെ ഈ പാവം.അതു കൊണ്ട് കാശിനു ഭയങ്കര വിലയാണീപ്പോള്.\nപുതിയ കവിത ചൊല്ലി പകര്‍ത്തിയിട്ടുണ്ട്.കേട്ട് നോക്കു....\nഇത്രയും ഫാസ്റ്റായിട്ടോ! സന്തോഷം. ഞാന് ചില ലോക്കല് ഗായകര്‍ക്ക് ഈ ലിങ്കയച്ചുകൊടുക്കട്ടെ.\nMonday, July 17, 2006 1:08:00 AM\nസിബു മാഷെ, ഓഡാസിറ്റി പിന്നാലെ വരുന്നുണ്ട്..\nMonday, July 17, 2006 3:23:00 AM\nഇതൊരു നല്ല സംരഭം...വിവരമില്ലാത്തോര്‍ക്ക് (ഞാനല്ല:-)) നല്ല ഉപകാരപ്രദം.ഒരേ ഒരു പേടിയേ ഉള്ളൂ..കര്‍ത്താവെ,ഇനി എല്ലാരുടെയും തൊണ്ട തുറക്കുന്ന ശബ്ധം കേക്കേണ്ടി വരുമല്ലൊ..ഹിഹിഹി. പാട്ട് പാടാന് അറിയാത്തേന്റെ കുശുമ്പാണെ..\nപിന്നെ ഇതിനൊക്കെ..മൈക്ക് വേണമെല്ലെ..\nഎനിക്ക് സ്പീക്കേര്‍സ് മാത്രേ ഉള്ളൂ..മൈക്കില്ല..\nTuesday, July 18, 2006 8:37:00 AM\nകുടിയന് മാഷെ, സിബു മാഷെ,സുനില് ജീ, എല്‍ജീ, നന്ദി! രണ്ടാം ഭാഗം ദാ ഇവിടെ\nകുടിയന് മാഷെ, ഞാന് ഒരു മെയില് അയച്ചിട്ടുണ്ട്, ഒന്നു നോക്കാമോ?\nTuesday, July 18, 2006 9:05:00 AM\nSaturday, September 02, 2006 4:55:00 AM\nനല്ല ഉപകാരിയായ പോസ്റ്റ്...നന്നായി..ത്\nunable to c start ur own podcasting or record button in studio.odeo.com.help pls.\nMonday, May 25, 2009 5:56:00 AM\nഎച് ടി എം എല് ടിപ്പുകള് ഒത്തിരി ഉപകാരപ്രദമായി ട്ടോ.\nവിദ്യാധനം സര്‍വ്വധനാല് പ്രധാനം, കൊടുക്കുന്തോറും ഇരട്ടിക്കുന്ന ധനം!\nMonday, November 23, 2009 8:44:00 AM


subarna jash suicide: സിനിമയിൽ നല്ല വേഷങ്ങൾ ലഭിച്ചില്ല; നടി സുബര്‍ണ ആത്മഹത്യ ചെയ്തു - bengali actress subarna jash commits suicide due to depression | Samayam Malayalam\nbengali actress subarna jash commits suicide due to depression\nസിനിമയിൽ നല്ല വേഷങ്ങൾ ലഭിച്ചില്ല; നടി സുബര്‍ണ ആത്മഹത്യ ചെയ്തു\nBibin Babu | Samayam Malayalam | Updated: 11 Feb 2020, 08:35:00 PM\nസിനിമയിൽ നല്ല വേഷങ്ങൾ ലഭിക്കുന്നതിനായി നിരവധി ഓഡിഷനുകളിൽ പങ്കെടുത്തിട്ടും ഫലമൊന്നും ഉണ്ടാകാതിരുന്നതോടെ കടുത്ത വിഷാദരോഗത്തിലായിരുന്നു താരം\nബംഗാളി സീരിയൽ നടി സുബര്‍ണ ജഷ് ആത്മഹത്യ ചെയ്തു. 23 വയസ്സായിരുന്നു, ബര്‍ദ്വാനിലെ സ്വവസതിയില് ഞായറാഴ്ച്ച രാത്രിയാണ് ഇവർ ആത്മഹത്യ ചെയ്തത്. കഴിഞ്ഞ ദിവസം വീട്ടുകാരാണ് മുറിയിലെ ഫാനിൽ കെട്ടിതൂങ്ങിയ നിലയിൽ സുബർണയുടെ മൃതദേഹം കണ്ടെത്തിയത്. ഇവര് വിഷാദരോഗിയായിരുന്നുവെന്നാണ് ദേശീയ മാധ്യങ്ങൾ റിപ്പോര്‍ട്ട് ചെയ്തിരിക്കുന്നത്.\nAlso Read: 'ട്രാൻസി'നെ വെട്ടാതെ ദേശീയ സെൻസർ ബോർഡ്; ചിത്രം 20ന് തീയേറ്ററുകളിൽ\nബര്‍ദ്വാന് സ്വദേശിയായ നടി പഠനത്തിനും സിനിമയിൽ കയറിപറ്റുന്നതിനുമായി കൊല്‍ക്കത്തയിലായിരുന്നു താമസിച്ചിരുന്നത്. ഏറെ നാളുകളായി സിനിമയില് നല്ലൊരു വേഷം ലഭിക്കുന്നതിനായുള്ള കാത്തിരിപ്പിലായിരുന്നു. ഇതിനായി പഠനത്തിനിടയിലും അനേകം സിനിമകളുടെ ഓഡിഷനുകളില് പങ്കെടുത്തിരുന്നു.\nഅതിനിടയിൽ ചെറിയ റോളുകളില് ചില ടിവി സീരിയലുകളില് അവസരം ലഭിക്കുകയുണ്ടായി. 'മയൂര്‍പംഘി' എന്ന സീരിയലില് നായികയുടെ സുഹൃത്തായി അഭിനയിച്ചിട്ടുമുണ്ട്. എന്നാല് നല്ല അവസരങ്ങള് തനിക്ക് ലഭിക്കുന്നതിരുന്നതിനെ തുടര്‍ന്ന് കുറച്ചു നാളുകളായി വിഷാദരോഗത്തിലായ നടി അടുത്തിടെയാണ് വീട്ടിലേക്ക് മടങ്ങിയിരുന്നത്. അതിനുശേഷമാണ് ഇപ്പോള് ആത്മഹത്യ ചെയ്തിരിക്കുന്നത്.\nAlso Read:'ഈ സിനിമയിലെ വേഷം ഞാൻ ചോദിച്ച് വാങ്ങിയതാണ്': ദുൽഖർ\nഅടുത്തിടെ ഹിന്ദി സീരിയല് നടി സേജല് ശര്‍മ്മയേയും ഇത്തരത്തിൽ മരിച്ച നിലയിൽ കണ്ടെത്തിയിരുന്നു. മുംബൈയിലെ മിര റോഡിലെ വീട്ടിലായിരുന്നു തൂങ്ങിമരിച്ച നിലയില് സേജലിനെ കണ്ടെത്തിയിരുന്നത്. സേജലും വിഷാദരോഗത്തിന് അടിമയായിരുന്നതായാണ് റിപ്പോര്‍ട്ട്.\n'ട്രാൻസി'നെ വെട്ടാതെ ദേശീയ സെൻസർ ബോർഡ്; ചിത്രം 20ന് തീയേറ്ററുകളിൽആര്‍ട്ടിക്കിള് ഷോ\nസുബര്‍ണ ജഷ് subarna jash suicide subarna jash depression commits suicide Bengali actress\nWeb Title : bengali actress subarna jash commits suicide due to depression


ബാറ്റ ഇന്ത്യയുടെ അറ്റാദായം രണ്ട് മടങ്ങ് വര്‍ധിച്ച് 63 കോടി രൂപയായി » Newsthen\nന്യൂഡല്‍ഹി: 2022 മാര്‍ച്ച് 31 ന് അവസാനിച്ച നാലാം പാദത്തില് ഷൂ നിര്‍മാതാക്കളായ ബാറ്റ ഇന്ത്യയുടെ കണ്‍സോളിഡേറ്റഡ് അറ്റാദായം രണ്ട് മടങ്ങ് വര്‍ധിച്ച് 62.96 കോടി രൂപയായി. കഴിഞ്ഞ സാമ്പത്തിക വര്‍ഷം ജനുവരി-മാര്‍ച്ച് പാദത്തില് കമ്പനി 29.47 കോടി രൂപയായിരുന്നു കമ്പനിയുടെ അറ്റാദായമെന്ന് ബാറ്റ ഇന്ത്യ റെഗുലേറ്ററി ഫയലിംഗില് അറിയിച്ചു. പ്രവര്‍ത്തനങ്ങളില് നിന്നുള്ള വരുമാനം 2020-21ലെ ഇതേ പാദത്തിലെ 589.90 കോടിയില് നിന്ന് അവലോകന പാദത്തില് 12.77 ശതമാനം വര്‍ധിച്ച് 665.24 കോടി രൂപയായി.\nബാറ്റ ഇന്ത്യയുടെ മൊത്തം ചെലവ് 2021-22 സാമ്പത്തിക വര്‍ഷത്തിലെ 6.29 ശതമാനം ഉയര്‍ന്ന് 599.39 കോടി രൂപയായിരുന്നു, മുന് സാമ്പത്തിക വര്‍ഷത്തെ ജനുവരി-മാര്‍ച്ച് പാദത്തില് ഇത് 563.90 കോടി രൂപയായിരുന്നു. 2022 മാര്‍ച്ചില് അവസാനിച്ച സാമ്പത്തിക വര്‍ഷത്തില്, ബാറ്റ ഇന്ത്യയുടെ കണ്‍സോളിഡേറ്റഡ് അറ്റാദായം 102.99 കോടി രൂപയായിരുന്നു. 2020-21 സാമ്പത്തിക വര്‍ഷത്തില് 89.31 കോടി രൂപയുടെ അറ്റനഷ്ടം റിപ്പോര്‍ട്ട് ചെയ്തിട്ടുണ്ട്.\nപ്രവര്‍ത്തനങ്ങളില് നിന്നുള്ള വരുമാനം 2021-22ല് 2,387.71 കോടി രൂപയായിരുന്നു. മുന്‍വര്‍ഷത്തെ അപേക്ഷിച്ച് 1,708.48 കോടി രൂപയേക്കാള് 39.75 ശതമാനം കൂടുതലാണിത്. അഞ്ച് രൂപ മുഖവിലയുള്ള ഓഹരിയ്ക്ക് 54.5 രൂപ ലാഭവിഹിതം നല്‍കാന് ബുധനാഴ്ച ചേര്‍ന്ന കമ്പനിയുടെ ബോര്‍ഡ് യോഗത്തില് തീരുമാനിച്ചു.


മഴയ്ക്കു ശമനം; ഇടുക്കിയിലെ ജലനിരപ്പ് താഴുന്നു | Life Glint | The Clarity Portal\nHome » സ്ഥിതി-ഗതി » മഴയ്ക്കു ശമനം; ഇടുക്കിയിലെ ജലനിരപ്പ് താഴുന്നു\nSat, 11-08-2018 12:05:51 PM ;\nമഴയും നീരൊഴുക്കും കുറഞ്ഞതിനാല് ഇടുക്കി അണക്കെട്ടിലെ ജലനിരപ്പ് താഴ്ന്നു തുടങ്ങി. ശനിയാഴ്ച രാവിലെ ജലനിരപ്പ് 2400.88 അടിയാണ് രേഖപ്പെടുത്തിയത്. എന്നാല് അഞ്ച് ഷട്ടറുകളിലൂടെ പുറത്തേക്ക് ഒഴുകുന്ന വെള്ളത്തിന്റെ അളവില് കുറവ് വരുത്തിയിട്ടില്ല.\nകൂടുതല് വെള്ളം പുറത്തേക്ക് ഒഴുക്കിയിട്ടും പെരിയാറിന്റെ തീരത്തുള്ള താഴ്ന്ന പ്രദേശങ്ങളായ പെരുമ്പാവൂര്, കാലടി, ആലുവ എന്നീ സ്ഥലങ്ങളില് കാര്യമായ നാശനഷ്ടങ്ങളൊന്നും ഇതുവരെ ഉണ്ടായില്ല. നെടുമ്പാശേരി വിമാനത്താവളത്തിലെ പ്രവര്‍ത്തനങ്ങളെയും ബാധിച്ചിട്ടില്ല. എന്നാല് പെരിയാറില് വെള്ളം കലങ്ങിയതിനാല് കൊച്ചിയിലേക്കുള്ള ശുദ്ധജല വിതരണം തടസപ്പെട്ടിരിക്കുകയാണ്.\nകര്‍ക്കടക വാവുബലി അര്‍പ്പിക്കുന്ന പ്രധാന കേന്ദ്രങ്ങളിലൊന്നായ ആലുവ മണപ്പുറം മുങ്ങിപ്പോയതിനാല് തൊട്ടടുത്ത സ്ഥലങ്ങളിലാണ് ചടങ്ങുകള് നടക്കുന്നത്. മണപ്പുറത്തെ ക്ഷേത്രം മുക്കാല് ഭാഗം മുങ്ങിയ നിലയിലാണ്. പെരിയാറില് പലയിടത്തും രണ്ടടിയോളം ജലനിരപ്പ് ഉയര്‍ന്നിട്ടുണ്ട്.


'കഴിവുള്ള മനുഷ്യരെത്തുമ്പോള് അസാധ്യമെന്ന് കരുതിയതും നടക്കും'മോദിയെ പുകഴ്ത്തി മോഹന് ഭാഗവത്\n‘കഴിവുള്ള മനുഷ്യരെത്തുമ്പോള് അസാധ്യമെന്ന് കരുതിയതും നടക്കും’മോദിയെ പുകഴ്ത്തി മോഹന് ഭാഗവത്\nAug 16, 2019, 12:32 pm IST\nജമ്മു കാശ്മീരിന് അമിതാവകാശങ്ങള് നല്‍കിയിരുന്ന ആര്‍ട്ടിക്കിള് 370 പിന്‍വലിച്ചത് ഇന്ത്യയിലെ മുഴുവന് ജനതയുടേയും ദൃഢനിശ്ചയം കാരണമാണെന്ന് ആര് എസ് എസ് സര്‍സംഘചാലക് മോഹന് ജി ഭഗവത് പറഞ്ഞു.ശക്തമായ ഈ തീരുമാനമെടുത്തതില് പ്രധാനമന്ത്രി നരേന്ദ്രമോദിയുടെ ഇച്ഛാശക്തിയെ സര്‍സംഘചാലക് അഭിനന്ദിച്ചു.\nസ്വാതന്ത്ര്യത്തിനു വേണ്ടിയുള്ള സമരത്തെ ഓര്‍ക്കാനും അത് കാത്തുരക്ഷിയ്ക്കാനുള്ള പ്രതിജ്ഞയെടുക്കാനുമുള്ള അവസരമാണ് സ്വാതന്ത്ര്യദിനം. ഇന്ത്യയിലെ മുഴുവന് ജനതയുടേയും ദൃഢനിശ്ചയമാണ് ജമ്മുകാശ്മീരില് നടന്നത്.\nപ്രധാനമന്ത്രി നരേന്ദ്രമോദി അവിടെയുണ്ടെങ്കില് എന്തും നടക്കുമെന്ന് ജനങ്ങള് പറയാറുണ്ട്. അത് പൂര്‍ണ്ണമായും സത്യമാണ്. ദൃഢനിശ്ചയമെടുക്കാന് പ്രാപ്തിയുള്ള മനുഷ്യരെത്തുമ്പോള് അസാധ്യമെന്ന് കരുതിയത് പോലും നടക്കും. സര്‍സംഘചാലക് പ്രധാനമന്ത്രിയെപ്പറ്റി പറഞ്ഞുനിര്‍ത്തി.\nനാഗ്പൂരിലെ ഡോക്ടര് ഹെഡ്‌ഗേവാര് സ്മൃതിമന്ദിരത്തിന്റെ സമീപത്ത് സര്‍സംഘചാലക് ദേശീയപതാകയുയര്‍ത്തി. ആര് എസ് എസ് ആസ്ഥാനത്ത് സര് കാര്യവാഹായ ഭായ്യാജി ജോഷി ദേശീയപതാകയുയര്‍ത്തി.\nരാജ്യം മുന്നോട്ടുകുതിയ്ക്കുകയാണ്. ഈ രാഷ്ട്രത്തിലെ മഹാത്മാക്കളുടെ സ്വപ്നം സാക്ഷാത്കരിയ്ക്കപ്പെടുകയാണ്. സാധാരണജനങ്ങളുടെ പ്രത്യാശകള് പൂര്‍ത്തീകരിയ്ക്കപ്പെടും. ഇന്ത്യ ലോകത്തിന്റെ മുന്നില് ഏറ്റവുമുയരത്തിലെത്തും. ഭയ്യാജി ജോഷി പറഞ്ഞു.


ജൂലിയന് അസാഞ്ചെയെ യുഎസിന് കൈമാറുമെന്ന് ബ്രിട്ടീഷ് ആഭ്യന്തര സെക്രട്ടറി – Times Kerala\nലണ്ടന്: യുഎസിലെ ഔദ്യോഗിക രഹസ്യങ്ങള് പുറത്തുവിട്ട വിക്കിലീക്സ് സ്ഥാപകന് ജൂലിയന് അസാഞ്ചെയെ യുഎസിന് വിട്ടു നല്‍കാന് ധാരണയായി. ഇതു സംബന്ധിച്ച ധാരണാ പത്രത്തില് ഒപ്പു വെച്ചതായി ബ്രിട്ടീഷ് ആഭ്യന്തര സെക്രട്ടറി സാജിത് ജാവിദ് പ്രതികരിച്ചു .\nലൈംഗികാരോപണക്കേസിലും യുഎസിലെ ഔദ്യോഗിക രഹസ്യങ്ങള് ചോര്‍ത്തി വെളിപ്പെടുത്തിയ കേസിലും അസാഞ്ചയെ ഏപ്രിലിലാണ് അറസ്റ്റ് ചെയ്തത്. കേസ് നാളെ കോടതി പരിഗണിക്കാനിരിക്കെയാണ് ധാരണാ പത്രത്തില് ബ്രിട്ടന് ഒപ്പു വെച്ചത്. 2012 മുതല് ഇക്വഡോറിന്‍റെ ലണ്ടനിലെ എംബസിയില് രാഷ്ട്രീയാഭയത്തിലായിരുന്നു അസാഞ്ചെ. യു.എസിന്റെ അഞ്ചുലക്ഷത്തിലധികം രഹസ്യ ഫയലുകള് പുറത്തുവിട്ടെന്ന കേസിലാണ് അമേരിക്ക അസാഞ്ചെയെ കൈമാറണമെന്ന് ആവശ്യപ്പെട്ടത്.


Filmdom's Starlets: Then and Now - Malayalam Filmibeat\nനടിമാര് അന്നും ഇന്നും\n| Published: Thursday, October 17, 2013, 14:22 [IST]\nതാരങ്ങളുടെ സൗന്ദര്യം എന്നും സാധാരണക്കാരെ ഭ്രമിപ്പിയ്ക്കുന്ന ഒന്നാണ്. നടിമാരുടെ കാര്യം പ്രത്യേകിച്ചും. ഫാഷനിലെ പുത്തന് പ്രവണതകള് കൃത്യമായി പരീക്ഷിയ്ക്കാനും ശരീരസംരക്ഷണത്തിലും സൗന്ദര്യസംരക്ഷണത്തിലും കണിശത പാലിയ്ക്കാനുമെല്ലാം ഇവര്‍ക്കെവിടുന്ന് സമയം കിട്ടുന്നുവെന്ന് അതിശയിക്കാത്തവര് വളരെ ചുരുക്കമായിരിക്കും. സിനിമയിലെന്നപോലെ തന്നെ സിനിമയ്ക്ക് പുറത്തും തിളങ്ങി നില്‍ക്കാന് നടിമാര്‍ക്കിടയില് മത്സരം നടക്കാറുണ്ട്. പുത്തന് ഫാഷനുകള് പരീക്ഷിയ്ക്കാനും വസ്ത്രധാരണത്തില് വ്യത്യസ്തതകൊണ്ടുവരാനുമെല്ലാം ഇവര് സ്വന്തമായി സ്റ്റൈലിസ്റ്റുകളെത്തന്നെ നിയമിക്കാറുണ്ട്.\nആദ്യ ചിത്രത്തില് കണ്ടതില് നിന്നും ഏറെ വ്യത്യസ്തരായ കൂടുതല് സുന്ദരിമാരായിട്ടേ നമുക്ക് നടിമാരെ കാണാന് സാധിയ്ക്കാറുള്ളു. വെറും മേക്കപ്പുകൊണ്ടുമാത്രം ഇത്രയും സാധിയ്ക്കുമോ, ശരീരവടിവ് സൂക്ഷിയ്ക്കാനും ചര്‍മ്മം സംരക്ഷിയ്ക്കാനുമെല്ലാം തങ്ങള് ചെയ്യുന്ന സൂത്രപ്പണികള് ചില താരങ്ങളെങ്കിലും തുറന്നുപറഞ്ഞിട്ടുണ്ട്. ഇതാ ആരാധകരെ അതിശയിപ്പിക്കുന്ന മട്ടില് രൂപമാറ്റങ്ങള് വന്ന താരങ്ങളില് ചിലര്.\nമനസിനക്കരെ എന്ന ചിത്രത്തില് ജയറാമിന്റെ നായികയായി അരങ്ങേറ്റം കുറിച്ച നയന്‍താരയെ ഓര്‍ക്കുന്നില്ലേ. ഒരു സാധാരണ പെണ്‍കുട്ടിയില് നിന്നും ഏറെയൊന്നും വ്യത്യസ്തയായിരുന്നില്ല മനസിനക്കരെയില് നാം കണ്ട നയന്‍താര. പിന്നീട് വന്ന ഓരോ ചിത്രങ്ങളിലും നയന്‍താ മാറിക്കൊണ്ടിരിക്കുന്നതാണ് നമ്മള് കണ്ടത്. തമിഴകത്ത് തിരക്കേറിയ താരമായതോടെ നയന്‍സ് കൂടുതല് ട്രെന്‍ഡിയായി മാറിയെന്ന് പറയാതിരിക്കാന് കഴിയില്ല. രണ്ട് കാലത്തെയും ചിത്രങ്ങള് നോക്കിയാല്‍ത്തന്നെ വലിയ വ്യത്യാസം കണ്ടെത്താന് കഴിയും.\nമുഖം നിറയെ മുഖക്കുരുപ്പാടുകളുമായി നില്‍ക്കുന്ന അമലയെ കണ്ടാല് ഇന്ന് സ്‌ക്രീനില് കാണുന്ന അമല പോള് ആണെന്ന് വിശ്വസിക്കാന് തന്നെ പ്രയാസം. വസ്ത്രധാരണത്തിലും സൗന്ദര്യസംരക്ഷണത്തിലുമെല്ലാം വലിയ കണിശതയാണ് അമല പുലര്‍ത്തിപ്പോരുന്നത്. അതുതന്നെയായിരിക്കണം ഈ സൗന്ദര്യത്തിന് പിന്നിലെ രഹസ്യവും.\nഅടുത്തിടെ വിവാദങ്ങളുടെ തോഴിയായി മാറിയ അഞ്ജലിയ്ക്കും ചില്ലറ മാറ്റങ്ങളൊന്നുമല്ല വന്നത്. 2006ല് ഫോട്ടോ എന്ന തെലുങ്ക് ചിത്രത്തിലൂടെ അരങ്ങേറ്റം കുറിച്ച അഞ്ജലിയുടെ രൂപത്തിന് ഇന്നത്തെ രാപവുമായി വിദൂരമായ ഒരു സാമ്യം മാത്രമേ തോന്നുന്നുള്ളു.\nതെന്നിന്ത്യന് താരമായ സാമന്തയുടെ കാര്യവും മറിച്ചല്ല. സാമന്തയുടെ മുഖത്ത് മാറാതെ നില്‍ക്കുന്നത് മനോഹരമായ പുഞ്ചിരിമാത്രമാണ്. അരങ്ങേറിയ കാലത്തെ സാമന്തയെയല്ല ഇന്ന് കാണാന് കഴിയുന്നത്. കൂടുതല് സ്റ്റൈലിഷായ കൂടുതല് സുന്ദരിയായ സാമന്തയാണ് ഇന്ന്.\nഇന്ന് സിനിമയില് ഇല്ലെങ്കിലും രംഭയുടെ മേക്കോവര് മറക്കാന് കഴിയുന്നതല്ല. സര്‍ഗ്ഗം എന്ന ചിത്രത്തിലെ നാടന് പെണ്ണായി വന്ന അമൃതയെ പിന്നീട് തമിഴകത്തെത്തിതാരമായപ്പോള് തിരിച്ചറിയാന് പോലും പറ്റാതായി.\nഅടുത്തവീട്ടിലെ പണ്‍കുട്ടി ഇമേജുമായിട്ടായിരുന്നു നടി സ്‌നേഹ സിനിമയിലെത്തിയത്. ശാലീനതയുടെ മറ്റൊരു പേരായി വരെ ആരാധകര് സ്‌നേഹയെ കരുതിപ്പോന്നു. ആ സ്‌നേഹ മാറിയ മാറ്റം കാണാന് ഇന്നത്തെയും അന്നത്തെയും ഫോട്ടോകള് വച്ച് നോക്കിയാല് മതി.\nസല്ലാപമെന്ന ചിത്രത്തിലൂടെ നായികയായി എത്തിയ പ്രിയതാരം മഞ്ജു വാര്യര് കരിയറിന്റെ ആദ്യഘട്ടത്തില് വലിയ മേക്കോവറൊന്നും നടത്തിയിരുന്നില്ല. എന്നാല് ഇന്ന് രണ്ടാം വരവില് മഞ്ജു കൂടുതല് സുന്ദരിയായിട്ടുണ്ടെന്നുള്ളകാര്യം സമ്മതിക്കാതിരിക്കാന് ആര്‍ക്കും കഴിയില്ല. വളരെ സ്‌റ്റൈലിഷായി മാറിയ മഞ്ജുവിന് പക്വതയ്‌ക്കൊപ്പം സൗന്ദര്യവും കൂടിയിട്ടേയുള്ളു.\nഇന്ത്യയുടെ നമ്പര് വണ് താരറാണിയായി വിലസിയ ശ്രീദേവിയും വമ്പന് മേക്കോവര് നടത്തിയ നടിമാരില് ഒരാളാണ്. മലയാളത്തിലും തമിഴിലുമെല്ലാം ശ്രീദേവി അഭിനയിച്ച ചിത്രങ്ങള് കണ്ടാല് ഇക്കാര്യം മനസിലാകും. മൂക്കിന് സൗന്ദര്യ ശസ്ത്രക്രിയ നടത്തിയതോടെയാണ് ശ്രീദേവി കൂടുതല് സുന്ദരിയായി മാറിയത്. ബോളിവുഡില് തിളങ്ങി നിന്ന കാലത്തേതിലും സ്‌റ്റൈലിഷാണ് ഇപ്പോള് തന്നോളം പോന്ന മക്കളുള്ള ശ്രീദേവി.\nഅന്നത്തെ ഫോട്ടോ കണ്ടാല് ഇത് ശില്‍പാഷെട്ടി തന്നേയോ എന്നു ചോദിക്കത്തക്ക മാറ്റമാണ് ഇന്ന് ബിസിനസ് രംഗത്ത് സജീവമായ നടി ശില്‍പ ഷെട്ടിയും രൂപമാറ്റം. നടിയെന്ന നിലയില് വലിയ വിജയങ്ങളൊന്നും നേടാന് കഴിഞ്ഞിട്ടില്ലെങ്കിലും സുന്ദരിയായ സെലിബ്രിറ്റിയെന്ന രീതിയില് ഏറെ ശ്രദ്ധിക്കപ്പെടുന്ന വ്യക്തിയാണ് ശില്‍പ. യോഗാഭ്യാസമാണ് ശില്‍പയുടെ പ്രധാന ശരീര,സൗന്ദര്യ സംരക്ഷണമാര്‍ഗ്ഗം.\n2005ല് ബോയ് ഫ്രണ്ട് എന്ന വിനയന് ചിത്രത്തിലൂടെ എത്തിയ ഹണി റോസല്ല ഇന്ന് ട്രിവാന്‍ഡ്രം ലോഡ്ജിലും താങ്ക് യുവിലുമെല്ലാം നമ്മല് കാണുന്ന ഹണി റോസ്. ട്രിവാന്‍ഡ്രം ലോഡ്ജ് എന്ന ചിത്രത്തിലൂടെയാണ് ഹണിയുടെ മറ്റൊരു മുഖം നമ്മള് കണ്ടത്. ഈ മേക്കോവര് ഇല്ലായിരുന്നുവെങ്കില് വെറുമൊരു ഗ്ലാമര് താരമായി ഹണി ഒതുങ്ങിപ്പോകുമായിരുന്നു.\nRead more about: actress beauty celebrity nayanthara amala paul manju warrier sridevi നടി സൗന്ദര്യം ശരീരം നയന്‍താര അമല പോള് മഞ്ജു വാര്യര് ശ്രീദേവി\nTakearevealing pictorial tour to see how average Janes turned into screen goddesses\nStory first published: Thursday, October 17, 2013, 14:22 [IST]


ബോൺസായ്: August 2011\nഒരു കുഞ്ഞിന്റെ മേലുള്ള അവകാശവാദവുമായി രണ്ട് സ്തീകൾ കോടതിയിലെത്തി.\nരണ്ടു പേരും പിന്മാറാൻ കൂട്ടാക്കാതെ നിന്നപ്പോൾ കോടതി ,\nകുഞ്ഞിനെ കഷ്ണമാക്കി വീതിച്ചു നൽകുന്നതിൽ വാദികളുടെ അഭിപ്രായമാരാഞ്ഞു.\nപക്ഷേ കോടതി കുഴങ്ങി.\nഒരു നമ്പരിട്ടു നോക്കിയതായിരുന്നു. ഏറ്റില്ലല്ലോ!\nകോടതി, കേസ് മാറ്റി വച്ചു.\nപിന്നെയും മാറ്റി വച്ചു\nഒരു ദിവസം ഒരു ചെറുപ്പക്കാരൻ കോടതിയിൽ നിന്ന് ആക്രോശിക്കുന്നതു കേട്ടു:\n“ഈ രണ്ടമ്മ മാരേയും ഞാൻ അവകാശിയെന്ന നിലയിൽ കൊണ്ടു പോകുന്നു. കോടതിക്കെന്തെങ്കിലും ബോധിപ്പിക്കാനുണ്ടോ?”\nഉറഞ്ഞു കൂടിയ നിശ്ശബ്ദതക്കിടയിൽ രണ്ട് അമ്മ മാരേയും ചുമലിലേറ്റി കോടതിയിൽ നിന്നും, അയാൾ പുറത്തേക്കു പോയി .\nഒരു കാറ്റു പോലെ!!\nസൂപ്പർ മാർക്കറ്റിൽ ജോലിക്ക് പോകുന്ന പെൺകുട്ടിയുടെ മനസ്സിനെ കൊളുത്തിവലിച്ചത് ജൌളിക്കടയിലെ ആ വിഷനീലച്ചുരിദാറായിരുന്നു. അതിന്റെ വില അവളുടെ ഒരു മാസത്തെ ശമ്പളത്തെക്കാൾ അധികമായിരുന്നു. പക്ഷെ ആ വസ്ത്രത്തിന്റെ ആകർഷകത്വം,അവളെ സർപ്പം പോലെ വരിഞ്ഞു. മൊബൈൽ ഫോണിൽ നിന്നും,ഫാൻസി ആഭരണങ്ങളിൽ നിന്നും വൈദ്യുതി യൂണിറ്റിൽ നിന്നുമെല്ലാം ഓരോ നുള്ള് മാറ്റി വച്ച് അവൾ ആ ചുരിദാറിനുള്ള വിലയൊരുക്കാൻ നോക്കി പരാജയപ്പെട്ടു. അന്നൊരു ദിവസം അവളോടവളുടെ ആൺ ഫ്രണ്ട് ചോദിച്ചു: നിന്റെ പിറന്നാളിന് ഞാൻ നിന്റെ വീട്ടിൽ വന്നാൽ എനിക്കെന്തു തരും? അവൾ മറുമൊഴിഞ്ഞില്ല. പിറന്നാളിന് അവൻ വന്നു. ഒന്നും നൽകാനില്ലാതെ അവൾ കരഞ്ഞു. ആ കണ്ണീരിൽ അവളുടുത്തിരുന്ന പഴയ ചുരിദാർ അലിഞ്ഞു തീർന്നു. പിന്നെയും അവൾ കരഞ്ഞു കൊണ്ടേയിരുന്നു. അവന്റെ വിഷനിശ്വാസങ്ങൾ തന്നിൽ പടരുന്നതും, സ്വയം തളരുന്നതുമറിയാതെ ഏതോ കയത്തിൽ കുറെ നേരം അവൾ അമർന്നു.ഉണർന്നപ്പോൾ വിഷം തീണ്ടിയതു പോലെ കരുവാളിച്ച സ്വന്തം ശരീരത്തിലേക്ക് അവൾ തിരിച്ചു വന്നു. അത് ദേഹത്തിന്റെ കരുവാളിപ്പല്ല, ഏറെ നാൾ അവളുടെ കരളുടക്കിയ ചുരിദാറായിരുന്നുവെന്നറിഞ്ഞിട്ടും അവൾ പിന്നെയും കരഞ്ഞു\nസ്വന്തം സുരക്ഷിതത്വം കണക്കിലെടുത്ത് ഹോട്ടൽ മൊതലാളി അയാൾക്കുള്ള ഭക്ഷണം വീട്ടിൽ നിന്നായിരുന്നു വരുത്തിയിരുന്നത്!\nഅയാളുടെ മകൻ സർക്കാർ ഇസ്ക്കോളിലെ മാഷായിരുന്നു. മക്കൾടെ ഫാവി സുരക്ഷക്കായി അയാൾ മക്കളെ ഇങ്ക്ലീഷ് മീഡിയത്തിലയച്ചു!\nപേരമക്കൾ അതിസമർഥരായിരുന്നു. മാതാപിതാക്കളെ അവർ സുരക്ഷിതമായി വൃദ്ധമന്ദിരത്തിലേക്കയച്ചു!\nഒരിടത്തൊരു കഷ്ടകാലം പിടിച്ച മനുഷ്യനുണ്ടായിരുന്നു. ഒരു രാമൻ! വിറകു കീറാനുണ്ടോ എന്ന് ചോദിച്ച് കൊണ്ട് ഗ്രാമാന്തരങ്ങളിലൂടെ കോടാലിയും തൂക്കി നടന്നിരുന്ന അയാളെ നാടന്മാർ കോടാലിരാമൻ എന്നു വിളിച്ചുവന്നു.ഭാര്യയെ സംശയിക്കുന്ന അച്ഛന്റെ വാഴ്ചയുള്ള വീട്ടിൽ രാമനും അമ്മയും പതുങ്ങിക്കഴിഞ്ഞുകൂടിപ്പോന്നു.\nഒരു ദിവസം കെട്ടിച്ചമച്ച തെളിവുകളോടെ ഭാര്യയെ ‘കൈയോടെ’ പിടികൂടി അച്ഛൻ രാമനെ ഏൽ‌പ്പിച്ചു. വിചാരണ നടത്തി വിധിയും പറഞ്ഞു :രാമൻ ആരാച്ചാരാകുക;അമ്മയെ വധിക്കുക!\nഅമ്മയെ കോടാലി കൊണ്ട് വെട്ടിക്കൊന്ന രാമനെ അച്ഛൻ നാടുവാഴിക്ക് ഒറ്റിക്കൊടുത്തു. എന്നാൽ നാടുവാഴിയും,നാട്ടുകാരും രാമനെ ഭയന്ന് അയാളെ കാണാതെ ഒഴിഞ്ഞു നടക്കാൻ തുടങ്ങി.ഒറ്റപ്പെടലിന്റെ അസ്വസ്ഥതയിൽ,അയാൾ തെക്കോട്ട് തിരിഞ്ഞു നിന്ന് കോടാലിയെടുത്തൊരേറു വച്ചുകൊടുത്തു.എന്നിട്ട് നെഞ്ചിനിട്ട് അഞ്ചാറടിയടിച്ചു. വീട്ടിനകത്തേക്ക് ഭ്രാന്ത് പിടിച്ചോടിക്കയറുമ്പോൾ, മുന്നിൽ ചിരിച്ച് കൊണ്ട് നിൽക്കുന്ന അമ്മയെ അയാൾ കണ്ടു.“അമ്മേ മാപ്പ്” എന്നുപറഞ്ഞ് കടലിൽ ചാടി ചാകാൻ വീട്ടിൽ നിന്നിറങ്ങിയോടിയ അയാൾക്കുമുമ്പിൽ കടൽ അകന്നുപോയി.\n“അമ്മേ..............കടലമ്മേ............നിനക്കുമെന്നെ വേണ്ടേ?” എന്നു കരഞ്ഞു പറഞ്ഞ് കൊണ്ട് നിന്ന രാമനെ, പൊടുന്നനെ പെയ്ത കനത്ത മഴ ഭൂതകാലത്തിലലിയിച്ചു. പിന്നെ രാമനെയാരും കണ്ടില്ല.രാമൻ ഒരവതാരമൂർത്തിയായി പിൽക്കാലത്ത് കൊണ്ടാടപ്പെട്ടു\nഭയന്നകന്ന കടലൊഴിച്ചിട്ട ഉപ്പുമണ്ണിൽ ഒരു രാജാവ് മുളച്ചു വന്നു. കൈയിൽ ഒരു കോടാലിയുണ്ടായിരുന്നു.വിരിഞ്ഞ നെഞ്ചും തിളക്കമാർന്ന കണ്ണുള്ളതുമായ ചെറുപ്പക്കാരെല്ലാം രാജാവിന്റെ കോടാലിക്കിരയായി.പെൺമയുടെ മൃദുലതകളിൽ രാജാവിന്റെ നഖങ്ങൾ ചോരപ്പാടുകൾ വീഴ്ത്തി.\nരാജാവ് നിർമ്മിച്ച വികസന നിരത്ത് മുപ്പത് വാര വീതിയിൽ രാജ്യത്തിന്റെ ആകെ നീളത്തിൽ പരന്നു കിടന്നു. പോര!വികസനത്തിന്റെ ദേശീയ പാത നാൽ‌പ്പത് വാരയാക്കണം.ചോരയൊഴുക്കിൽ ദൃഢീകരിച്ച ദേശീയ പാത നാൽ‌പ്പത് വാരയായി. പിന്നെ അൻപത്.......അറുപത്....\nപോരാ. വികസനത്തിന്റെ ഗമനാഗമനങ്ങൾക്ക് കൂടുതൽ വാഹനങ്ങളെത്തിയപ്പോൾ ഇനിയും പാത വീതി കൂട്ടാൻ രാജാവ് കൽ‌പ്പിച്ചു. അങ്ങനെ വളർന്ന പാത രാജ്യത്തിന്റെ മുഴുവൻ വിസ്തൃതിയും കവർന്നു. ഇനി? ഇനി വിസ്തൃതമായ രാജ്യമാണ് വേണ്ടത്. രാജാവ് കടൽക്കരയിലേക്ക് നടന്നു . എന്തിനാണീ നശിച്ച കടൽ? ഒരു കാര്യവുമില്ലാതെ വെറുതെ പരന്നു കിടക്കുന്നതു കണ്ടില്ലേ കടലിനെ അകറ്റണം, സാമ്രാജ്യവിസ്തൃതി ഇനിയും കൂട്ടണം. രാജാവ് ദിക്കുകൾ നടുങ്ങുമാറ് അലറി വിളിച്ചു “രാമാ.........ഈ നശിച്ച കടലിനെ അകലേക്ക് തുരത്തി രാജ്യ വിസ്തൃതി വർദ്ധിപ്പിക്കൂ......”\nഅലർച്ച കേട്ട് കാതുകൾ പൊത്തിയ ദിക്കുകൾ കടലിൽ നിന്നു പൊങ്ങി വരുന്ന സൂര്യ തേജസ്സിലേക്ക് കണ്ണ് കൂർപ്പിച്ചു. ആ സൂര്യ തേജസ്സ് കരയിലേക്ക് -വികസനത്തിന്റെ ദേശീയപാതയിലേക്ക്-മന്ദം മന്ദം നടന്നു വന്നു. അതൊരു മെലിഞ്ഞുണങ്ങിയ കറുത്ത മനുഷ്യനായിരുന്നു.വട്ടച്ചില്ലുകളുള്ള സത്യദർശനം നൽകുന്ന കണ്ണട ധരിച്ചിരുന്ന ആ മനുഷ്യന്റെ ഒരു കൈയിൽ ദൃഢ വിശ്വാസത്തിന്റെ വടിയും, മറ്റെ കൈയിൽ സത്യങ്ങളാവാഹിച്ച ഗ്രന്ഥവുമുണ്ടായിരുന്നു.\nഅദ്ദേഹത്തിനു പിറകിൽ കടൽ കര കയറി വന്നു-സുനാമിത്തിരകളുടെ ഖണ്ഡങ്ങളായി............!\nഓരോ തിരയും ജപിക്കുന്നുണ്ടായിരുന്നു...........\nഭൂമിശാസ്ത്രം ക്ലാസ്സിൽ വച്ച് മാഷ് പിള്ളേരോട് ചോദിച്ചു:“ഏറ്റവും ഉയരമുള്ള കൊടുമുടി ഏത്?\nഅപ്പോൾ മാഷിനൊരു ഫോൺ വന്നു.\nഉത്തരം പറയാൻ ഊഴം കാത്തപിള്ളേരോട് വലതു കൈ ഉയർത്തി അടങ്ങാൻ ആംഗ്യം കാട്ടി മാഷ്,ഇടത് കൈകൊണ്ട് കൈ ഫോൺ ചെവിക്ക് ചേർത്ത് മറുതലയെ കേട്ടു:\n“മോനെ ഇതമ്മാവനാ.ആ പ്രൊപ്പോസൽ ശരിയാവില്ല.ആ പെണ്ണിന് വേറെ ..............വിട്ടുകള മോനെ.ഞാൻ വീട്ടിൽ വരുന്നുണ്ട്.”\nഞാൻ അങ്ങോട്ട് തിരിച്ചു വിളിക്കാം എന്ന് വെറുതെ പറഞ്ഞ് മാഷ്,കോൾ കട്ടാക്കി.\n“മാഷേ എവറെസ്റ്റ്........എവറെസ്റ്റ്” എന്ന് വിളിച്ചു പറയുന്ന കുട്ടികളെ നോക്കി തന്റെ ഹൃദയം കവർന്ന ‘നീലിമ’യുടെ ഹൃദയത്തിന്റെ അജയ്യമായ ഔന്നത്യത്തെ അയാൾ വെറുതെ ഒന്നു കൂടി ഓർത്തു. അതിനു മുൻപിൽ എന്ത് എവറെസ്റ്റ്?\nഇനി അടുത്ത ചോദ്യം:“ഏറ്റവും വലിയ കടൽ ഏതാണ്?”\nഉത്തരം പറയാനൊരുങ്ങുന്ന കുട്ടികളെ തടഞ്ഞു കൊണ്ട് മാഷിന്റെ ഫോണിൽ ഒരു കോൾ വന്നു.പെങ്ങളാണ്. സ്ത്രീധന ബാക്കി കൊടുക്കാഞ്ഞതിന് അളിയൻ പിന്നെയും വയലന്റായീന്ന്!\nപിന്നീട് വിളിക്കാമെന്ന് മറുതല തന്നെ പറഞ്ഞപ്പോൾ മാഷ് ഫോൺ കീശയിലിട്ടു.\n“മാഷെ ......ശാന്തസമുദ്രം.....ശാന്തസമുദ്രം.....എന്ന് മാഷിന്റെ അശാന്തമായ മനസ്സിലേക്ക് പിള്ളേർ ഉത്തരമെയ്തു.\nഅശാന്തമായ മനസ്സിന്റെ ആഴവും പരപ്പും ഏതു ശാന്ത സമുദ്രത്തിനുണ്ട് എന്ന് സ്വയം ചോദിച്ച് മാഷ് അടുത്ത ചോദ്യത്തിലേക്ക് കടക്കും മുൻപ് ബെല്ലടിച്ചു.\nകപ്പലുണ്ടാക്കാൻ പാങ്ങില്ല. ഉയരം കീഴടക്കാൻ കോപ്പുകളുമില്ല. ആശക്ക് വകയുള്ളത് അടുത്ത മുക്കാൽ മണിക്കൂർ ഫ്രീയാണെന്നുള്ളതു മാത്രമാണ്. അയാൾ ഫ്രീ പിരിയഡിന്റെ ചെറു കുളത്തിലൊന്നു മുങ്ങാൻ പോയി.\nഎന്നെ തിരിഞ്ഞില്ലേ?..................ഞാൻ കവിതയാണ്.......കവിത!\nഞാനിപ്പോൾ പുഷ്കല കാലത്തിന്റെ ഞെട്ടറ്റ്\nആർക്കും കയറി നിരങ്ങാൻ പാകത്തിന്.\nഇതു തുടങ്ങിയിട്ട് നാളേറെയായെങ്കിലുമേറ്റവുമധികമാളുകൾ\nപ്രായ- ലിംഗ ഭേദമെന്യേ കയറിക്കസറിയത്\nചോദിക്കാനും പറയാനും ഒരെഡിറ്ററില്ലെന്നു വച്ച്.....,\nപ്രസിദ്ധപ്പെടുത്താനൊരു പബ്ലിഷർ വ്വേണ്ടെന്ന് വച്ച്.......\nഇത്രക്കങ്ങ് പീഢിപ്പിക്കാമെന്നോ? പാവം ഞാൻ!\nഇങ്ങനെ കൊല്ലാക്കൊല ചെയ്യാതെ\nഎന്നെയൊന്നങ്ങ് കൊന്നു തരാമോ?\nഅല്ലെങ്കിൽ ആ പണ്ടാരത്തിനെ .............\nഒന്ന് കൈയാമം വച്ചാലും മതി!\nഈശ്വരാ..........സ്വയം ചാകാനും പറ്റുന്നില്ലല്ലോ.\nഎന്റെ പേർ വയ്ക്കാതിരുന്നാ‍ൽ മതി.\nചവറു കൂമ്പാരത്തിലായാലും.........ചെറുസമാധാനം കിട്ടുമെനിക്ക്.................നന്ദി മാത്രം!\nമലമുകളിലെ തേവരോട് താഴ്വാരത്തെ മാളിക വീട്ടിലെ കന്യക പിന്നെയും പിന്നെയും ചോദിച്ചൂ:എന്നാണിനി മാംഗല്യം? ഓരോ തവണയും കരുണയോടെ അവളെ മടക്കിയ തേവർ ഒടുവിൽ സമ്മതിച്ചൂ: ഇന്നേക്ക് മുപ്പതാം നാൾ നമുക്ക് മാംഗല്യം. സ്ത്രീ ധനമായി ഒരു കുമ്പിൾ ശുദ്ധജലം, യന്ത്രനഖപ്പാട് പതിയാത്ത ഒരു കുന്ന്, മനുഷ്യന്റെ ആർത്തിക്കണ്ണ് പതിയാത്ത ഒരു മരം, സമാധാനമുള്ള ഒരു മനുഷ്യ മനസ്സ്,തിരക്കില്ലാത്ത ഒരു ദിവസം,വിഷം കലരാത്ത ഒരു ശ്വാസം.............തേവർ അവസാനിപ്പിക്കുന്നതിനു കാത്തുനിൽക്കാതെ കന്യക മലയിറങ്ങി.താഴ്വരയിലെ മാളികയിൽ ഇപ്പോൾ അവളില്ല. എല്ലാ വർഷവും തേവരെ കാണാനെത്തുന്ന ഭക്തർ ആ മാളിക വീട്ടിനു മുന്നിലും ചെന്ന് പ്രാർഥിക്കാറുണ്ട്. അവർക്കു വേണ്ടിയോ അതോ അവൾക്ക് വേണ്ടിയോ?\nഅക്കൊല്ലത്തെ ഓണ സദ്യക്ക് കുത്തരിച്ചോറും, പതിന്നാല് കറികളും, രണ്ട് തരം പായസങ്ങളും ഉണ്ടായിരുന്നു. എന്നാൽ സദ്യയുണ്ടവരൊന്നും, നല്ലതു പറഞ്ഞില്ല. വിളമ്പിയതിൽ പാതിയും ഇലയിൽ ബാക്കി വച്ച് അവർ ഇലമടക്കി എഴുന്നേറ്റു. ഒരുക്കിയ ഭക്ഷണം കുറച്ച് കൂടി ബാക്കിയുണ്ട് . സംഘാടക സമിതി, ബാക്കിയുള്ള ഭക്ഷണം കുഴിച്ചു മൂടാനൊരുങ്ങുമ്പോൾ കന്നാസെന്നും കള്ളാസെന്നും പേരുള്ള രണ്ട് പെറുക്കി പിള്ളേർ അതു വഴി വന്നു. കുഴിച്ച് മൂടാനിരുന്ന ഭക്ഷണം അവർക്ക് നൽകാൻ തീരുമാനിച്ചു. അടിപൊളിയായി വെട്ടി വിഴുങ്ങിക്കൊണ്ടിരുന്ന കന്നാസിനോടും,കള്ളാസിനോടും വെറുതെ ഒരു ചോദ്യം ആരോ ഒരാൾ ചോദിച്ചു:“ഇതിലെ പതിനാല് കറികളിൽ ഏതു കറിയാ കൂടുതൽ രുചികരം?” കന്നാസ് പറഞ്ഞു: പതിനഞ്ചാമത്തെ കറി! “പതിനഞ്ചാമത്തെ കറിയോ? അതെന്ത്?” അയാൾ അതിശയം കൂറി......................... കള്ളാസ് വ്യക്തമാക്കി: വിശപ്പ് !!\nനേതാവിനോട് അണികൾ ഒരുമിച്ച് ചോദിച്ചു: ഉറക്കെ വിളിക്കട്ടേ വിപ്ലവം ജയിക്കട്ടേ.....ന്ന്? നേതാവ് തിരിച്ച് ചോദിച്ചു: വിപ്ലവം വരാനിടയുള്ള വഴികളെല്ലാം അടച്ചിരിക്കുമല്ലോ......അല്ലേ? എങ്കിൽ വിളിച്ചോളൂ........വിപ്ലവം ജയിക്കട്ടേ......ന്ന്. അണികൾക്ക് ആളെക്കൊല്ലാൻ ആയുധങ്ങളെടുത്ത് കൊടുത്ത് നേതാവ് ഉൾവലിഞ്ഞു. അകത്ത് ചെന്ന് ഫോണെടുത്ത് നമ്പർ ഞെക്കി ചെവിക്ക് വച്ച് ആർദ്രമായി പറഞ്ഞു: പിള്ളേര് പോയി. ഞാനങ്ങ് വരുന്നുണ്ട് കേട്ടോ. താമസിയാതെ കൊട്ടാരം പോലൊരു കാർ, പോർച്ചിറങ്ങി പറന്ന് പോയി.\nജനപ്രിയ ചാനലിൽ ഒരൊന്നൊന്നര ചർച്ച നടക്കുകയാണ്. വിഷയം: റോഡപകടങ്ങൾ -പ്രതിവിധിയെന്ത്? ലൈവ് കാഴ്ചയാണ് ഇപ്പോൾ കാണിക്കുന്നത്. ദേശീയ പാതയിലെ സീബ്രാ വരയിൽ ഒരാൾ ഏതോ വാഹനമിടിച്ച് വീണു കിടന്നു പിടയുന്നു. തലങ്ങും വിലങ്ങും പായുന്ന വാഹനങ്ങൾ അയാളെ മൈന്റ് ചെയ്യാതെ പുളഞ്ഞ് പായുന്നു. വേദന കൊണ്ട് പുളയുന്ന അയാളെ സഹായിക്കാൻ ആരും വരുന്നില്ല. ചാനലിൽ ചർച്ച പൊടിപൊടിക്കുന്നു.പെട്ടെന്ന് തൊട്ടടുത്ത ചാനലായ നാഷനൽ ജ്യോഗ്രഫിക് ചാനലിൽ നിന്നും ഒരു പറ്റം സീബ്രകൾ നമ്മുടെ ചാനലിലേക്ക് കുതിച്ചിരമ്പിക്കയറി വന്നു.ഒരു സീബ്ര പരിക്കേറ്റയാളെ ,കടിച്ചെടുത്ത് ആശുപത്രിയിലേക്ക് പാഞ്ഞു. മറ്റുള്ളവ അയാൾക്കപകടം പറ്റിയ സീബ്രാ ക്രോസ്സിലെ വെളുത്ത വരകൾ ചാണകമിട്ട് കറുപ്പിച്ചു. ആളെ പറ്റിക്കുന്നത് സീബ്രകളുടെ പേരിൽ വേണ്ടെന്ന ശക്തമായ മുന്നറിയിപ്പോടെ അവ പൊടിപറത്തിക്കൊണ്ട് സ്വന്തം ചാനലിലേക്ക് മടങ്ങിപ്പോയി. നമ്മുടെ ചാനലിലിപ്പോൾ നിരർത്ഥകതയുടെ വെറും പൊടി പടലങ്ങൾ മാത്രം. സൂക്ഷിച്ചു നോക്കിയപ്പോൾ അതിൽ നോ സിഗ്നൽ എന്ന മങ്ങിയ കാഴ്ച കൂടി കണ്ടു. അതെ മങ്ങിയ കാഴ്ചകൾ.............!കണ്ണട മാറ്റാനുള്ള നേരം അതിക്രമിച്ചിരിക്കുന്നുവോ?


Dr SS Lal Against Sunday Lockdown ഡോ.എസ്.എസ്.ലാല് ഞായറാഴ്ച ലോക്ക്ഡൗണ്\n'ഞായറാഴ്ച ലോക്ക്ഡൗണ് വിഡ്ഢിത്തം, പിന്‍വലിച്ച് മാപ്പ് പറയണം', രാത്രി കര്‍ഫ്യൂ കരിനിയമമെന്ന് ഡോ.എസ്.എസ്.ലാല്\n05 Sep, 2021, 8:29 am\nകൊവിഡ് വ്യാപനത്തിന്റെ പശ്ചാത്തലത്തില് പ്രഖ്യാപിച്ച ഞായറാഴ്ച ലോക്ക്ഡൗണ് വിഡ്ഢിത്തമാണെന്ന് പൊതുജനാരോഗ്യ വിദഗ്ധനും ഇന്ത്യ പ്രൊഫണല് കോണ്‍ഗ്രസ് ചെയര്‍മാനുമായ ഡോ.എസ്.എസ്.ലാല്. ഞായറാഴ്ച ദിവസത്തെ ലോക്ക്ഡൗണ് ശനിയാഴ്ച തിരക്ക് കൂട്ടാന് മാത്രമാണ് സഹായിക്കുന്നത്.\nകേരളത്തിലെ രാത്രി കര്‍ഫ്യൂ കരിനിയമമാണ്. സംസ്ഥാനത്ത് രാത്രി കര്‍ഫ്യൂ ഉപദേശിച്ച മഹാന്മാരുടെ തലയ്ക്കുള്ളിലാണ് ഇരുട്ടെന്നും ഡോ.എസ്.എസ്.ലാല് ഫെയ്‌സ്ബുക്കില് കുറിച്ചു.\n'ഞായറാഴ്ച ലോക് ഡൗണ് വിഡ്ഢിത്തം. ഞായറാഴ്ച ദിവസത്തെ ലോക് ഡൗണ് ഒരു മണ്ടന് തീരുമാനമാണ്. ശനിയാഴ്ച തിരക്ക് കൂട്ടാന് മാത്രമാണ് അത് സഹായിക്കുന്നത്. ഈ ശനിയാഴ്ച രാത്രി നാഷണല് ഹൈവേ പോലും വാഹനങ്ങളാല് നിറഞ്ഞിരിക്കുന്നു.\nഒച്ചിന്റെ വേഗതയിലാണ് ട്രാഫിക്. ബസുകള്‍ക്കുള്ളിലും വലിയ തിരക്ക്. ഞായറാഴ്ചയ്ക്ക് മുമ്പ് എങ്ങനെയും ലക്ഷ്യസ്ഥാനത്ത് എത്താന് നെട്ടോട്ടമോടുന്ന മനുഷ്യര്‍ക്ക് എന്ത് സാമൂഹ്യ അകലം? ഞായറാഴ്ച ഒരു കാരണവശാലും വാഹനവുമായി പുറത്തിറങ്ങാന് പാടില്ല എന്നാണ് സാമാന്യ ജനം മനസിലാക്കിയിരിക്കുന്നത്. കൃത്യമായി ആര്‍ക്കും അറിയില്ല എങ്കിലും.\nഞായറാഴ്ച്ച ലോക് ഡൗണ് പിന്‍വലിച്ച് മാപ്പും പറയണം. രാത്രി കര്‍ഫ്യൂവും കരിനിയമമാണ്. കേരളത്തില് രാത്രി കര്‍ഫ്യൂ ഉപദേശിച്ച മഹാന്മാരുടെ തലയ്ക്കുള്ളിലാണ് ഇരുട്ട്.'


പെട്ടിമുടിയിൽ പോയ മാധ്യമ സംഘത്തിലെ ഡ്രൈവര്‍ക്ക് കോവിഡ്; പരിശോധന ശക്തിപ്പെടുത്തി | Kerala | Deshabhimani | Wednesday Aug 12, 2020\nതിരുവനന്തപുരം > പെട്ടിമുടിയില് ദുരിതാശ്വ പ്രവര്‍ത്തനങ്ങള് റിപ്പോര്‍ട്ട് ചെയ്യാന് എത്തിയ മാധ്യമ സംഘത്തിലെ ഡ്രൈവര്‍ക്ക് കോവിഡ് 19 സ്ഥിരീകരിച്ചതായി മുഖ്യമന്ത്രി പിണറായി വിജയൻ വാർത്താസമ്മേളനത്തിൽ അറിയിച്ചു. ആരില് നിന്നും രോഗം ഉണ്ടായെന്ന് കണ്ടെത്തിയിട്ടില്ല. റെസ്ക്യൂ ഓപ്പറേഷനില് പങ്കെടുത്തവര്‍ക്ക് നടത്തിയ പരിശോധനയിലാണ് ഇദ്ദേഹത്തിന് കോവിഡ് സ്ഥിരീകരിച്ചത്. ഇദ്ദേഹം സിഎഫ്എല്‍ടിസിയില് ചികിത്സയിലാണ്. തുടര്‍ന്ന് ഇദ്ദേഹവുമായി ഹൈ റിസ്‌ക് കോണ്ടാക്ടുള്ള മാധ്യമ പ്രവര്‍ത്തകര് ഉള്‍പ്പെടെയുള്ള 26 പേരുടെ ലിസ്റ്റ് തയ്യാറാക്കി. 12 പേരുടെ പരിശോധനാഫലം നെഗറ്റീവാണ്. 14 പേരുടെ പരിശോധനാഫലം വരാനുണ്ട്.\nഈ പ്രദേശത്ത് തമിഴ്‌നാട്ടില് നിന്നുള്ള ബന്ധുക്കളും വരുന്നുണ്ട്. പെട്ടിമുടിയില് സേവനമനുഷ്ഠിക്കുന്ന റെസ്ക്യൂ ടീമിന്‍റെ സുരക്ഷ ഉറപ്പാക്കുന്നതിനായി കോവിഡ് പരിശോധന ശക്തിപ്പെടുത്തിയിട്ടുണ്ട്. സംശയമുള്ള മാധ്യമ പ്രവര്‍ത്തകര്‍ക്കും ഈ സേവനം ഉപയോഗിക്കാവുന്നതാണ്. ആലപ്പുഴയില് നിന്നും വന്ന ഒരു ഫയര്‍ഫോഴ്സ് ജീവനക്കാരന് സെന്‍റിനല് സര്‍വയലന്‍സിന്‍റെ ഭാഗമായി നടത്തിയ പരിശോധനയില് ഫലം പോസിറ്റീവായി. അതിനെ തുടര്‍ന്നാണ് പെട്ടിമുടിയിലെ പരിശോധനയും സര്‍വയലന്‍സും ശക്തമാക്കാന് തീരുമാനിച്ചത്.\nദുരിത മുഖത്ത് ആരോഗ്യ വകുപ്പിന്‍റെ പ്രത്യേക മെഡിക്കല് സംഘം നിലയുറപ്പിച്ചിട്ടുണ്ട്. ഇന്ന് എന്‍ഡിആര്‍എഫിലെ ഒരാള്‍ക്ക് പോസിറ്റീവായിട്ടുണ്ട്. ഒരു ഡോക്ടര്,2സ്റ്റാഫ് നഴ്‌സ്,3ജെഎച്ച്ഐമാര് എന്നിവര് റെസ്ക്യൂ ടീമിനോടൊപ്പം സേവനമനുഷ്ഠിക്കുന്നുണ്ട്. ഒരേ സമയം5പോസ്റ്റ്മോര്‍ട്ടം നടത്തുന്നതിനായി രാജമലയിലെ എസ്റ്റേറ്റ് ഡിസ്പെന്‍സറിയില്5ടേബിളുകളും സജ്ജമാക്കിയിട്ടുണ്ട്.5ഡോക്ടര്‍മാര്,4നഴ്സിങ് അസിസ്റ്റന്‍റ്,4ജെഎച്ച്ഐമാര് എന്നിവരാണ് ഇവിടെ സേവനമനുഷ്ഠിക്കുന്നത്.\nmedia person covid positive\nമാധ്യമസംഘത്തിലെ ഡ്രൈവർക്ക് കോവിഡ്


പദ്മ പുരസ്കാരം നേടിയ ഓറഞ്ച് വിൽപ്പനക്കാരൻ, ഹജ്ജബ്ബയുടെ സ്വപ്നങ്ങളിൽ നിറയെ ഈ ഗ്രാമവും സ്കൂളും - Media Vision News\nപദ്മ പുരസ്കാരം നേടിയ ഓറഞ്ച് വിൽപ്പനക്കാരൻ, ഹജ്ജബ്ബയുടെ സ്വപ്നങ്ങളിൽ നിറയെ ഈ ഗ്രാമവും സ്കൂളും\nദില്ലി: പഠിച്ചിട്ടില്ല, ജോലി ഓറഞ്ച് വിൽപ്പന, പക്ഷേ ഒരു ഗ്രാമത്തിനായി സ്കൂൾ നിർമ്മിച്ചു ഹരേകല ഹജ്ജബ്ബ, ഒടുവിൽ തന്റെ പ്രയത്നത്തെ അംഗീകരിച്ച് രാജ്യം അദ്ദേഹത്തിന് പത്മ പുരസ്കാരം നൽകി. ഇത് ഒരു സിനിമാ കഥയല്ല, കഥകളെ പോലും വെല്ലുന്ന ജീവതയാഥാർത്ഥ്യം. കർണാടകയിലെ മംഗലാപുരം സ്വദേശിയാണ് ഹജ്ജബ്ബ. ഒരിക്കൽപ്പോലും സ്കൂൾ പടി ചവിട്ടാൻ ഭാഗ്യമുണ്ടായിട്ടില്ല ഹജ്ജബ്ബയ്ക്ക്. എന്നാൽ മംഗലാപുരത്തെ ഉൾഗ്രാമമായ ഹരേകാല ന്യൂപഡ്പുവിൽ അദ്ദേഹം സ്കൂൾ നിർമ്മിച്ചു. തനിക്ക് ലഭിക്കാത്ത വിദ്യാഭ്യാസം തന്റെ നാട്ടിലെ കുഞ്ഞുമക്കൾക്ക് ലഭിക്കണമെന്ന ആ മനുഷ്യന്റെ നിശ്ചയദാർഢ്യത്തിനാണ് രാജ്യം ഏറ്റവും വലിയ പുരസ്കാരങ്ങളിലൊന്നായ പത്മശ്രീ നൽകിയത്.\nസ്കൂൾ നിർമ്മിച്ച് ഗ്രാമീണ വിദ്യാഭ്യാസ മേഖലയിൽ വിപ്ലവം സൃഷ്ടിച്ചതിനാണ് അദ്ദേഹത്തെ പുരസ്കാരത്തിനായി തെരഞ്ഞെടുത്തത്. 66 കാരനായ അധഃസ്ഥിത വിഭാഗത്തിൽ നിന്നുള്ള 175 കുട്ടികൾ ഇന്ന് ഈ സ്കൂളിൽ പഠിക്കുന്നുണ്ട്. ഹജ്ജബ്ബ 1977 മുതൽ മംഗലാപുരം ബസ് സ്റ്റാന്റിൽ ഓറഞ്ച് കുട്ടയിലാക്കി വിൽപ്പന നടത്തുകയാണ്. ഇതുവരെ സ്കൂളിൽ പോയിട്ടില്ല, വായിക്കാനോ എഴുതാനോ അറിയില്ല, ഈ ഗതി വരുന്ന തലമുറയ്ക്ക് ഉണ്ടാകരുതെന്ന ചിന്ത ഹജ്ജബ്ബയിലുണ്ടായത് 1978 ലാണ്.\nഅന്ന് മംഗലാപുരത്ത് ഓറഞ്ച് വിൽക്കുന്നതിനിടെ ഒരു വിദേശി അദ്ദേഹത്തിന് മുന്നിലെത്തി, ഓറഞ്ചിന്റെ വില ചോദിച്ചു. അന്ന് ആ വിദേശിക്ക് മറുപടി നൽകാൻ അറിയാതെ പോയതിലും അദ്ദേഹത്തെ സഹായിക്കാനാകാതിരുന്നതിൽ നിന്നുമാണ് ഹജ്ജബ്ബ തന്റെ ഗ്രാമത്തിൽ സ്കൂൾ നിർമ്മിക്കണം എന്ന ആലോചിച്ച് തുടങ്ങുന്നത്.\nആ വിദേശിയുമായി എനിക്ക് സംവദിക്കാനായില്ല. എനിക്ക് അത് വളരെ മോശമായി തോന്നി, അങ്ങനെ ഒരു സ്കൂൾ നിർമ്മിക്കുന്നതിനെ കുറിച്ച് ഞാൻ ആലോചിച്ച് തുടങ്ങി.- ഹജ്ജബ്ബ എഎൻഐ യോട് പറഞ്ഞു. എനിക്ക് ആകെ അറിയാവുന്നത് കന്നഡയാണ്. ഇംഗ്ലീഷോ ഹിന്ദിയോ എനിക്ക് അറിയില്ല. ആ വിദേശിയെ സഹായിക്കാനായില്ലല്ലോ എന്നോർത്ത് ഞാൻ സമ്മർദ്ദത്തിലായി. എന്റെ ഗ്രാമത്തിൽ എന്തുകൊണ്ട് സ്കൂൾ നിർമ്മിച്ചുകൂടാ എന്ന് ഞാൻ ആലോചിച്ചു. – അദ്ദേഹം കൂട്ടിച്ചേർത്തു.\nപിന്നെയും രണ്ട് ദാശാബ്ദത്തിന് ശേഷമാണ് സ്കൂളെന്ന ഹജ്ജബ്ബയുടെ സ്വപ്നം യാഥാർത്ഥ്യമായത്. അന്തരിച്ച മുൻ എംഎൽഎ യുടി ഫരീദാണ് 2000 ൽ സ്കൂളിന് അനുമതി നൽകുന്നത്. അക്ഷര സന്ത (Letter Saint) എന്ന പേരും ഹജ്ജബ്ബ കണ്ടെത്തിയിരുന്നു. 28 കുട്ടികളുമായാണ് സ്കൂൾ പ്രവർത്തനം ആരംഭിച്ചത്. ഇന്ന് 10ാം ക്ലാസ് വരെ ഉള്ള ഈ സ്കൂളിൽ 175 കുട്ടികൾ പഠിക്കുന്നുണ്ട്.\nഈ പുരസ്കാരങ്ങളിൽനിന്നെല്ലാം ലഭിക്കുന്ന സമ്മാനത്തുക കൊണ്ട് തന്റെ ഗ്രാമത്തിൽ കൂടുതൾ സ്കൂളുകൾ നിർമ്മിക്കണമെന്നാണ് അദ്ദേഹം ആഗ്രഹിക്കുന്നത്. എന്താണ് അടുത്ത ലക്ഷ്യം എന്ന ചോദ്യത്തിന് ഇതുതന്നെയാണ് അദ്ദേഹത്തിന്റെ മറുപടി, കൂടുതൽ സ്കൂളുകളും കോളേജുകളും നിർമ്മിക്കണം. അതിനായി ധാരാളം സംഭാവനകൾ ലഭിക്കുന്നുണ്ട്. തന്റെ സമ്മാനത്തുകയും ചേർത്ത് ഭൂമി വാങ്ങണം…\nപതിനൊന്നും പത്രണ്ടും ക്ലാസുകൾ ഉള്ള പ്രീ യൂണിവേഴ്സിറ്റി തുടങ്ങണമെന്ന് ഞാൻ പ്രധാനമന്ത്രിയോട് അഭ്യർത്ഥിക്കുകയാണ്. – അദ്ദേഹം പറഞ്ഞു. ഒപ്പം പ്രധാനമന്ത്രി, രാഷ്ട്രപതി, എംഎൽഎ യുടി ഖാജർ എന്നിവർക്കും അദ്ദേഹം നന്ദി അറിയിച്ചു. ജനുവരി 2020 ൽ ആണ് പദ്മ അവാർഡുകൾ പ്രഖ്യാപിച്ചതെങ്കുലും കൊവിഡ് മാനദണ്ഡങ്ങൾ കാരണം പുരസ്കാര വിതരണം നീണ്ടുപോകുകയായിരുന്നു. നവംബർ എട്ടിനാണ് രാഷ്ട്രപതി രാംനാഥ് കൊവിന്ദിൽ നിന്ന് ഹജ്ജബ്ബ പുരസ്കാരം ഏറ്റുവാങ്ങിയത്.\nPrevious articleസ്വർണവിലയിൽ നേരിയ കുറവ്; പവന് 80 രൂപ കുറഞ്ഞ് 36,000 ആയി\nNext articleഗ്രൂപ്പിനുള്ളില് ഗ്രൂപ്പ്, അഡ്മിന്‍റെ കൂടുതല് പവര്, വാട്ട്സ്ആപ്പ് വന് മാറ്റം ഇങ്ങനെ


india beat newziland at dhambullaസെവാഗുംക്യാപ്റ്റന് ധോ\nധാംബുള്ള: ഒടുക്കം ഇന്ത്യന് കടലാസു പുലികള് യഥാര്‍ത്ഥ പുലികളായി. നിര്‍ണായക മല്‍സരത്തില് ന്യൂസിലാന്‍ഡിനെ 105 റണ്‍സിന് തകര്‍ത്താണ് ഇന്ത്യ ഫൈനലിലേക്ക് മാര്‍ച്ച് ചെയ്തിരിക്കുന്നത്. സെഞ്ച്വറിയോടെ മുന്നില് നിന്നു നയിച്ച സെവാഗും കിവീസ് ബാറ്റ്‌സ്ാന്‍മാരെ വരിഞ്ഞുമുറുക്കി ബൗള് ചെയ്ത ബൗളര്‍മാരും ഇന്ത്യന് വിജയത്തില് നിര്‍ണായക പങ്കുവഹിച്ചു.\nടോസ്‌നേടി ബാറ്റിംഗ് തിരഞ്ഞെടുത്ത ധോണിക്ക് ഇത്തവണയും പിഴച്ചു. 66 റണ്‍സെടുക്കുമ്പോഴേക്കും നാലു മുന്‍നിര ബാറ്റ്‌സ്മാന്‍മാര് കൂടാരം കയറി. തുടര്‍ന്ന് ക്യാപ്റ്റന് ധോണിയും സെവാഗും ചേര്‍ന്ന് അഞ്ചാംവിക്കറ്റില് 107 റണ്‍സിന്റെ നിര്‍ണായക കൂട്ടുകെട്ടുണ്ടാക്കി. 93 പന്തില് 110 റണ്‍സ് നേടിയ സെവാഗും 38 റണ്‍സെടുത്ത ധോണിയും മാത്രമാണ് ഇന്ത്യക്കായി മികച്ച ബാറ്റിംഗ് കാഴ്ച്ച വെച്ചത്.\n224 റണ്‍സിന്റെ ലക്ഷ്യവുമായിറങ്ങിയ കിവീസിനെ ഇന്ത്യന് ബോളര്‍മാര് വരിഞ്ഞുമുറുക്കി. പ്രവീണ് കുമാറും, നെഹ്‌റയും മുനാഫ് പട്ടേലും ഇഷാന്ത് ശര്‍മയും മികച്ച രീതിയില് പന്തെറിഞ്ഞപ്പോള് കിവീസ് ബാറ്റ്‌സ്മാന്‍മാര്‍ക്ക് ഉത്തരമില്ലായിരുന്നു. വാലറ്റത്ത് കൈല് മില്‍സ് (35 പന്തില് 52 റണ്‍സ്) നടത്തിയ വെടിക്കെട്ടും കിവീസിനെ സഹായിച്ചില്ല.\nസെഞ്ചുറി നേടിയ സെവാഗാണ് മാന് ഓഫ് ദ മാച്ച്. ശനിയാഴ്ച്ച ഫൈനലില് ഇന്ത്യ ആതിഥേയരായ ശ്രീലങ്കയെ നേരിടും.


ആറായിരം അടി ഉയരത്തില് പാരചൂട്ടില് പറന്ന് ബുഷിന്റെ തൊണ്ണൂറാം ജന്മദിനാഘോഷം | USA Malayalam News Paper\nആറായിരം അടി ഉയരത്തില് പാരചൂട്ടില് പറന്ന് ബുഷിന്റെ തൊണ്ണൂറാം ജന്മദിനാഘോഷം\nStory Dated: Friday, June 13, 2014 10:39 hrs UTC\nകെന്‍ബങ്ക്പോര്‍ട്ട്(മയിന്) . അമേരിക്കയുടെ നാല്പത്തി ഒന്നാമത് പ്രസിഡന്റ് ജോര്‍ജ് എച്ച് ഡബ്ല്യു ബുഷ് തൊണ്ണൂറാം ജന്മദിനം ആഘോഷിച്ചത്. 6000 അടി ഉയരത്തില് നിന്നും പാരച്യൂട്ട് വഴി നിലത്തേക്ക് ചാടിയായിരുന്നു.\nതാമസ സ്ഥലമായ കെന് ബങ്ക് പോര്‍ട്ടില് നിന്നും വാക്കേഴ്സ് പോയന്റില് തയ്യാറായി നിന്നിരുന്ന ഹെലി കോപ്റ്ററിലേക്ക് വീല് ചെയറില് ഇരുത്തിയാണ് കുടുംബാംഗങ്ങള് പാരചൂട്ട് ജംബിങ്ങിനായി ബുഷിനെ കൊണ്ടു വന്നത്. സെര്‍ജന്റ് മൈക്ക് എലിയറ്റിന്റെ സഹായത്താല് 85 -ാം വയസില് എടുത്ത പ്രതിജ്ഞ നിറവേറ്റുകയായിരുന്നു. യാതൊരു ഭാവ വ്യത്യാസമില്ലാതെ സെന്റ് ആന്‍സ് ചര്‍ച്ചിനു സമീപം വന്നിറങ്ങിയ ഉടനെ ബാര്‍ബറ ബുഷ് ചുബനം നല്‍കിയാണ് തന്റെ പ്രിയതമനെ സ്വീകരിച്ചത്.\nമുന് പ്രസിഡന്റ് ജോര്‍ജ് ബുഷ്, മുന് ഫ്ലോറിഡാ ഗവര്‍ണര് ജെബ് ബുഷ് കൊച്ചുമക്കള് ഉള്‍പ്പെടെ ഇരുന്നൂറോളം കുടുംബാംഗങ്ങളും സുഹൃത്തുക്കളും ഈ സാഹസിക കൃത്യത്തിന് സാക്ഷ്യം വഹിക്കുവാന് എത്തിചേര്‍ന്നിരുന്നു.\nരണ്ടാം ലോക മഹായുദ്ധത്തില് താന് യാത്ര ചെയ്തിരുന്ന വിമാനം വെടിവെച്ചിട്ടപ്പോളായിരുന്നു ആദ്യമായി വിമാനത്തില് നിന്നും ചാടേണ്ടി വന്നത്. തുടര്‍ന്ന് 75-ാം വയസിലും എണ്‍പതിലും , എണ്‍പത്തഞ്ചിലും വിമാനത്തില് നിന്നും ചാടിയിരുന്നു. തൊണ്ണൂറു വയസില് വീണ്ടും പാരച്യൂട്ട് ജംബിങ് നടത്തും എന്ന് എണ്‍പത്തഞ്ചാം വര്‍ഷത്തില് ബുഷ് പ്രഖ്യാപിച്ചിരുന്നതാണ് ജൂണ് 12 വ്യാഴാഴ്ച നിറവേറ്റിയത്.\nടെന്നിസ്, ജോഗിങ്, ഗോള്‍ഫ് എന്നിവയിലും ബുഷ് പ്രത്യേകം താല്പര്യം പ്രകടിപ്പിച്ചിരുന്നു.


Home » Travelogue, Yathra, Special Features, Roadshow, Maintenance » If happiness isacountry!!\nWednesday, April 5, 2017, 9:41\nസമാധാനമുള്ള ഹൃദയവും സന്തോഷമുള്ള മുഖവുമാണ് ഭൂട്ടാന്. ഒരു സ്വപ്‌നമായി ഭൂട്ടാന് മനസില് കയറിക്കൂടിയിട്ട് ഏറെനാളായി. ഒടുവില് അതുവരെ കേട്ടറിവുംവായിച്ചറിവും മാത്രമുള്ള ഭൂട്ടാനിലേക്ക് ബാംഗ്ലൂരില് നിന്ന് എന്റെ സന്തതസഹചാരിയായ ബജാജ് പള്‍സര് 200 എന്‍എസില് യാത്ര തിരിച്ചു.\nസിലിഗുരിയില് നിന്ന് ജല്‍പൈ ഗുരി വഴി ഇന്ത്യ- ഭൂട്ടാന് അതിര്‍ത്തിയായ ജയ്‌ഗോണില് എത്തി. ഭൂട്ടാന് ഗേറ്റ് കടന്നപ്പോള് തന്നെ സമാധാനപരമായ വൃത്തിയുള്ള അന്തരീക്ഷത്തിലേക്ക് സ്വയമറിയാതെ ആകര്‍ഷിക്കപ്പെടുകയായിരുന്നു. ഫുണ്ട്‌ഷൊലിങ് എന്ന ഭൂട്ടാന്റെ അതിര്‍ത്തി ഗ്രാമത്തിലുള്ള ഇമിഗ്രേഷന് ഓഫീസിലേക്ക് നേരെ ചെന്നു. ഓഫീസ് ജീവനക്കാരെല്ലാം ഭൂട്ടാന്റെ പരമ്പരാഗത രീതിയിലുള്ള വസ്ത്രങ്ങള് ധരിച്ചാണ് ജോലി ചെയ്യുന്നത്.\nയോദ്ധ സിനിമയിലെ ഉണ്ണിക്കുട്ടനെ പോലെ സുന്ദരനായിരുന്നു ഇമിഗ്രേഷന് ഓഫീസറെങ്കിലും ഞാന് ഒറ്റയ്ക്കു വന്നതിനാല് പെര്‍മിറ്റ് തരില്ല, അഞ്ച് കിലോമീറ്റര് ഒന്നു കറങ്ങിയിട്ട് പൊയ്‌ക്കോളാന് പറഞ്ഞു. എനിക്ക് തലകറങ്ങിപ്പോയി.\nഭൂട്ടാന് കാണാതെ തിരിച്ചുപോകാനോ. ഓഫീസറുടെ കൈയ്യുംകാലും പിടിക്കാന് തുടങ്ങിയപ്പോള് നാളെ രാവിലെ വന്ന്\nഏതെങ്കിലും ഫാമിലിയുടെ കൂടെ അപ്ലൈ ചെയ്യാന് പറഞ്ഞു. ( ഉള്‍പ്രദേശങ്ങളിലേക്ക് ഒറ്റയ്ക്ക് യാത്ര അനുവദിക്കാറില്ല.) എട്ടു വര്‍ഷത്തെ എന്റെ യാത്രാ സാഹസങ്ങളും ഭൂട്ടാനെ പുകഴ്ത്തിയുള്ള സംസാരവും അദ്ദേഹത്തിന് ബോധിച്ചുകാണും. ഒടുവില് പത്ത് മിനുട്ടു കൊണ്ട് പെര്‍മിറ്റ് റെഡിയാക്കി തന്നു. സമയക്കുറവു മൂലം തലസ്ഥാനമായ തിമ്പു, പാരോ എന്നീ പ്രവിശ്യകള് സന്ദര്‍ശിക്കാന് മാത്രമേ ഞാന് അപ്ലൈചെയ്തുള്ളൂ. പിറ്റേന്ന് രാവിലെ ബൈക്ക് പെര്‍മിറ്റ് വാങ്ങി തിമ്പുവിലേക്കുള്ള യാത്ര ആരംഭിച്ചു.\nട്രാഫിക് ലൈറ്റുകളില്ലാത്ത തലസ്ഥാനം\nപച്ച പുതച്ചുകിടക്കുന്ന മലനിരകളെ തഴുകിയെത്തുന്ന തണുത്ത കാറ്റ് ആവോളം ആസ്വദിച്ചാണ് ഞാന് ഭൂട്ടാനില് ബൈക്കോടിച്ചത്. ഒറ്റയ്ക്കുള്ള ബൈക്ക് യാത്രകള്‍ക്ക് ഒരുതരം മെഡിറ്റേറ്റീവ് ഇംപാക്ടുണ്ട്. പ്രത്യേകിച്ച് ഭൂട്ടാന് പോലെ പ്രകൃതി സുന്ദരവും ശാന്തവുമായ സ്ഥലങ്ങളിലൂടെയുള്ള റൈഡ്. ബാംഗ്ലൂരിന്റെ തിരക്കിലും പൊടിയിലും ശ്വാസം മുട്ടിക്കഴിയുന്നതിനാല് ശുദ്ധവായു പരമാവധി ഉള്ളിലേക്കെടുത്തായിരുന്നു യാത്ര. മുകളിലേക്ക് കയറുന്തോറും തണുപ്പ് കൂടിവന്നു. വിചിത്രമായിരുന്നു കാലാവസ്ഥ . ചില ചെരിവുകളില് വെയിലും, ചില ഇടങ്ങളില് മഞ്ഞും. വഴി ഏറെക്കുറെ നല്ലതാണ്. താഴ്‌വരകളുടെ ഭംഗി വാക്കുകളില് വിവരിക്കാനാവില്ല. ഇടയ്ക്കു ഭക്ഷണം കഴിക്കാന് ഹോട്ടലില് കയറി. എല്ലാ മാംസാഹാരങ്ങളും ലഭിക്കുമെങ്കിലും ഇന്ത്യയില് നിന്ന് ഇറക്കുമതി ചെയ്ത ഉണങ്ങിയ ഇറച്ചികളാണെന്നു മാത്രം. ഭൂട്ടാനില് കശാപ്പ് നിയമം മൂലം നിരോധിച്ചിട്ടുണ്ട്. പുകവലിച്ചാല് 15,000 രൂപ പിഴ അടക്കേണ്ടി വരും. സിഗററ്റ് തന്ന കടക്കാരനും കുടുങ്ങും. പക്ഷേ മദ്യം സുലഭമാണ്. എന്നാല്\nമദ്യപിച്ചു ലെക്കു കെട്ട് നടക്കുന്ന ആരെയും കണ്ടില്ല. താഴ്‌വരയുടെ മനോഹാരിതയില് മുഴുകി ഞാന് റൈഡ് തുടര്‍ന്നു .170 കിലോമീറ്റര് പിന്നിട്ട് തിമ്പു എത്താന് ആറു മണിക്കൂറോളം എടുത്തു. തലസ്ഥാനമാണെകിലും വളരെ ചെറിയ പട്ടണമാണ്\nതിമ്പു. പരമ്പരാഗത രീതിയിലാണ് ഓരോ കെട്ടിടങ്ങളും നിര്‍മിച്ചിരിക്കുന്നത്. മനോഹരമായ റോഡുകള്. ബൈക്കും കാറും ഒക്കെ പാര്‍ക്ക് ചെയ്യാന് വഴിയില് പ്രത്യേകം മാര്‍ക്ക് ചെയ്തിട്ടുണ്ട്. ട്രാഫിക് നിയമങ്ങള് ഇവിടെ കര്‍ശനമാണ്. എങ്കിലും\nട്രാഫിക് ലൈറ്റുകള് ഒരിടത്തുമില്ല. ലോകത്താദ്യമായിട്ടാകും ഇങ്ങനെയൊരു സ്ഥലം. ആളുകളെല്ലാം വളരെ സ്‌നേഹവും സഹകരണവുമുള്ളവരാണ്. അമിതമായ തിരക്കുകളോ തിടുക്കമോ ആരിലും കണ്ടില്ല. മൊബൈല് ഫോണില് സംസാരിച്ചു നടക്കുന്ന ഒരാളെപ്പോലും കണ്ടില്ല. മുറിയെടുത്ത ഹോട്ടലിന്റെ ഉടമയായ ദേവാടെന് സിങുമായി ഞാന് വേഗം ചങ്ങാത്തത്തിലായി. തിമ്പു\nചുറ്റിക്കാണിക്കാന് അദ്ദേഹത്തിന്റെ വണ്ടിയില് എന്നെ കൊണ്ടു പോകാമെന്നേറ്റു. കൊന്‍ഷ്യല് ഫോദ്രാംഗിലെ ഭീമന് ബുദ്ധ പ്രതിമയാണ് പ്രധാന ആകര്‍ഷണം. പിന്നെ മൊണാസ്ട്രികളും നാഷണല് ലൈബ്രറി കെട്ടിടവും മറ്റും നഗരത്തിനു മാറ്റു കൂട്ടുന്നു. ആളുകളുടെ വസ്ത്രധാരണവും പരമ്പരാഗത രീതിയില് തന്നെ. തിമ്പു മുഴുവന് ചുറ്റിക്കാണിച്ച അദ്ദേഹം എനിക്ക് സ്‌പെഷല് ഫുഡ് ഉണ്ടാക്കിതന്നു. ഫെയ്‌സ്ബുക്കിനെപ്പറ്റി ഞാനെന്തോ പറഞ്ഞപ്പോള് ചെറുപ്പക്കാരനായ ഈ ഹോട്ടലുടമ അങ്ങനെയൊന്ന് കേട്ടിട്ടുപോലുമില്ലെന്ന് പറഞ്ഞത് എന്നെ ഞെട്ടിച്ചു. പിറ്റേന്ന് രാവിലെ പാരോയിലേക്കു തിരിച്ചു.\nഭൂട്ടാനിലെ രണ്ടാമത്തെ വലിയ സ്ഥലമാണ് പാരോ. വലിയ മലനിരകള്. മിക്ക ഇടങ്ങളും പാരോ നദിക്കു സമാന്തരമായിട്ടാണ്. പാരോയിലെ ഒരേയൊരു എയര്‍പോര്‍ട്ടിലേക്കാണ് അന്‍പതോളം കിലോമീറ്റര് പിന്നിട്ട് ചെന്നു കയറിയത് എയര്‍പോര്‍ട്ടിന് മതിലോ വലിയ കാവലോ ഒന്നും തന്നെ ഇല്ല. റോഡിനു സമാന്തരമായിട്ടുള്ള റണ്‍വേ. ഇവിടെ നിന്നാല് വിമാനം ടേക്ക് ഓഫ് ചെയ്യുന്നതും ലാന്‍ഡ് ചെയ്യുന്നതുമെല്ലാം നന്നായി കാണാം. എയര്‍പോര്‍ട്ട് കടന്ന് ടൗണില് എത്തി. തിമ്പുവിനേക്കാള്\nചെറുതാണ്. കെട്ടിടങ്ങള് എല്ലാം ഒരേ പോലെ. ഒരു ഹോട്ടലില് റൂം എടുത്തു. പാരോ തക്‌സങ് അഥവാ ടൈഗര് നെസ്റ്റ് മൊണാസ്ട്രി ആണ് എന്റെ ലക്ഷ്യം. 1694 ല് പണിതതായി ചരിത്രം രേഖപ്പെടുത്തുന്ന ഈ ബുദ്ധവിഹാരം പതിനായിരം അടി ഉയരത്തില് ചെങ്കുത്തായ പാറക്കെട്ടിലാണ് പണിതിട്ടുള്ളത്. മൂന്നര മണിക്കൂറോളം നടന്നു കയറിയാലേ ഇവിടെ എത്താന് പറ്റു. പടുകൂറ്റന് മരങ്ങള് ഉള്ള കാട്ടിലൂടെയാണ് മുകളിലേക്കുള്ള യാത്ര. പത്ത് മിനിറ്റില് കൂടുതല് നടക്കാന്\nകഴിയില്ല അത്രക്ക് കഠിനമാണ്. ഒരു വിധം മുകളില് എത്തിയെന്നു നമ്മള് വിചാരിക്കുമെങ്കിലും എത്തുന്നത് മറ്റൊരു മലയുടെ മുകളിലായിരിക്കും. ഈ മലയില് നിന്ന് മുന്നൂറോളം പടികള് താഴേക്കിറങ്ങിയാല് അതിമനോഹരമായ ഒരു വെള്ളച്ചാട്ടമുണ്ട് അതും കണ്ടു വീണ്ടും മുന്നൂറോളം പടികള് മുകളിലേക്ക് കയറണം മൊണാസ്ട്രിയിലെത്താന്. മൊണാസ്ട്രി ഒരു അലൗകിക അനുഭവമാണ്. ടൈഗര് നെസ്റ്റ് എന്ന ഒരു ഗുഹയാണ് മറ്റൊരു പ്രധാന ആകര്‍ഷണം. പാറകള്‍ക്കിടയിലൂടെ ഉള്ളിലേക്ക് ഇറങ്ങാന് നല്ല ബുദ്ധിമുട്ടാണെങ്കിലും ഞാനും ഉള്ളില് കയറി.ഇതിനിടയില് വിനായക് എന്ന മലയാളിയായ മറ്റൊരു റൈഡറെ പരിചയപ്പെട്ടു. അദ്ദേഹം ഗുവാഹത്തിയില് നിന്ന് തുടങ്ങി അരുണാചല് പ്രദേശ് പോയ ശേഷം ഭൂട്ടാനില് വന്നതാണ്. ജീവിതത്തിലെ ഏറ്റവും മികച്ച ട്രെക്കിങ്ങ് അനുഭവവുമായി ഞങ്ങള് രണ്ടുപേരും മലയിറങ്ങി. പിറ്റേന്ന് ഭൂട്ടാനിലെ ഏറ്റവും ഉയരം കൂടിയ മൗണ്ടന് പാസ്സ് ആയ ചെലേല വരെ പോയിട്ട് മടങ്ങാന് തീരുമാനിച്ചു. കാട്ടുപാത പോലെ തികച്ചും ഏകാന്തമായ വഴിയാണ് ചെലേല പാസിലേക്ക്. ആരും തന്നെ ഇല്ല എന്ന് പറയാം. ഉയരം കൂടും തോറും തണുപ്പും കാറ്റും കൂടി വന്നു. വണ്ടിയുടെ വലിവും തീരെ കുറവായി തോന്നി. വലിയ വളവുകളും വനത്തിന്റെ ഏകാന്തതയും ആസ്വദിച്ച് ചെലേല പാസ് കീഴടക്കി തിരിച്ചു പാരോയിലേക്കു മടങ്ങി.\nലോകത്തെ ഏറ്റവും സന്തോഷം നിറഞ്ഞ രാജ്യമായ ഭൂട്ടാനോട് വിട പറഞ്ഞു ഇന്ത്യന് ബോര്‍ഡര് ലക്ഷ്യമാക്കി മടക്കം. മേഘാലയയും അരുണാചലും പോകാന് കൊതിച്ചെങ്കിലും അവധി തീര്‍ന്നിരിക്കുന്നു. 600 കിലോമീറ്റര് ഓടി ഗുവാഹത്തിയില് എത്തി ബൈക്ക് പാര്‍സല് ചെയ്തു ബാംഗ്ലൂര്‍ക്കു വിമാനം കയറുമ്പോള് ഭൂട്ടാന് മനസില് ലാളിത്യത്തിന്റെ തണുപ്പ് പടര്‍ത്തിയിരുന്നു.\nലോംഗ് റൈഡ് പ്ലാന് ചെയ്യുമ്പോള്\n#മികച്ച വാഹനം പോലെ തന്നെ പ്രധാനമാണ് മികച്ച\n#യാത്ര പല നാടുകളിലേക്കാകുമ്പോള് ഓള് വെതര് ജാക്കറ്റുകള് കരുതണം. പ്രത്യേകം ലൈനിംഗ് ഉള്ള ജാക്കറ്റ് വാങ്ങുന്നതാണ് നല്ലത്. തോളിനും കൈമുട്ടുകള്‍ക്കുമുള്ള പാഡും ഇതില് ഉണ്ടാവും.\n#റൈഡിങ് പാന്റും കാല്‍മുട്ടുകളില് പാഡും നിര്‍ബന്ധമാണ്.\n#ഒരു സാദാ റെയ്ന്‍കോട്ടും പാന്റും കരുതുന്നതും നന്നായിരിക്കും\nഷൂ ധരിച്ചു വേണം വണ്ടി ഓടിക്കുവാന്. സെമി വാട്ടര് പ്രൂഫ് ഷൂസായിരിക്കും നല്ലത്.\n#ഉപയോഗിച്ച് പാകമായ ഒരു ഫുള് ഫെയ്‌സ് ഹെല്‍മെറ്റ് വേണം.\nമൂക്കും കഴുത്തും നെഞ്ചും മറച്ചു ഓടിച്ചാല് പെട്ടെന്ന് തളരില്ല.\nകണ്ണിനുള്ള സംരക്ഷണം പ്രധാനമാണ്. ഹെല്‍മെറ്റ് വൈസര് അല്ലെങ്കില് കണ്ണട ഉണ്ടാകണം.\n#ബാഗും മറ്റും മൂടാന് ഒരു വലിയ കവറും പെട്രോള് കരുതാന്\nചെറിയ ഒരു കന്നാസും വേണം.\nകൂടുതല് തണുപ്പുള്ള സ്ഥലത്ത് പോകുമ്പോള് സ്ലീപ്പിങ് ബാഗ് കരുതുക.\n#നനഞ്ഞ വസ്ത്രങ്ങള് ഉണക്കാനും കൈ ചൂടാക്കാനും ഒരു\nഹെയര് ഡ്രയര് കരുതുന്നത് ഉപകാരപ്പെടും.\n#ടോര്‍ച്ച്, ലഗേജ് കെട്ടാന് ക്വാളിറ്റി ഉള്ള 23 ബഞ്ചി കോര്‍ഡ്,\nപഞ്ചര് കിറ്റ്, ചെയിന് ലുബ് എന്നിവ എടുക്കണം.\n#ആന്റി സെപ്റ്റിക് ക്രീം, ഡെറ്റോള്, ഗ്ലൂക്കോസ്, ഹാന്‍ഡ്‌വാഷ് ,\nലിക്വിഡ് സോപ്പ് എന്നിവ ചെറിയ കുപ്പികളില് ആക്കി ബാഗില് സൂക്ഷിക്കണം.\n#ബൈക്ക് ബാറ്ററിയില് നിന്ന് മൊബൈല് ചാര്‍ജ് ചെയ്യുന്ന ഒരു കണ്‍വെര്‍ട്ടര് കരുതണം.\n#ധൈര്യവും ആത്മവിശ്വാസവും തുറന്ന മനസ്ഥിതിയും നിങ്ങളെ ഏതു ദൂരവും താണ്ടാന് സഹായിക്കും.\n« Daily buddy! Achiever\nഇലക്ട്രിക് ലക്ഷ്വറി സെഡാന് ലൂസിഡ് എയര് എത്തുന്നു »


Emalayalee.com - സ്വപ്ന സുരേഷിനുവേണ്ടി റെയ്ഡ് നടന്നുവെന്ന വാര്‍ത്ത നിഷേധിച്ച് ശാന്തിഗിരി ആശ്രമം\nസ്വപ്ന സുരേഷിനുവേണ്ടി റെയ്ഡ് നടന്നുവെന്ന വാര്‍ത്ത നിഷേധിച്ച് ശാന്തിഗിരി ആശ്രമം\nതിരുവനന്തപുരം: സ്വര്‍ണ്ണക്കടത്ത് കേസിലെ പ്രതി സ്വപ്‍ന സുരേഷ് ശാന്തിഗിരി ആശ്രമത്തില് വന്നെന്നത് വ്യാജപ്രചാരണമാണെന്ന് ഗുരുരത്നം ജ്ഞാന തപസ്വി. കസ്റ്റംസ് അധികൃതര് ആശ്രമത്തില് എത്തിയെങ്കിലും സ്വപ്ന ആശ്രമത്തില് വന്നിട്ടില്ലെന്ന് അറിയിച്ചു. കുറ്റവാളികള്‍ക്ക് അഭയം കൊടുക്കുന്ന സ്ഥലമല്ല ഇത്.\nകോണ്‍സുലേറ്റ് പരിപാടികളില് സ്വപ്‍ന സുരേഷിനെ കണ്ടിട്ടുണ്ടെന്നും അദ്ദേഹം വ്യക്തമാക്കി. സ്വപ്ന ശാന്തിഗിരി ആശ്രമത്തില് ഉണ്ടെന്ന് വിവരം ലഭിച്ചതിന്റെ പശ്ചാത്തലത്തിലാണ് ഇന്നലെ ആശ്രമത്തില് പരിശോധന നടത്തിയത്.\nഅതേസമയം സ്വര്‍ണ്ണക്കടത്ത് കേസിലെ മുഖ്യപ്രതി സ്വപ്‍ന സുരേഷിനെ കണ്ടെത്താന് വേണ്ടിയുള്ള അന്വേഷണം ഊര്‍ജ്ജിതമാക്കിയിരിക്കുകയാണ് കസ്റ്റംസ്. പലസ്ഥലത്തും കസ്റ്റംസ് പരിശോധന നടത്തിയെങ്കിലും സ്വപ്നയെ കുറിച്ചുള്ള സൂചകള് കിട്ടിയില്ല. തിരുവനന്തപുരത്തെ സ്വപ്നയുടെ ഫ്ലാറ്റില് രണ്ടാം ദിവസവും പരിശോധന നടത്തിയിരുന്നു. ഒരു അഭിഭാഷകന് മുഖേനെ സ്വപ്ന മുന്‍കൂര് ജാമ്യത്തിനായി ശ്രമിക്കുന്നതായും സൂചനയുണ്ട്.


തിരഞ്ഞെടുപ്പ് ബോധവൽക്കരണത്തിന് ട്രാൻസ്ജെന്റർമാർ... - The Kerala Online\nPosted on April 13, 2019 April 13, 2019 Author Chief Editor\tComments Off on തിരഞ്ഞെടുപ്പ് ബോധവൽക്കരണത്തിന് ട്രാൻസ്ജെന്റർമാർ…\nമുഖ്യ തിരഞ്ഞെടുപ്പ് ഓഫീസർ ബോധവത്കരണ പവലിയൻ ഉദ്ഘാടനം ചെയ്തു\n* വോട്ടർപട്ടികയിൽ ഇത്തവണ 174 ട്രാൻജെൻഡർമാർ\nലോക്‌സഭാ തിരഞ്ഞെടുപ്പിലേക്ക് ആദ്യമായി വോട്ട് ചെയ്യാൻ മാത്രമല്ല തിരഞ്ഞെടുപ്പ് ബോധവത്കരണത്തിനും മുന്നിട്ടിറങ്ങിയിരിക്കുകയാണ് തലസ്ഥാനത്തെ ട്രാൻസ്‌ജെൻഡർമാർ. സെക്രട്ടേറിയറ്റ് സൗത്ത് ഗേറ്റിനു സമീപം വോട്ടിംഗ് ബോധവത്കരണത്തിനായി തിരഞ്ഞെടുപ്പ് കമ്മീഷൻ ആരംഭിച്ച പവലിയനിൽ ട്രാൻസ്‌ജെൻഡർമാർ വോട്ടിംഗുമായി ബന്ധപ്പെട്ട സംശയങ്ങൾ ദൂരീകരിക്കും. പവലിയന്റെ ഉദ്ഘാടനം മുഖ്യ തിരഞ്ഞെടുപ്പ് ഓഫീസർ ടീക്കാറാം മീണ നിർവഹിച്ചു.\nട്രാൻസ്‌ജെൻഡർമാരും തിരഞ്ഞെടുപ്പ് പ്രക്രിയയിൽ പങ്കാളികളാകണമെന്നും ജനാധിപത്യത്തിൽ ഇവരും അവിഭാജ്യ ഘടകമാണെന്നും ടീക്കാറാം മീണ പറഞ്ഞു. ഈ സമൂഹത്തിന് ആദ്യമായാണ് വോട്ടവകാശത്തിനുള്ള അവസരം ലഭിച്ചിരിക്കുന്നത്. ട്രാൻസ്‌ജെൻഡർമാരോടൊപ്പം ഭിന്നശേഷിക്കാരും ആദിവാസികളുമെല്ലാം വോട്ടിംഗിൽ പങ്കാളികളാകണം. സമൂഹത്തിൽ ഇവരോടുള്ള മനോഭാവത്തിൽ മാറ്റമുണ്ടാകണമെന്നും അദ്ദേഹം പറഞ്ഞു.\nശ്രുതി സിതാര, ശ്യാമ എസ്. പ്രഭ, ഹെയ്ദി സാദിയ എന്നിവരാണ് ബോധവത്കരണ പരിപാടികൾ നയിക്കാനായെത്തിയത്. ഇതിൽ ഹെയ്ദി സാദിയ പ്രസ് ക്ലബ്ബിലെ ജേർണലിസം വിദ്യാർഥിയാണ്. വോട്ടവകാശം ലഭ്യമായതിൽ സന്തോഷവും അഭിമാനവുമുണ്ടെന്നും മുന്നോട്ട് ജീവിക്കാനുള്ള പ്രതീക്ഷയും ഊർജവുമാണ് ഇതിലൂടെ ലഭിച്ചതെന്നും ശ്യാമ പറഞ്ഞു. ഈ അവസരം പരമാവധി പ്രയോജനപ്പെടുത്തുമെന്നും മൂന്നുപേരും പറഞ്ഞു.\nവോട്ടിംഗ് ദിവസം വരെ രാവിലെ പത്ത് മുതൽ വൈകിട്ട് ആറു വരെ ഇവർ പവലിയനിലുണ്ടാകും. തിരഞ്ഞെടുപ്പ് ഗീതം, തിരഞ്ഞെടുപ്പുമായി ബന്ധപ്പെട്ട ചിത്രങ്ങൾ തുടങ്ങിയവ ഇവിടെ പ്രദർശിപ്പിക്കും. ഇലക്ട്രോണിക് വോട്ടിംഗ് മെഷീൻ, വി വിപാറ്റ് തുടങ്ങിയവ സംബന്ധിച്ച സംശയങ്ങളും ദൂരീകരിക്കും. പവിലിയനിൽ വോളൻറിയർമാരാകുന്നവർക്ക് ഭക്ഷണവും വേതനവും നൽകുന്നുണ്ട്. ഇതിനുപുറമേ, തിരഞ്ഞെടുപ്പ് ബോധവത്കരണ പരസ്യങ്ങളിലും പ്രവർത്തനങ്ങളിലും ട്രാൻസ്‌ജെൻഡർമാരെ തിരഞ്ഞെടുപ്പ് കമ്മീഷൻ പങ്കാളികളാക്കിയിരുന്നു.\nതിരഞ്ഞെടുപ്പ് കമ്മീഷന്റെയും മുഖ്യ തിരഞ്ഞെടുപ്പ് ഓഫീസറുടെയും നിരന്തര ഇടപെടലിന്റെയും ശ്രമത്തിന്റെയും ഭാഗമായി ഇത്തവണ 174 ട്രാൻസ്‌ജെൻഡർമാരാണ് സംസ്ഥാനത്ത് വോട്ടർപട്ടികയിൽ ഇടംനേടിയിട്ടുള്ളത്. ഇതിൽ 16 പേർ എൻ.ആർ.ഐ വോട്ടർമാരാണെന്നതും പ്രത്യേകതയാണ്. ഏറ്റവും കൂടുതൽ ട്രാൻസ്‌ജെൻഡർ വോട്ടർമാരുള്ളത് തിരുവനന്തപുരം ജില്ലയിലാണ് -48 പേർ. രണ്ടാംസ്ഥാനത്തുള്ള കോഴിക്കോട്ട് 34 പേർ വോട്ടർപട്ടികയിലുണ്ട്. തൃശൂർ-26, എറണാകുളം- 15, കൊല്ലം- 12, കോട്ടയം- 10, പാലക്കാട്ടും മലപ്പുറത്തും എട്ടുവീതം, കണ്ണൂർ- അഞ്ച്, ആലപ്പുഴയിലും പത്തനംതിട്ടയിലും ഇടുക്കിയിലും കാസർകോട്ടും രണ്ടു വീതവും ട്രാൻസ്‌ജെൻഡർ വോട്ടർമാരുണ്ട്. നിലവിൽ ട്രാൻസ്‌ജെൻഡർ വോട്ടർമാരില്ലാത്ത ജില്ല വയനാടാണ്.\nസംസ്ഥാനത്താകെയുള്ള 174 ട്രാൻസ്‌ജെൻഡർ വോട്ടർമാരിൽ 35 പേർ യുവ വോട്ടർമാരാണ്. കൂടുതൽ യുവ ട്രാൻസ്‌ജെൻഡർ വോട്ടർമാരുള്ളത് കോഴിക്കോടാണ്- 12 പേർ. കൂടുതൽ എൻ.ആർ.ഐ വോട്ടർമാരും കോഴിക്കോട്ടാണ്- അഞ്ചുപേർ. ആകെയുള്ള ട്രാൻസ്‌ജെൻഡർ വോട്ടർമാരിൽ മൂന്നുപേർ 70 വയസിനും 90 വയസിനും മധ്യേയുള്ളവരാണ്